Council thakuge inthihabu ge candidatun nan an'buraa gendhiumuge furusathu dhenee | Mihaaru\nއެންމެ ފަހުން ބޭއްވި ކައުންސިލް އިންތިހާބުގައި މީހަކު ވޯޓުލަނީ: ގާނޫނުއަސާސީ އަށް އިސްލާހު ގެނެސް ކައުންސިލް އިންތިޚަބު ވަނީ ފަސްކޮށްފައި. --ފޮޓޯ/މިހާރު\nކައުންސިލްތަކުގެ އިންތިޚާބުގެ ކެންޑިޑޭޓުން ނަން ނެގުމުގެ ފުރުސަތު ދެނީ\n16 ޖޫން 2020 - 11:20 12 comments\n"ގާނޫނުގައި ކަނޑައަޅާފައިވާ ގޮތަށް ލަސްތަކެއް ނުވެ އެ ފުރުސަތު ދޭނަން،" އަކްރަމް ވިދާޅުވި އެވެ.\nCouncillorun ge baaruthah hanikoh gaanoonee halleh\nލޯކަލް ކައުންސިލްތަކުގެ އިންތިޚާބު ފަސްކުރީ ކޮވިޑް-19ގެ ބަލިމަޑުކަމާ ހެދި ވޯޓު ކުރިއަށް ގެންދެވޭނެ އެކަށީގެންވާ މާހައުލެއް ނެތުމުންނެވެ. ގާނޫނުއަސާސީ އިސްލާހުކޮށް، ކައުންސިލަރުންގެ ދައުރު ދަންމާފައިވާއިރު އިންތިޚާބު ބާއްވާނެ ވަކި ތާރީޚެއް އަދި ނުނިންމަ އެވެ.\nއިންތިޚާބު ބޭއްވެންދެން އަމަލުކުރަން ފާސްކުރި ގާނޫނުގައިވާ ގޮތުން އެ ގާނޫނަށް އަމަލުކުރަން ފަށާތާ އެއް އަހަރު ދުވަހުގެ ތެރޭގައި އިންތިޚާބު ބާއްވައި ނިންމަން ޖެހެ އެވެ.\nއަކްރަމް ވިދާޅުވި ގޮތުގައި އިންތިޚާބުގެ ތާރީޚް ކަނޑައަޅަނީ ސިޔާސީ ޕާޓީތަކާ މަޝްވަރާ ކޮށްފަ އެވެ.\nގާނޫނުއަސާސީ އަށް ގެނައި އިސްލާހާ އެކު، ކައުންސިލްތަކުގެ އިންތިޚާބު ބޭއްވެންދެން މިހާރު ތިއްބެވި ކައުންސިލަރުން މަގާމުގައި ދެމިތިބޭނެ އެވެ. ލާމަރުކަޒީ އުސޫލުން ހިންގުން ކަށަވަރު ކުރުމުގެ ހާއްސަ ބިލް ފާސްކޮށްފައިވާ އިރު، ކައުންސިލްތަކަށް މިހާރު ދީފައިވާ ގާނޫނީ ބޮޑެތި ބައެއް ބާރުތައް އެ ބިލުން ވަނީ ހަނިކޮށްފަ އެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު އިލެކްޝަންސް ކޮމިޝަން ޕީޕީއެމް ލޯކަލް އިންތިހާބު ލޯކަލް ކައުންސިލްތަކުގެ އިންތިޚާބު 2020


High Court's Decisions - High Court of Maldives\nހޯއްދަވަން ބޭނުންފުޅުވާ ބަސް ހޯއްދަވާ ގޮޅީގައި ލިޔުއްވާ، އިތުރަށް ފިލްޓަރ ކުރަން ބޭނުންފުޅުނަމަ ހޯއްދަވާގޮޅީގައިވާ އައިކަންއަށް ފިތާލައްވާފައި ފިލްޓަރ ކުރަންބޭނުންވާ ގޮޅީގައި ލިޔުއްވާ\nމައްސަލަ (ފައިލް ބެއްލެވުމަށް ލިންކަށް ފިތާލައްވާ)\n2017-12-06 ވަޒީފާއާއިބެހޭ ޓްރައިބިޔުނަލްގެ ނަމްބަރ 89/VTR/2011 މައްސަލަ އިސްތިއުނާފް ކޮށްދެއްވުން އެދި ކްރައުން ކޮމްޕެނީ ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2015/HC-A-02/02 ވަޒީފާއާބެހޭ ވަޒީފާއާބެހޭ\n2017-12-06 ސިވިލް ކޯޓުގެ ނަމްބަރ 1839/Cv-C/2013 ޤަޟިއްޔާ އިސްތިއުނާފް ކޮށްދެއްވުން އެދި އެމެޓީ އެންޓަރޕްރައިސަސް ޕްރައިވެޓް ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2016/HC-A/199 މަދަނީ ފައިސާ ހޯދުން\n2017-12-06 ސިވިލް ކޯޓުގެ ނަމްބަރ 1839/Cv-C/2013 ޤަޟިއްޔާ އިސްތިއުނާފް ކޮށްދެއްވުން އެދި އެމެޓީ އެންޓަރޕްރައިސަސް ޕްރައިވެޓް ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2016/HC-A/228 މަދަނީ ފައިސާ ހޯދުން\n2017-12-06 ސިވިލް ކޯޓުގެ ނަމްބަރ 962/Cv-C/2016 ޤަޟިއްޔާ އިސްތިއުނާފް ކޮށްދެއްވުން އެދި ގ.ސެންޓުގެ އަޙްމަދު އިޝާންގެ ފަރާތުން ހުށަހެޅުއްވި މައްސަލައިގެ ޙުކުމް 2016/HC-A/438 މަދަނީ ފައިސާ ހޯދުން\n2017-12-06 ވަޒީފާއާއިބެހޭ ޓްރައިބިޔުނަލްގެ ނަމްބަރ 93/VTR/2011 މައްސަލަ އިސްތިއުނާފް ކޮށްދެއްވުން އެދި ކްރައުން ކޮމްޕެނީ ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2015/HC-A-02/01 ވަޒީފާއާބެހޭ ވަޒީފާއާބެހޭ\n2017-12-06 ވަޒީފާއާއިބެހޭ ޓްރައިބިޔުނަލްގެ ނަމްބަރ 116/VTR/2011 މައްސަލަ އިސްތިއުނާފް ކޮށްދެއްވުން އެދި ކްރައުން ކޮމްޕެނީ ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2015/HC-A-02/03 ވަޒީފާއާބެހޭ ވަޒީފާއާބެހޭ\n2017-12-05 ކްރިމިނަލް ކޯޓުގެ ނަމްބަރ 148/Cr-C/2015 ޤަޟިއްޔާ އިސްތިއުނާފް ކޮށްދެއްވުން އެދި ހ. ބްރެޑްލީ އަޙްމަދު ނަޢީމްގެ ފަރާތުން ހުށަހެޅުއްވި މައްސަލައިގެ ޙުކުމް 2016/HC-A/451 ޖިނާއީ މަސްތުވާތަކެއްޗާބެހޭ މައްސަލަ\n2017-12-05 ސިވިލް ކޯޓުގެ ނަމްބަރ 98/Cv-C/2013 ޤަޟިއްޔާ އިސްތިއުނާފް ކޮށްދެއްވުން އެދި ސީ އެންޑް ސަން މޯލްޑިވްސް ޕްރައިވެޓް ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2016/HC-A/453 މަދަނީ ފައިސާ ހޯދުން\n2017-12-05 ކޮޅުމަޑުލު ވިލުފުށީ މެޖިސްޓްރޭޓް ކޯޓުގެ ނަމްބަރ 19/N2C/2016 ޤަޟިއްޔާ އިސްތިއުނާފް ކޮށްދެއްވުން އެދި ތ. ވިލުފުށީ އޯޝަންރީޑް ޙުސައިން ޖަބީންގެ ފަރާތުން ހުށަހެޅުއްވި މައްސަލައިގެ ޙުކުމް 2017/HC-A/388 އެހެނިހެން އަމުރަށް ނުކިޔަމަންތެރިވުން\n2017-12-05 ސިވިލް ކޯޓުގެ ނަމްބަރ 397/Cv-C/2015 ޤަޟިއްޔާ އިސްތިއުނާފް ކޮށްދެއްވުން އެދި ސެންޓްރަލް ލައިން ޕްރައިވެޓް ލިމިޓެޑްގެ ފަރާތުން ހުށަހެޅުއްވި މައްސަލައިގެ ޙުކުމް 2015/HC-A/326 މަދަނީ ފައިސާ ހޯދުން


Neykurandhoogai baahvaa agubodu futboalha mubaaraathugai 8 teemakun baiverivehje\nހދ އަތޮޅަށް ހުޅުވާލައިގެން މިއަތޮޅު ނޭކުރަންދޫގައި ބާއްވަމުންދާ ޑެކަގަން ކަޕްގައި 8 ޓީމެއް ބައިވެރިވެއްޖެ އެވެ.\nބައިލައްކަ ރުފިޔާއަށް ވުރެ އަގުބޮޑު މިމުބާރާތްތަކީ އެރަށުގެ އަމިއްލަ ޖަމިއްޔާއެއްކަމަށްވާ ޑެކަގަން ސްޕޯޓްސް ކުލަބުން ބާއްވަމުން އަންނަ އަގުބޮޑު މުބާރާތެކެވެ.\nމުބާރާތުގެ ކޯޑިނޭޓަރ އަބުދުލް މުހައިމިނު ކޭއޯއަށް ވިދާޅުވީ މިއަހަރުގެ މުބާރާތްތަކީވެސް ފޯރިގަދަ މުބާރާތްތަކަށް ވެގެންދާނެ ކަމަށެވެ. އަދި މިދިޔަ އަހަރަށްވުރެ މުބާރާތުގެ އިންތިޒާމުތައް ރަނގަޅުވާނެކަމަށެވެ.\nގައުމީ ޓީމާއި ފުރަތަމަ ޑިވިޝަންގެ ކުޅުންތެރިންވެސް މިއަހަރުގެ މުބާރާތުން ފެންނާނެ ކަމަށާއި ކުރީ އަހަރާއި ހިލާފަށް މިއަހަރު ނޭކުރަންދޫން ނެރޭ ޓީމުތަކުން ކުޅުންތެރިން ގެނައުމަށް ބޮޑެތި ހޭދަކޮށްފައިވާކަމަށް އޭނާ ވިދާޅުވި އެވެ.\nމިއަހަރު ޑިސެމްބަރުގައި ފަށަން ތާވަލުކޮށްފައިވާ މިމުބާރާތުގައި އަތޮޅުތެރޭއިން ބައިވެރިވެފައިވަނީ ތިން ރަށްށަކުންނެވެ. އެ ޓީމްތަކަކީ ކުޅުދުއްފުށީ ހިރަފުސް، ކުމުންދޫ، ކުރިނބީ އެވެ. ނޭކުރަންދޫން ފަސް ޓީމެއް ނެރެ އެވެ. އެއީ އެކްސް ޒީރޯ، މާޒިން، ޓީމް ރުއްގަނޑު، ކުލަބު ސިވިކް އަދި ސެނޮން އެވެ.\nމިއަހަރުގެ ޗެމްޕިއަން ޓީމަށް 35000ރ ދޭން ހަމަޖެހިފައިވާއިރު މުބާރާތުގެ ހާއްސަ މެހެމާނެއްގެ ގޮތުގައި ރާއްޖޭގެ މަޝްހޫރު ތަޖުރިބާކާރު ކޯޗު އަލީ ސުޒޭން ބައިވެރިވާނެ އެވެ.


Candidatun thibee maayoos vefa, inthihaabuge kameh gai gotheh ninmumuge baareh HPA ah dhevigen nuvaane: Idikolhu | Jazeera\tއިންތިހާބުގެ ބާރެއް އެޗްޕީއޭއަށް ދެވިގެން ނުވާނެ: އިދިކޮޅު - Jazeera\nކެނޑިޑޭޓުން ތިބީ މާޔޫސްވެފައި، އިންތިހާބުގެ ކަމެއްްގައި ގޮތެއް ނިންމުމުގެ ބާރެއް އެޗްޕީއޭއަށް ދެވިގެން ނުވާނެ: އިދިކޮޅު\nއަޒްލިފާ އަބްދުﷲ February 5, 2021 214 views0\nއިންތިހާބު އަވަސްކުރުމަށް ގޮވާލާ ޕީޕީއެމުން ބޭއްވި މުޒާހަރާގެ ތެރެއިން -- ފޮޓޯ: ޕީޕީއެމް\nކުރިއަށް އޮތް ލޯކަލް ކައުންސިލް އިންތިހާބު ބާއްވާ ތާރީހު ފަސްކުރަން އިލެކްޝަން ކޮމިޝަނުން (އީސީ) އިން ހުށައެޅިޔަސް އެކަމަށް އިދިކޮޅުގެ ތާއިދެއް ނުލިބޭނެ ކަމަށް ޕީޕިއެމްގެ ނައިބް ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހުމަަދު ޝިޔާމް ވިދާޅުވެއްޖެއެވެ.\nކައުންސިލް އިންތިހާބުގައި ވާދަކުރާ ކެނޑިޑޭޓުންނަށް ކެމްޕޭންކުރުމަށް ހަނި ފުރުސަތު ތަކަކާއެކު، އިންތިހާބުގެ ހަރަދު ދެގުނަ ބޮޑުވާގޮތަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެކުލަވާލި ގައިޑްލައިންގެ ސަބަބުން އިންތިހާބު ބޭއްވުމަށް ހުރަސްތައް ކުރިމަތިވެ އިލެކްޝަންސް ކޮމިޝަނުން، އިންތިހާބު ފަސްކުރުމަށް މަޖިލީހަށް ހުށައަޅާނެ ކަަމަށް ވަނީ ނިންމާފައެވެ.\n''ޖަޒީރާ'' އާއި ވާހަކަ ދައްކަވަމުން ޝިޔާމް ވަނީ އިންތިހާބަށް ގޮތް ކިޔުމުގެ ބާރު އެޗްޕީއޭ އަށް އޮންނާނެ ކަމަށް ގަބޫލުނުކުރައްވާ ކަމަށެވެ. އަދި ދުނިޔޭގެ ބޮޑެތި ގައުމުތަކުގައިވެސް އިންތިހާބުތަކުގެ ކަންތައްތައް ނިންމުމުގެ ބާރު ލިބިގެންވަނީ އެ ގައުމުތަކުގެ އިލެކްޝަން ކޮމިޝަނަށް ކަމަށް ވިދާޅުވެ ޝިޔާމް ނުރުހުން ފާޅުކުރައްވާފައެވެ.\nއިންތިހާބު ފަސްކުރުމުގެ ބާރު އޮންނަން ޖެހޭނީ އިސީ، އެހެން މީހަކު ނުވަތަ ސަރުކަރުގެ އޮފީހަކުން އިންތިޚާބު ހުއްޓުވޭކަމަށް ވަންޏާއި ދިވެހިރާއްޖެގެ ގާނޫނު އަސާސީއޭ ކިޔާފައި ވާހަކަ ދައްކާނެ ކަމެއްނެތް\nޝިޔާމް ވިދާޅުވި ގޮތުގައި އިންތިހާބު ލަސްވެގެން ދިޔުމަކީ ކެންޑިޑޭޓުންނަށް ލިބިގެންދާނެ ވަރަށް ބޮޑު ނިކަމެތި ކަމެއް ކަމަށެވެ.\nކެންޑިޑޭޓުން ތިބީ ވާނުވާގައި. އެޗްޕީއޭގެ ގައިޑްލައިން ވެސް އިދިކޮޅަށް ފުރުސަތު ނުލިބޭ\nކެމްޕޭން ކުރުމަށް ހަމަހަމަ ފުރުސަތު ނުލިބޭތީ ކަމަށް ދެކެވޭ ވާހަކަތަކާއި ގުޅުވައި ޝިޔާމް ވިދާޅުވީ، އެކި ކަހަލަ ޕްރޮޖެކްޓްގެ ނަމުގައި ސަރުކާރާއި ރައްޔިތުންގެ މަޖިލީހުގެ މެންބަރުންނަށް ރަށްރަށަށް ދެވުމަކީ ގަބޫލުކުރެވޭ ކަމެއް ނޫން ކަމަށެވެ.\nއެޗްޕީއޭއިން ކަނޑައަޅާފައިވާ އުސޫލުގައިވާ ގޮތުން ކެމްޕޭން ޖަލްސާތަކާއި، ރަސްމިއްޔާތުތައް ބެއްވުމުގައި ބަދަލުގައި، އެކަންކަން ކުރިއަށްގެންދިއުމަށް ބާރު އަޅާފައިވަނީ އޮންލައިންކޮށެވެ. އަދި އޮންލައިންކޮށް ނޫންގޮތަކަށް ކުރިއަށްގެންދާނަމަ ، ކުރިއަށްގެންދަން ޖެހެނީ ހަފްލާތަކާއި، ރަސްމިއްޔާތުތައް ބޭއްވުމަށް ކަނޑައަޅާފައިވާ އުސޫލުގެ ދަށުންނެވެ. އެ އުސޫލުގެ ދަށުން މާލެ ސަރަހައްދުގައި ޕާޓީތަކާއި ހަފްލާތަކާއި، އެހެނިހެން ހަރަކާތްތައް ކުރިއަށްގެންދިޔުމަކީ މަނާކަމެކެވެ. އެހެންކަމުން އެޗްޕީއޭއިން އަލަށް އެކުލަވާލި އުސޫލުގެ ދަށުން މާލެ ސަރަހައްދުގައި އެއްވެސް ކެމްޕޭން ޖަލްސާއެއް އަދިި ރަސްމިއްޔާތެއްވެސް މިވަގުތަށް ނުބޭއްވޭނެ އެވެ.\nއިންތިހާބުގެ ބާރެއް އެޗްޕީއޭއަށް ދެވިގެން ނުވާނެ: އިދިކޮޅު


SunOnline: Dhuvas nufuraa viheun, Hiy dhathi veynee thajuribaa eh!\nދުވަސް ނުފުރާ ވިހެއުން، ހިތްދަތި ވޭނީ ތަޖުރިބާއެއް\nމިޙްނާ ނާސިހު 18 Nov 2020, 08:30\nއެންއައިސީޔޫގައި ބާއްވައިފައިވާ ދުވަސްނުފުރާ ވިހެއި ކުއްޖެއް-- ފޮޓޯ ޓްވިޓާ\nކޮންމެ މަންމައަކާއި އަދި ބައްޕައަކުވެސް ދިގު އިންތިޒާރެއް ކުރަނީ ދެލޮލުގެ ކޮއިފަދަ ލޯބިލޯބި ދަރިފުޅު ދެކިލުމަށެވެ. އެ މީހުންގެ އުންމީދަކީ އަދި ދުއާއަކީ އެ ދަރިފުޅަކީ މި ދުނިޔެއަށް އުފަންވާއިރު، ދުޅަހެޔޮ ސިއްހަތެއްގައި އުފަންވާނެ ކުއްޖަކަށް ހެދުމަށެވެ. އެ މީން އެދި އެދި ތިބެނީ އެ އުމުރުގެ އެހެން ކުދިން ފަދައިން ގާބިލް ކުޅަދާނަ ދަރިއަކަށް އެ މީހުންގެ ކުއްޖާވެސް ހެދުމަށެވެ.\nއެހެންވެ، މާބަނޑުކަން އެނގޭ ވަގުތުން ފެށިގެން އެންމެ ފަހު ވަގުތުކޮޅާއި ހިސާބަށްވެސް އެތަށް ގުރުބާނީއެއްވެ އެތަށް ބުރަތަކެއް އުފުލަ އެވެ. އެހެންނަމަވެސް، އާހިރުގައި އުންމީދުކުރާ ގޮތާއި ހިލާފަށްކަންކަންވެ ނިމިގެންދަނީ އެއްވެސް ބާރެއް އިހުތިޔާރެއް ނެތި އެވެ.\nއެންމެ 28 ހަފްތާގައި ވިހެއުމަށްފަހު ހިތްދަތި ތަޖުރިބާތަކެއް\nއުމުރުން 31 އަހަރުގައި، އަލަތު ދަރިފުޅަށް ބަލިވެ އިން ފާތުމަތު ޚާލިދުއަކީވެސް ހަމަ އެހެން ކޮންމެ މަންމައެއް ފަދައިން ދަރިފުޅަށްޓަކައި ފޮނި އުންމީދުތަކެއް ކުރަމުން އައި، މާބަޑު ދުވަސްވަރު ހުރިހާ ކަމަކަށް އިތުރަށް ބަލައިގެން އުޅުން ހޭލުންތެރި މައެކެވެ. އެހެންނަމަވެސް، ބަނޑަށް 24 ވަނަ ހަފްތާގައި ސްރީލަންކާގައި ކުރި ސްކޭނަކުން ލިބުނީ މާޔޫސީ ޖަވާބެކެވެ.\n"ވަކި އެއްވެސް މައްސަލައެއް ހުރެގެނެއް ނޫން ޑޮކްޓަރަށް ދެއްކީކީ އެއް. ބޭބީގެ ޖެންޑާ ބަލާލާހިތުން އޭރު ލަންކާގައި ސްކޭނެއް ކުރީ. ކޮށްފައި ޑޮކްޓަރު ބުނި އަވަހަށް ވިހާފާނޭ. މި ހަފްތާގައިވެސް ވިހާފާނޭ. ދެން ބޭބީސް ސަވައިވްވުމުގެ ފުރަތަމަ މާކާ އަކީ 28 ހަފްތާ. އެހާހިސާބަށްވެސް ހުންނާނެ ހެން ހިޔެއް ނުވެއޭ ޑޮކްޓަރު ބުނީ،" ފާތުން ބުންޏެވެ\nމިހަބަރަކީ ބަނޑުބޮޑު ވީއްސުރެ ހުރިހާ ކަމެއް އެންމެ ފުރިހަމައަށް ކުރަމުން އައި ފާތުންއަށް ގަބޫލުކުރަން ދަތިވި ވާހަކަ އެކެވެ. އެހެންނަމަވެސް، ޑޮކްޓަރުގެ އިރުޝާދުގެ ދަށުން ނަގަން ޖެހުނު ބޭސްތަކާއި ދަރިފުޅުގެ ފުއްޕާމޭ އަވަހަށް ތަރައްގީކުރަން ބޭނުންވި އިންޖެކްޝަންތައްވެސް ޖެހި އެވެ. ލަންކާގައި މަޑުކުރުމަށް ޑޮކްޓަރު ލަފާ ދިން ނަމަވެސް ހުރެވެން ނެތުމުން ހުރިހާ ކަމެއްވެސް ވާނީ ރަނގަޅަށޭ ހިތައި "ޕޮޒިޓިވްކޮށް" ދެކިގެން އެނބުރި މާލެ އައީ އެވެ. މާލެއައިސްވެސް ތަފާތު އެކި ޑޮކްޓަރުންނަށް ދެއްކުނެވެ. ނަމަވެސް އެއްވެސް މައްސަލައެއް ހުރިކަމަކަށް ޑޮކްޓަރުންނަށް ފާހަގައެއް ނުކުރެވުނެވެ.\nއެހެންނަމަވެސް ވިހެއުމުގެ ރިހުންތަކާ އެކު، އަލަތު ދަރިފުޅަށް އޭނާ މަރުހަބާ ކީ ބަނޑަށް އެންމެ 28 ހަފްތާގަ އެވެ. ވިހަން ދިޔައިރުވެސް މި ދަރިފުޅު ސަލަމަތްވާނެތޯ ނުވަތަ ނުވާނެތޯ އެފަދަ އެއްވެސް ހިޔާލެއް ފިކުރެއްވެސް ނެތެވެ.\n"ދަރިފުޅު ވިހައިގެން ފުރަތަމަ ފެނުނީމަވެސް ވަރަށް ވަރަށް އުފާވި. ކިތަންމެ ކުޑައަސް، އަސްލު އެކަހަލަ އެއްވެސް ޖެހިލުންވުމެއް ނެތް. ފާތުން އާއި ފިރިމީހާއަށް ހަމަ އުފަލުން ފޮޅިފައި ކަހަލަ ގޮތަކަށް ތިބެވުނީ. އެކަމަކު ފަހުން އެނގުނީ. އެހެން މިހުން ތިބީ ހާސްވެ ކަންބޮޑުވެފައި. ނޭނގުނު ކަންނޭނގެ މަރުހަބާ ތޯ ކިޔަންވީ ނޫނީ. ހަމްދަރުދީތޯ ވާންވީވެސް،" ފާތުން ބުންޏެވެ.\nފާތުންގެ ދޮށީ ދަރިފުޅު އެންއައިސީޔޫގައި ---\nކަންކަން އެނގެންފެށީ އެންއައިސީޔޫގެ ދަތުރު ފެށުމުން\nކުރިއަތް އޮތް ދުވަސްތަކާއި މެދު ކުޑަވެސް ފިކުރެެއް ނެތް ފާތުންގެ ދެމަފިރިންނަށް ކިރިޔާވެސް ކަންކަން ރެއަކާލާން ފެށީ ދަރިފުޅު އެންއައިސީޔޫއަށް ލާ، ކޮންމެ ދުވަހަކު ދަރިފުޅާ ބައްދަލުކުރަން އެތަނަށް ވަންނަން ޖެހުނު ހިސާބުންނެވެ.\nފުރަތަމަ ދުވަހު ދަރިފުޅު އޮކްސިޖަން ހޮޅިތަކާއި އެކީގައި ނުފެނުނަސް ދެވަނަ ދުވަހު އެންމެ ފުރަތަމަ ލިބުނު ސިހުމަކީ ނޭވާލުމަަށް އޮކްސިޖަން ގުޅާފައި އޮތުމެވެ. އެހެން ނަމަވެސް، އޭޑީކޭ އިން އައިޖީއެމްއެޗްގެ އެންއައިސީޔޫއަށް ދަރިފުޅު ބަދަލު ކުރެވި، ނަރުހުންނާއި ޑޮކްޓަރުންގެ އޯގާތެރިކަން ފެނި އެހާ ގާތުން އެ މަންޒަރުތައް ތަޖުރިބާކުރެވުމުން ފެށުމުން އޭނާގެ ހާސްކަމަށް ކޮންމެވެސް ވަރެއްގެ ފިނިކަމެއް ލިބުނެވެ.\nފާތުންގެ ދެމަފިރިންނާއި ދަރިފުޅު\nދަރިފުޅު ވިހައިގެން ފުރަތަމަ ތިން މަސްދުވަސް ހޭދަވީ ހޮސްޕިޓަލްތަކުގަ އެވެ. ފުރަތަމަ ދަރިފުޅު އޮތީ އޮކްސިޖަން ގުޅާ ފައެވެ. އެއަށްފަހު ހޮޅިން ކާއެއްޗެހި ދެމުން ދިޔައިރު ވަކި ހިސާބަކުން ހޮޑު އަންނާތީ އެކަންވެސް ހުއްޓުނެވެ. އެހިސާބުން ގޮހޮރުގެ މައްސަލައެއް ފެންމަތިވެ ހަމައެކަނި އައިވީ ގުޅާފައި ބާއްވަން ޖެހުނެވެ. އަދި އެއަށްފަހު މާބޮޑަށް ރީނދޫވުމުން ފޮޓޯތެރަޕީވެސް ފެށުނެވެ. އެއާއެކު ހަމުގެ މައްސަލަތައް ދިމާވެ ކުޑަމިނުން ނެޕިީވެސް ނުޖަހާ ބާއްވަން ޖެހުނެވެ. މިކަންކަން މަޑުމަޑުން ރަނގަޅުވިއިރު، އެންމެ ބޮޑު ކަމަކަށްދިމާވީ ދުވަސްނުފުރާ ވިހާ ކުދިންނަށް އާންމުކޮށް ދިމާވާ އެންމެ ބޮޑު އެއް މައްސަލަ ކަމުގައިވާ ލޮލުގެ މައްސަލަ އެވެ. ރެޓިނޯޕަތީ އޮފް ޕްރިމެޗުއަރިޓީ އެވެ.\nރާއްޖޭގައި މިކަމަށް ޑައިގްނޯޒްކުރުން ފިޔަވާ އިތުރު ފަރުވާއެއް ދެވެން ނެތުމުން އެމެޖެންސީގައި އިންޑިއާއަށް ގެންގޮސް ތިން ލޭޒާ ޓްރީޓްމަންޓް އާއި ލޮލުގެ ސާޖަރީއެއްވެސް ހެދުނެވެ. ނަމަވެސް ސާޖަރީ ނާކާމިޔާބުވިކަން ޑޮކްޓަރުންނަށް އެނގުނީ ދަރިފުޅުގެ ލޯ ކުޑަވާން ފެށުމުންނެވެ. އެވަރުންވެސް އުންމީދު ކަނޑާނުލައި އެ ދެމަފިރިންނާއި އާއިލާގެ ކުޅަދާނަކަން ހުރި ވަރުން ދެވެން އޮތް ހުރިހާ ގައުމަކަށް ގޮސް ޑޮކްޓަރަކަށް ދެއްކި އެވެ. އެއް ލޮލުގެ ފެނުން ގެއްލުނުއިރު، އަނެއް ލޮލުގެ ފެނުންވެސް ވަރަށް ދަށެވެ. ލޮލުގެ މައްސަލައިގެ އިތުރަށް ހެދިބޮޑުވުމުގައި އެ އުމުރުގެ އެހެން ކުދިންނާއި އަޅާބަލާއިރު ދަރިފުޅުގެ ގެ ހަރަކާތްތެރިވުން ލަހެވެ. އެއާއެކު އެކަންކަމަށް ދޭންޖެހޭ ތެރަޕީތައް މިހާރުވެސް ކުރިއަށް ދެއެވެ.\nއެންމެ ހިތްދަތިވީ މީހުންގެ އިލްޒާމުތަކަށް\nމިއީ 2013 ގައި ފާތުން ކުރި ތަޖުރިބާ އެވެ. އެދުވަހާއި މިއަދާއި ދެމެދު ތާރީހުގެ ބޮޑު ފަރަގެއް އެބައޮތެވެ. ފާތުންއަށް މިހާރު އިތުރު ދަރިއެއްވެސް ލިބިއްޖެ އެވެ. ދުވަސްނުފުރަ އެވެ. މި ދަރިފުޅުވެސް ލިބުނީ 32 ވަނަ ހަފްތާގަ އެވެ. ތަފާތަކީ މިފަހަރު މާބޮޑަށް ކަންކަން އެނގުމާއި ހޭލުންތެރިވެފައިތިބުމެވެ.\nދޮށީ ދަރިފުޅަށްފަހު ހުރިހާ ވަގުތެއްވެސް ދަރިފުޅާއި އެކު ހޭދަކުރުމަށް އޭނާ ހުންނަނީ ހުސްކޮށްގެނެވެ. އެ ހިތްދަތި އަދި ބިރުވެރި ތަޖުރިބާތަކަށްފަހު މިއަދުވެސް އޭނާ މަސައްކަތްކުރަނީ އެހެން އާންމު ކުދިންނެކޭ އެއްފަދަ އުފާވެރި "ނޯމަލް" ދިރިއުޅުމެއް ދަރިންނަށް ދެވޭތޯ އެވެ.\nދަރިފުޅުގެ ސާޖަރީއަށްފަހު އިންޑިއާގައި އުޅެނިކޮށް ފާތުންގެ ބައްޕަ އަށް ސްޓްރޯކެއް ޖެހި ވަނީ މި ދުނިޔެ ދޫކޮށްފަ އެވެ. ހިތާމައާއި ވޭނުން ފުރިފައިވީ އެ ދުވަސްތަކަކީ މިއަދު މާޒީ އެވެ. ނަމަވެސް އަދިވެސް ބަދަލުނުވާ އެއްކަމަކީ އޭނާއަށް އަމާޒުވާ މީހުންގެ ބަދު ބަސްތަކާއި އިލްޒާމުތަކެވެ. އެ ކަންކަމުގެ ސަބަބުން ކުރި އަސަރުތަކާ ހެދި ނަފްސާނީ އެހީތެރިކަންވެސް އޭނާ ހޯދި އެވެ.\nފާތުންނާއި އޭނާގެ ދެދަރިން.\n"އެންމެ ދެރަވަނީ މީހުން ބުނާތީ، ދަރިފުޅަށް އެހެންވީ ފާތުންއާ ހެދިއޭ. ނުބަލާ އުޅުނީމަ އޭ. މިވެނި ކަމެއް ކުރީމަ އޭ. އެކަމަކު އެއްވެސް މައްސަލައެއް ނެތި ވިހެއުމާއި ހަމައަށް ހުރިހާ ކަމެއް ދިޔައީ ހަމަ ނޯމަލް ޕްރެގްނަންސީއެއްގެ ގޮތުގައި. އެހެން ބުނެލަން ފަސޭހައަސް، އަސްލު މަންމައެއްގެ ހައިސިއްޔަތުން އެ ކުރެވޭ އިހުސާސް އެއްވެސް މީހަކަށް ނުވިސްނޭނެ ކަންނޭނގެ" ފާތުން ބުންޏެވެ.\nނޮވެމްބަރު 17، ދުވަސް ނުފުރާ ވިހާ ކުދިންނަށް ހާއްސަ ދުވަހެއް\nއިއްޔެ ބައިނަލްއަގުވާމީ ގޮތުން ފާހަގަކުރާ ދުނިޔޭގެ ދުވަސްނުފުރާ ވިހާ ކުދިންގެ ދުވަހެވެ. ދުނިޔޭގައި އަހަރެއްގެ މައްޗަށް 15 މިލިއަން ކުދިން ދުވަސް ނުފުރާ ވިހާއިރު، މިދުވަހުގެ ބޭނުމަކީ ދުވަސްނުފުރާ ވިހާ ކުދިންގެ ހާލަތު ދެނެގަތުމާއި އެކުދިންނާއި އާއިލާތަކަށް އެހީތެރިވެދިނުމެވެ.\nމާބަނޑުވެ 37 ހަފްތާ ކުރިން ވިހާ ކޮންމެ ކުއްޖަކީ ދުވަސްނުފުރާ ވިހާ ކުއްޖެއްގެ ގޮތުގައި ގުނެ އެވެ. ދުވަސް ނުފުރާ ވިހެއުން ނުވަތަ "ޕްރީޓާމް ބާތު" ތިން ބަޔަކަށް ގިންތި ކުރެވެ އެވެ.\nއެކްސްޓްރީމް ޕްރީޓާމް (28 ހަފްތާއަށް ވުރެ ކުޑަ)\nވެރީ ޕްރީޓާމް (28 ހަފްތާއާއި 32 ހަފްތާއާއި ދެމެދު)\nމޮޑަރޭޓް ޓު ލޭޓް ޕްރީޓާމް (32 ހަފްތާއާއި 37 ހަފްތާއާއި ދެމެދު)\nއައިޖީއެމްއެޗްގެ ކުޑަކުދިންގެ ހާއްސަ ޑޮކްޓަރު ޑރ. އަހްމަދު ފައިސަލް ވިދާޅުވާ ގޮތުގައި ދުވަސްނުފުރާ ވިހަން ދިމާވާ ބައިވަރު ސަބަބުތައް ހުރެ އެވެ. މިގޮތުން މާބަނޑުއިރު ހަކުރު މައްޗަށް ދިއުމާއި، ލޭ މައްޗަށް ދިއުމާއި، ބަރުދަން އިތުރުވުމާއި އަދި ސާވިކްސް ގެ މައްސަލަތައް ހުރުމަކީ ދުވަސް ނުފުރާ ވިހެއުމަށް މެދުވެރިވާ ކަންކަމެވެ. މީގެ އިތުރުން އެއް މާބަނޑު ދެ ކުދިން ނުވަތަ އެއަށްވުރެ އިތުރުވުމާއި ޕްލެސެންޓާގެ މައްސަލަތަކެއް ހުރެއްޖެނަމަ އެއީވެސް މިކަމަށް މެދުވެރިވާ ސަބަބުތަކެވެ.\nދިވެހިންގެ ސަމާލުކަން މިކަމަށް ބޭނުންވޭ!\nރާއްޖޭގެ ނިއުބޯން އެންޑް ބާތު ޑިފެކްޓް ރެޖިސްޓްރީގެ ތަފާސްހިސާބުތައް ދައްކާގޮޮތުން 2019 ވަނަ އަހަރު އެކަނިވެސް ރާއްޖޭގައި 635 ކުދިންވަނީ ދުވަސް ނުފުރާ ވިހާފަ އެވެ. މިއީ އަލަށް އުފަންވި ކުދިންގެ ޖުމްލަ 11.96 ޕަސެންޓެވެ އެވެ.\nއައިޖީއެމްއެޗްގެ އެންއައިސީޔޫގެ 2016 ވަނަ އަހަރުގެ ތަފާސްހިސާބުތައް ދައްކާގޮތުން، 24 ހަފްތާގައި ވިހާ ކުދިން ނުކުޅެދުންތެރިކަމާއި އެކު ނުވަތަ ނުކުޅެދުންތެރިކަމެއް ނެތި ފުރާނަ ސަލާމަތްކުރުމުގެ 50 ޕަސެންޓް ފުރުސަތު އޮވެ އެވެ. އަދި 28 ހަފްތާއިން ފެށިގެން ވިހާކުދިންގެ މި ޕަސެންޓޭޖު މަތިވަމުން ދެ އެވެ.\nމިހާތަނަށް އައިޖީއެމްއެޗްގައި ދުވަސްނުފުރާ ވިހެއި ކުދިންގެ ތެރެއިން ފުރާނަ ސަލާމަތްކުރެވުނު އެންމެ ކުޑަކުއްޖަކީ 23 ހަފްތާގައި ވިހެއި ކުއްޖެކެވެ. ދުވަސް ނުފުރާ ވިހެއުން ހުއްޓުވުމަށް ކުރެވޭނެ މާ ގިނަ ކަންތައްތަކެއް ނެތް ނަމަވެސް، އުފަންވާ ކުދިންގެ ހާލަތު ރަނގަޅުކުރުމަށް ކުރެވޭނެ ގިނަ ކަންތައްތަކެއް އެބަހުއްޓެވެ.\nމިކުދިންގެ ހާލަތު ރަނގަޅުކުރުމަށް އިތުރު އެހީބޭނުންވޭ\nޑރ. ފައިސަލް ފާހަގަކުރެއްވިގޮތުގައި އެންމެ މުހިންމު ކަމަކީ ދުވަސްނުފުރާ ވިހާފާނެކަމަށް ކިރިޔާވެސް ލަފާކުރެވޭނަމަ ނިއޯނޭޓަލް އިންޓެންސިވް ފަރުވާ ދެވޭނެ ތަނެއްގައި ހުރުމެވެ.\n"މިކަމުގައި ކިތަންމެ ކުރިން އެކަން އެނގުނަސް އަޅުގަނޑަކަށް ހިޔެއް ނުވޭ އެއްވެސް މީހަކު ފުލީ މިކަމަށް ތައްޔާރުވާނެ ހެނެއް. ކޮންމެ މީހެއްވެސް އުންމީދުކުރާނީ ވީހާވެސް އަވަހަކަށް ދަރިފުޅު ގޮވައިގެން ގެއަށް ދިއުން. އެހެންވީމަ ގިނަ ފަހަރު އަސްލު މައިންބަފައިން ތިބޭނީ ޝޮކްގައި. ހާއްސަކޮށް އެންއައިސީޔޫ ތެރެއަށްވަދެ އެ މަންޒަރުތައް ފެނުނީމަ ވަރަށް ބޮޑަށް މައިންބަފައިންނަށް އަސަރުކުރޭ،" ޑރ. ފައިސަލް ވިދާޅުވި އެވެ.\nމި މައްސަލައާ ގުޅޭ ގޮތުން ޑރ. ފައިސަލް ވަނީ "ޔާގޫތު" ގެ ނަމުގައި ފޮތެއްވެސް ލިޔުއްވާފަ އެވެ. އަދި ދުވަސް ނުފުރާ ވިހާފާނެ ކަމަށް ޑޮކްޓަރުންނަށް ލަފާކުރެއްވޭނަމަ ކުޑަކުދިންގެ ޑޮކްޓަރުން މެދުވެރިކޮށް ކައުންސިލިން ދީ މިކަންކަމަށް ބެލެނިވެރިން ތައްޔާރުކޮށް ހޭލުންތެރިކުރުމުގެ މަސައްކަތްވެސް އައިޖީއެމްއެޗްގައި ކުރިއަށްގެންދާކަމަށް ޑރ. ފައިސަލް ވިދާޅުވި އެވެ.\nމީގެއިތުރުންވެސް ދުވަސްނުފުރާ ވިހާ ކުދިންނަށް ދޭންޖެހޭ އަވަސް ފަރުވާއަށް ބޭނުންވާ ގިނަ ކަންތައްތަކެއް އަދިވެސް ހުރިކަން ޑޮކްޓަރު ފާހަގަކުރެއްވި އެވެ. މިގޮތުން ދުވަސްނުފުރާ ވިހާ ކުދިންނަށް ބޭނުންވާ ކެފެއިން އާއި ހިއުމަން މިލްކް ފޯޓިފައާ މިހާރުން މިހާރަށްވެސް ބޭނުންވާކަމަށް ޑރ.ފައިސަލް ފާހަގަކުރެއްވި އެވެ. އަދި މިކުދިންނަށް ގާތުން ދިނުމަށްޓަކައި ކޮންމެ ތިންގަޑިއިރަކުން ކަހަލަ ގޮތަކަށް ކިރު ދިނުމަށް ނުވަތަ ކިރު ހިފައިގެން ހޮސްޕިޓަލަށް އަންނަންޖެހޭއިރު ފެމިލީ ސެންޓާޑް ކެއާއެއްގޮތަށް ފަރުވާދިނުމުގެ ކަންކަން އިންތިޒާމުކުރުމުގެ މުހިންމުކަންވެސް އޭނާ ފާހަގަކުރެއްވި އެވެ.\nދުވަސް ނުފުރާ ވިހެއުމަކީ ހީކުރެވޭ ގޮތާ ހިލާފަށް އާދައިގެ ކަމެއް ނޫނެވެ. އެއަށްވުރެ މާހިތްދަތި ތަޖުރިބާތަކެއް ކުރެވިދާނެ ކަމެކެވެ. ދުރާލާ ވިސްނައި ތައްޔާރުވެ ސަމާލުކަންދެންޖެހޭ ކަމެކެވެ.


Toyota in city'eh hadhany!\nޓޮޔޯޓާ އިން ސިޓީއެއް ހަދަނީ!\nމި ސިޓީ އިމާރާތް ކުރުމުގެ އަމަލީ މަސައްކަތް ފެށޭނެ ކަމަށް ލަފާކުރެވެނީ 2021 ވަނަ އަހަރު\nސިޓީ ވެގެންދާނީ މީހުންނަށް ދިރިއުޅެވޭނެ ލެބޯރެޓްރީއަކަށް\nކ. މާލެ | 13 ޖެނުއަރީ 2020 | ހޯމަ 09:50 | 4,886\nސިޓީ އެޅުމަށް ގަސްތުކޮށްފައިވަނީ ޖަޕާނުގައި - ގޫގުލް\nކާރު އުފައްދާ ކުންފުންޏެއް ކަމަށްވާ 'ޓޮޔޯޓާ' އިން ސިޓީއެއް ހެދުމުގެ މަސައްކަތް ފަށައިފިއެވެ.\nސިޓީގެ ޕްރޮޓޯޓައިޕް ހަދަމުންދާއިރު، މި ސިޓީ އެޅުމަށް އެކުންފުނިން ގަސްދުކޮށްފައިވަނީ ޖަޕާނުގެ މައުންޓް ފޫޖީގެ ބޭސްގައެވެ.\n175 އޭކަރުގެ މިސިޓީ ޓޮޔޯޓާއިން ޑިޒައިން ކުރަމުންދާއިރު މި ސިޓީ އިމާރާތް ކުރުމުގެ އަމަލީ މަސައްކަތް ފެށޭނެ ކަމަށް ލަފާކުރެވެނީ 2021 ވަނަ އަހަރެވެ. ބޭރުގެ މީޑީއާތަކުން ރިޕޯޓު ކުރާ ގޮތުގައި މި ސިޓީ ވެގެންދާނީ މީހުންނަށް ދިރިއުޅެވޭނެ ލެބޯރެޓްރީއަކަށެވެ.\nއެގޮތުން 2000 މީހުންގެ އާބާދީއަކަށް އެ ސިޓީގައި އުޅެވޭނެ ކަމަށް އެ ކުންފުނިން ބުނެފައިވެއެވެ. އަދި ސިޓީގައި ދިރިއުޅޭނެ ސައިންޓިސްޓުންނާއި އިންޖިނިއަރުންނާއި ދިރާސާ ކުރާ ފަރާތްތަކުން، މި ލެބޯރެޓްރީތަކުގައި ޓެކްނޮލޮޖީ ކުރިއެރުވުމަށް މަސައްކަތް ކުރާނެ ކަމަށް ވެސް އެ ކުންފުނިން ބުނެފައިވެއެވެ.\nއެގޮތުން ރޮބޮޓިކްސް، ސްމާޓް ފޯން އަދި އާޓިފިޝަލް އިންޓެލިޖެންސް ކުރިއެރުވުމުގެ މަސައްކަތް ކުރެވޭނެއެވެ. މި ސިޓީގައި ކުރިއަށް ގެންދާ މަޝްރޫއުތަކުގައި ބައިވެރިވުމަށް ސައިންޓިސްޓުންނާއި ދިރާސާ ކުރާ ފަރާތްތަކަށް ދުނިޔޭގެ އެކި ކަންކޮޅުތަކުން ދައުވަތު ދެވޭނެ ކަމަށް އެކުންފުނިން ބުނެއެވެ.


UFAA ge Director General ge Magaamah Mohamed Suzeel | ungoofaaru.com\nބަނޑޭރިގަނޑު/ޚަބަރު/އުފާގެ ޑިރެކްޓަރ ޖެނެރަލްގެ މަޤާމަށް މުޙައްމަދު ސުޒީލް\nމުނާޒު މުޙައްމަދު 12 މެއި 2021\nއުނގޫފާރު ފޯސްޓަރިން އެވެއާނެސް އެސޯސިއޭޝަންގެ ޑިރެކްޓަރ ޖެނެރަލްގެ މަޤާމަށް މުޙައްމަދު ސުޒީލް، ޖަވްޒާމަންޒިލް ރ. އުނގޫފާރު (ޒިލާން) އިންތިޚާބުވެއްޖެއެވެ.\nއުފާގެ ޑިރެކްޓާރ ޖެނެރަލްގެ މަޤާމު ހުސްވެފައި އޮންނަތާ ގިނަ ދުވަސްތަކަކަށްފަހު ބޭއްވި މި އިންތިޚާބުގައި މި މަޤާމަށް ކުރިމަތިލާފައި ވަނީ ޒިލާން އެކަންޏެވެ. އަދި ޒިލާން މި މަޤާމަށް އިންތިޚާބުވެފައި ވަނީ އުފާގެ މެންބަރުންގެ މެދުގައި ނެގި ފެންނަ ނުފެންނަ ވޯޓަކުން 95% ވޯޓާއެކުއެވެ.\nއުފާގެ ހިންގާ ކޮމިޓީގެ އޮނިގަނޑު އޮންނަ ގޮތުން އުފާގެ އެންމެ އިސްފަރާތަކީ ޑިރެކްޓަރ ޖެނެރަލްއެވެ. މި މަޤާމުގެ އިތުރުން އުފާގެ އިތުރު3މަޤާމަކަށްް މީހުން އިންތިޚާބުކޮށްފައިވެއެވެ.\nއެއީ އުފާގެ ފައިނޭންސް ޑިރެކްޓާރގެ މަޤާމަށް، މުޙައްމަދު ޝާހު، ފެންފިޔާޒުގެ ރ.އުނގޫފާރު އަދި އެސިސްޓެންޓް ފައިނޭންސް ޑިރެކްޓަރގެ މަޤާމަށް ހުސެއިން ހަމީދު، ދިރޭލާލުގެ، ރ. އުނގޫފާރު އެވެ.\nހުސެއިން ހަމީދު ކުރިން ހުންނެވީ އުފާގެ އެސިސްޓެންޓް ސްޕޯޓްސް ޑިރެކްޓަރގެ މަޤާމުގައެވެ. އެހެން ކަމުން އެސިސްޓެންޓް ސްޕޯޓްސް ޑިރެކްޓާރގެ މަޤާމު ހުސްވުމުން އެ މަޤާމަށް އަލަށް އިންތިޚާބުކޮށްފައި ވަނީ އަހުމަދު ޠަލާލް، ކުދިވޭރުވާދީ، ރ.އުނގޫފާރުއެވެ.\nލިސްޓްގައި އަޅުގަނޑުގެ ނަން އެބައޮތް، ހިޔާނާތުގައި ބައިވެރިއެއްނުވަން، ތައްޔާރުމިވަނީ ދައުވާކުރަން - ކުރީގެ މެމްބަރު ޖައުފަރު\nއުނގޫފާރު ޕަބްލިކް ފާހަނަ ބަރީގެ ފުރާޅު އެއްލާލައިފި


MDP "Addu workshop" kaamiyaabukamaa eku ninmaalaifi\nސެމިނަރ ބޭއްވީ އައްޑޫ ސީޓީ ހިތަދޫ ޝަރަފުއްދީން ސްކޫލްގައި\nހޮނިހިރު ދުވަހުގެ ހެނދުނު 10:00 ގައި ފެށުނު\nކ. މާލެ | 25 ޖެނުއަރީ 2020 | ހޮނިހިރު 17:17 | 3,029\nއެމްޑީޕީ އައްޑޫ ވަރކްޝޮޕް - ރާއްޖެ އެމްވީ\nލޯކަލް ކައުންސިލް އިންތިޚާބާއި ގުޅިގެން އެމްޑީޕީން ބޭއްވި އައްޑޫ ކައުންސިލް ވަރކްޝޮޕް ކާމިޔާބުކަމާއެކު ނިންމާލައިފިއެވެ.\nހިތަދޫގެ ޝަރަފުއްދީން ސްކޫލްގައި ބޭއްވި މި ވަރކްޝޮޕްގައި ވަނީ އެކި މަޢުލޫމާތުތައް ދީފައެވެ. އެގޮތުން އެންމެ ފުރަތަމަ ވަރކްޝޮޕުގެ ބައިވެރިންނަށް މަޢުލޫމާތު ދީފައިވަނީ އިދާރީ ދާއިރާތައް ލާމަރުކަޒީ އުޞޫލުން ހިންގުމާއި ގުޅޭ ޤާނޫނަށް ގެނެވުނު އިޞްލާޙުތަކާއި އެ އިޞްލާޙުތައް ގެނެވިފައި އޮތް މިންވަރާއި ސިޓީތަކަށް އެ ޤަގާނޫނުގެ ދަށުން ލިބިގެންދާ ބާރުތަކާއި ގުޅޭގޮތުނެވެ. މި މަޢުޟޫއަށް ވާހަކަ ދައްކަވާފައިވަނީ ހިތަދޫ މެދު ދާއިރާގެ މެންބަރު އަހްމަދު ރަޝީދާއި، އައްޑޫ މީދޫ ދާއިރާގެ މެންބަރު ރޮޒެއިނާ އާދަމެވެ.\nމިއަހަރު ސަރުކާރުން އައްޑޫ ސިޓީގައި ހިންގުމަށް ހަމަޖެހިފައިވާ މަޝްރޫއުތަކާއި، އައްޑޫގެ ފެނާއި، ނަރުދަމާއާއި، ގުޅިގެން ހުޅުދޫ ދާއިރާގެ މެންބަރު އިލްޔާސް ލަބީބާއި، ފެނަކައިގެ މެނޭޖިންގް ޑިރެކްޓަރ އަޙްމަދު ސަޢީދު ބައިވެރިންނަށް މަޢުލޫމާތު ދެއްވިއިރު، މިއަހަރު އައްޑޫ ސީޓީއަށް ލިބިފައިވާ ބަޖެޓާއި ގުޅޭގޮތުން މަޢުލޫމާތު ދެއްވީވެސް މެންބަރު އިލްޔާސް ލަބީބެވެ. މީގެއިތުރުން ލާމަރުކަޒީ ނިޒާމު "އުލުބޭންދިގޮތުގެ އުދާސްތައް" ނުވަތަ ލާމަރުކަޒީ ޤާނޫނު ރޫޅާލުމަށް ރައީސް ޔާމީނާއި ޕީޕީއެމުން ކުރި މަސައްކަތްތަކާއި ގުޅިގެން ފޭދޫ ދާއިރާގެ މެންބަރު މުޙައްމަދު ނިހާދު ވަނީ މި ވަރކްޝޮޕްގައި ވާހަކަދައްކަވާފައެވެ.\nމެންދުރުފަހު މި ވަރކްޝޮޕްގައި ކުރިއަށް ގެންދިޔައީ ވަރކިން ސެޝަނެކެވެ. މި ސެޝަން ކުރިއަށް ގެންދިޔައީ7ގްރޫޕަކަށް ބަހާލައިގެންނެވެ. އަދި ކޮންމެ ގްރޫޕަކުން ވެސް އައްޑޫ ސިޓީގައި ހިންގުމަށް ފެންނަ މަޝްރޫޢެއްގެ ޚުލާސާއެއް އެކުލަވާލާ ޕްރެޒެންޓޭޝަން ދީފައިވެއެވެ.\nހޮނިހިރު ދުވަހުގެ ހެނދުނު 10:00 ގައި ފެށި، މި ސެމިނަރ ނިންމާލީ ހަވީރު 17:00 ގައެވެ.


ޕީޕީއެމްއަށް ނިސަބަތްވާ މީހެއްކަމުގައިވާ ބިއްލޫރި މޫސަ އަތްއިސްކޮށް އެމްޑީޕީގެ އަންހެން އެކްޓިވިސްޓެއްކަމުގައިވާ ފާތިމާ މަނިކެ (ހުޅުހެންވޭރު ހަލަވެލިމާގެ) ގައިގަ ޖަހާ މާރާމާރީ ހިންގާފައިވާތީ އޭނާގެ އެ އަމަލު އެމްޑީޕީއިން އެންމެ ހަރުއަޑުން ކުއްވެރިކުރަން – Maldivian Democratic Party\n15 ސެޕްޓެމްބަރު 2013\nޕީޕީއެމްއަށް ނިސަބަތްވާ މީހެއްކަމުގައިވާ ބިއްލޫރި މޫސަ އަތްއިސްކޮށް އެމްޑީޕީގެ އަންހެން އެކްޓިވިސްޓެއްކަމުގައިވާ ފާތިމާ މަނިކެ (ހުޅުހެންވޭރު ހަލަވެލިމާގެ) ގައިގަ ޖަހާ މާރާމާރީ ހިންގާފައިވާތީ އޭނާގެ އެ އަމަލު އެމްޑީޕީއިން އެންމެ ހަރުއަޑުން ކުއްވެރިކުރަން\nއިއްޔެ(14 ސެޕްޓެމްބަރ 2013) ކުޑަހެންވޭރު ސަރަހައްދުގައި ހިނގި ސިޔާސީ ވާދަވެރިކަމުގެ ޒުވާބެއްގެ ތެރޭގައި ޕީޕީއެމްއަށް ނިސަބަތްވާ މީހެއްކަމުގައިވާ މަޝްހޫރު ނަމުންނަމަ ބިއްލޫރި މޫސަ އަތްއިސްކޮށް އެމްޑީޕީގެ އަންހެން އެކްޓިވިސްޓެއްކަމުގައިވާ ފާތިމާ މަނިކެ (ހުޅުހެންވޭރު ހަލަވެލިމާގެ) ގައިގަ ޖަހާ މާރާމާރީ ހިންގާފައިވާތީ އޭނާގެ އެ އަމަލު އެމްޑީޕީއިން އެންމެ ހަރުއަޑުން ކުއްވެރިކުރަމެވެ.\nއަދި އަންހެން ކަނބަލެއްގެ މައްޗަށް އަތް އިސްކޮށް ފިރހެނަކު އެގޮތަށް މާރާމާރީ ހިންގުމަކީ ވަރަށް ލާއިންސާނީ، ނާތަހުޒީބު ދަށުދަރަޖައިގެ އަމަލެއްކަމުގައި މި ޕާޓީއިން ދެކެމެވެ. މި އަމަލު ހިންގިކަމަށް ތުހުމަތު ކުރެވޭ ބިއްލޫރި މޫސަ ފުލުހުންގެ އިދާރާއަށް ގެންދެވިފައިވާއިރު އެމައްސަލަ އަވަހަށް ތަޙުގީގުކޮށް ޝަރިއްއަތަށް ފޮނުވައި އޭނާއަށް ހައްޤު އަދަބު ދިނުމަށާއި އެފަދަ އަނިޔާވެރި ފިރިހެނެއްގެ ކިބައިން އަންހެން ކަނބަލުން ރައްކާތެރިވެގެންވާކަން ކަށަވަރު ކޮށްދިނުމަށް ކަމާއިބެހޭ އެންމެހާ ފަރާތްތަކަށް މިޕާޓީއިން ގޮވާލަމެވެ.\n15 ސެޕްޓެމްބަރ 2013\nބަޔާން ނެރުނީ: އެމްޑީޕީ ސެކެރެޓޭރިއަޓް


Zakat – Haftha\nފިޠްރުޒަކާތް ނެރުން ލަސްނުކުރޭ\nފިޠްރު ޒަކާތަކީ ކުޅަދާނަކަން ހުރި މީހުން ކުޅަދާނަކަން ނެތް ފަޤީރުންނަށް ފޯރުކޮށްލާ މާއްދީ އެހީތެރިކަމެކެވެ. ފިޠްރު ޒަކާތް ފަރުޟު ކުރެއްވުނީ ރޯދައާއެކު، ހިޖުރައިން ދެވަނަ އަހަރުގައެވެ.\nކީރިތި ރަސޫލާ ޞައްލަﷲ ޢަލައިހި ވަސައްލަމަ ބަޔާންކޮށްދެއްވާފައިވާ ގޮތުން ފިޠްރު ޒަކާތަކީ ރޯދަވެރިއާ، ރޯދައަށްހުރެ ކުރެވޭ ކުދި ކުށްތަކުން ރޯދައަށް ބުރާފައިވާ ”ހިރަފުހުން” އެ ސާފުކޮށްދޭ އެއްޗެކެވެ. އަދި ހަމައެހެންމެ މިއީ ރޯދަމަހު މުސްލިމުން، ފަޤީރުންގެ ކެކުޅުންތަކާއި، ބަނޑުހައިހޫނުކަން ދެނެގަނެ، އެކަން މުޖުތަމަޢުން ފޮހެލުމައްޓަކައި އަޅާ ފުރަތަމަ ފިޔަވަޅެވެ.\nރަމަޟާންމަހު ގައި ތިމަންނަވީ ބަނޑުހައިކަން މިއަދު ޢީދު ދުވަހުވެސް އަނެއް އަޚާ ވާނެކަން ހަދާންނުނެތޭކަން ފިޠްރު ޒަކާތުގެ ހާލުގެ ދުލުން ބުނެއެވެ. ރޯދައަށް ހުރުމުގެ ސަބަބުން އެހެން މީހުންގެ ބަނޑުހައިހޫނުކަން އިޙްސާސް ކުރަން ދަސްވި ދަސްވުމަށް، ކުރިމަތިވާ ފުރަތަމަ ޙަޤީޤީ އިމްތިޙާނަކީ ޒަކާތް ނެރޭ ދުވަހެވެ.\nއެގޮތުން މުސްލިމުންގެ ތެރެއިން، ކޮންމެ އަންހެނެއް ފިރިހެނެއް، ކުޑަކުއްޖެއް ބޮޑުމީހެއް، މިނިވަނެއް އަޅެއް، ފަޤީރެއް މުއްސަންޖެއްގެ މައްޗަށް ފިޠްރުޒަކާތް ވާޖިބުވެގެންވެއެވެ. ނަމަވެސް މި ވާޖިބުވާ މީހާގެ ކިބައިގައި ހުންނަންޖެހޭ ޝަރުޠަކީ، ޢީދު ދުވަހާއި އެރޭ އޭނާއާއި ބަލަދުވެރިން ކާނެ، އަދި ބޭނުންތައް ފުއްދޭނެ ފައިސާ ނުވަތަ ތަނަވަސްކަން އަތުގައި ހުރުމެވެ.\nފިޠުރު ޒަކާތް ދިނުން ވާޖިބުވާ ވަގުތަކީ ރަމަޟާން މަހުގެ އެންމެ ފަހު ދުވަހުގެ އިރުއޮއްސުމުންނެވެ. މިއީ ޝާފިޢީ އަދި ޙަންބަލީ މަޛުހަބެވެ. މާލިކީ އަދި ޙަނަފީން ދެކެނީ ޢީދުދުވަހުގެ އިރުއެރުމުން ކަމަށެވެ. އިބުނު ޢައްބާސް ރިވާކުރެއްވި ޙަދީޘެއްގައި ވާގޮތުން ޢީދު ނަމާދުގެ ކުރިން ޒަކާތް ނެރެން ޖެހެއެވެ. ވީމާ އޭގެ ފަހުން އެ ނެރެފިނަމަ އެއީ ފިޠްރު ޒަކާތަކަށް ނުވާނެއެވެ. ނަމަވެސް އެވާނީ ޞަދަޤާތަކަށެވެ.\nފިޠްރު ޒަކާތް ލިބެން ޖެހޭ މީހުން:\nފިޠްރުޒަކާތް ލިބެންޖެހޭ މީހުންނާއި މެދު ފިޤުހުވެރިންގެ މެދުގައި ތިން ރައުޔުއެއް އެބަ އޮތެވެ. އެއީ\nފިޠުރުޒަކާތް ނުބެހޭނެ މީހުން\nފިޠްރު ޒަކާތަކީ ވެސް ޒަކާތަކަށް ވާހިނދު، ޒަކާތް ދިނުން ހުއްދަ ނޫން އެއްވެސް މީހަކަށް ފިޠްރު ޒަކާތްވެސް ނުދެވޭނެއެވެ. އޭގެ ތެރޭގައި ކާފިރުން، މުރުތައްދުން، މުއްސަނދިން، ޒަކާތް ލިބޭ މީހުންގެ 8 ބައިގައި ނުހިމެނޭ މީހުން، މަސައްކަތް ކުރުމުގެ ކުޅަދާނަކަން ލިބިފައިވާ އެހެން ނަމަވެސް މަސައްކަތް ނުކޮށް ސަލާންޖަހާ މީހުން، މައިންބަފައިން، ދަރިން، އަދި އަނބިމީހާ ހިމެނެއެވެ.\nއެކަމަކު ތިމާއަކީ ވަރަށް މުއްސަނދި މީހެއްނަމަ މި ފަދަ މީހަކަށް ވެދޭ އެހީ އަކީ ޒަކާތަށް ޚާއްސަ ފައިސާއިން ދޭ އެއްޗެއްގެ ބަދަލުގައި، އެހެން ބަޖެޓަކުން ވެދޭ އެހީއަކަށް ހެދުން ރަނގަޅެވެ. އޭރުން ގާތް މީހުންގެ ބޭނުންވެސް ފުއްދައި ދެވިފައި އަދި ނުދަންނަ ހިލޭ ފަޤީރުންނަށް ދޭން ޒަކާތުގެ ފައިސާ ހުންނާނެއެވެ.\nAuthor .Posted on May 22, 2019 Categories ދީންTags Dheen, Ramadan 1440, Ramadan 2019, ZakatLeaveacomment on ފިޠްރުޒަކާތް ނެރުން ލަސްނުކުރޭ


އަހަރެން ބުރުގާ ނަގާލަން ގަސްތުކޮށްފިން – Ilm\nއަހަރެން ބުރުގާ ނަގާލަން ގަސްތުކޮށްފިން\nޓްވިޓާ އަކީ މީސް މީޑިއާގެ ޕްލެޓްފޯމްތަކުން މަޤުބޫލު އެކައްޗެވެ. ކޮންމެ ދުވަހަކުވެސް ޓުވިޓާގައި ދުނިޔޭގެ އެކި ކަންކޮޅުތަކުން މީހުން، އެމީހުންގެ އެކިއެކި ވާހަކަތަކާއި، ތަޖުރިބާތައް ޙިއްސާކުރެއެވެ. ގިނަ މީހުންނަށް އަސަރުކުރާ ކަހަލަ ވާހަކައެއް ނަމަ އިސާހިތަކު “ވައިރަލް” ވެދެއެވެ. އެގޮތުން އަލަށް އިސްލާމްވާ މިހުން އެކަން އިޢުލާނުކޮށް ކުރާ ޓްވީޓުތައް ގިނަ ފަހަރު ވައިރަލް ވެއެވެ. މިފަހަރު އަޅުގަނޑު މި ހިމަނާލަނީ، އެފަދައިން ވައިރަލްވި ޓްވީޓެއްގެ މައްޗަށް ބިނާކޮށް އަޅުގަނޑު ލިޔެފައިވާ ތަރުޖަމާއެކެވެ. މިއީ ބުރުގާ އެޅި ރަޝިޔާގެ މުސްލިމް އުޚްތަކު ބުރުގާ ނަގަން ގަސްތުކުރި ވާހަކަ ޙިއްސާކޮށްލާ ޓްވީޓެކެވެ. މިއީ ވަރަށް ގިނަ ބަޔަކަށް (އަޅުގަނޑުވެސް ހިމެނޭގޮތަށް) އަސަރުކުރި ވާހަކައެއް ކަމުން، ދިވެހީންނާ ވެސް ޙިއްސާކޮށްލަން އަޅުގަނޑު ބޭނުންވީއެވެ. އަދި މިލިޔުމުގެ ސަބަބުން އެއްވެސް މީހަކަށް މަންފާކޮށް ޢިބްރަތެއް ޙާޞިލުވެއްޖެ ނަމަ އަޅުގަނޑުގެ މަޤްޞަދު ޙާޞިލްވީއެވެ. މިހާ ހިސާބުން މި ޓްވީޓްގެ ތަރުޖަމާއެއް ގެނެސްދޭނަމެވެ:\nމިއީ ތިޔައިގެ ތެރެއިން ގިނަ މީހުންނަށް އެހާ މާނަފުން ވާހަކައަކަށް ނުވެދާނެއެވެ. އެހެނަސް، އުމުރުން 21 އަހަރުގައި ބުރުގާ (ޙިޖާބު) އެޅީއްސުރެ އަހަރެންގެ ދިރިއުޅުން މުޅިން ބަދަލުވިއެވެ. އަހަރެން ކިޔަވަނީ ރަޝިޔާގެ ޔުނިވާސިޓީއެއްގައެވެ. ކޮންމެ ދުވަހަކުވެސް އެތައް މަލާމާތަކާއި ފުރައްސާރައިގެ އަމާޒަކަށް އަހަރެން ވިއެވެ. މުދައްރިސުން އަހަރެން ތަފާތުކޮށް، ބަދުބަސް ބުންޏެވެ. އެއީ ވަރަށް ވެސް ހިތާމަވެރި، ހިތްދަތި އިހުސާސެކެވެ. މިކިޔަނީ އަހަރެން ދީނާއި ނުލާހިކު ގާތް ދުވަސްވަރެއްގެ ވާހަކައެވެ. އަބަދުވެސް ނަމާދު ކުރީމެވެ. ނުވަތަ ބަރާބަރަށް ކުރަން މަސައްކަތް ކުރީމެވެ. ޤުރުއާން ކިޔެވީމެވެ. ބުރުގާ ވެގެން ދިޔައީ އަހަރެންނަށް އޮތް އިމަކަށެވެ. ރަތް ރޮނގަކަށެވެ. އިން ފަހަނައަޅައި ދާން ނުކެރެއެވެ. އެހެނީ ބުރުގާގައި ވާ ޙާލު އަހަރެންގެ ގާތަށް އަންނަ ރުޅިއާއި، ބުނަން ބޭނުންވާ ހަރުކަށި ބަސްތައް ބޭރުކުރުމާއި، ބޭއަދަބީ ގޮތްގޮތަށް އުޅޭކަށް އަހަރެންނަށް ނުކެރެއެވެ. އަހަރެންގެ ދައްތަ ބުނެއުޅެއެވެ. “ކޮއްކޮ ތި ތަމްސީލުކޮށްދެނީ އިސްލާމް ދީނެވެ. ހަމައެކަނި ސަގާފަތެއް ނޫނެވެ.” އެ ބަސް އަހަރެންގެ ހިތުގައި އަބަދުވެސް އޮވެއެވެ. އެހެނީ މީހުން އިސްލާމް ދީން މިނެއުޅެނީ އަހަރެންގެ އުޅުމާއި ގުޅުމުންނެވެ. އަހަރެންގެ އަޚްލާޤުންނެވެ.\nބުރުގާ އެޅުމަށްފަހު އަހަރެން ކަޑައްތު ކުރީ ވަރަށް ދަތި އުނދަގޫ ދުވަސްތަކެކެވެ. ބުރަބޮޑު ދަތުރެއް ފަދައިންނެވެ. ކުޑަކުއްޖެއް ފަދައިން ރޯލަރޯލައި އޮންނަންޖެހޭ ވަގުތުތައް މަދެއްނޫނެވެ. އަދި އަހަރެންގެ ހާލަތު ރަނގަޅުވާން އެއްވެސް އުއްމީދެއް ނެތްކަމަށް ހީވެ، ޤަބޫލުކުރެވޭ ދުވަސްތައްވެސް ދިޔައެވެ. އަހަރެންގެ މައިންބަފައިންނަށް އަހަރެންގެ މި އުދާސްތައް ފެނި އަހަންނަށްޓަކައި ހަމްދަރުދީވެވުނެވެ. އުޅެން ޖެހުނު ދަތި އުނދަގޫ ހާލަތާއި، ތަހައްމަލު ކުރަމުންދިޔަ ވޭނާއި އުދާހަށެވެ. މީހުން އަހަންނަށް “އަނިޔާ” ނުކުރާ ދުވަހެއް މަދުވާނެއެވެ. ކޮންމެ ދުވަހަކު އެވެ. ނުދަންނަ ބީރައްޓެއްސެއްގެ ފަރާތުން ނުވަތަ މުދައްރިސެއްގެ ފަރާތުންނެވެ. ކަންމަތީ ފިހާރައިން ނުވަތަ ރެސްޓްރޯންޓަކުންނެވެ. މިގޮތުގައި2އަހަރުވިއެވެ.2އަހަރުވަންދެން މި ވޭނުގައި އުޅުނީމެވެ. ﷲ އަށް ދުޢާ ދަންނަވައި ނަމާދު ކުރީމެވެ. އަހަންނަށް ފަސޭހަ ކޮށްދެއްވާތޯއެވެ.\nތަހައްމަލުކުރި ދަތި އުނދަގޫތަކުގެ ހުރިހާ ތަފްޞީލެއް މިތާނގައި ނުލިޔެވޭނެއެވެ. އެކަމަށް ވަރަށް ވަގުތު ދާނޭކަން އަހަންނަށް އެނގެއެވެ. އަހަރެންގެ ހިތުގައި ސުވާލު އުފެދުނެވެ. އަދި އަހަރެން ސުވާލުކުރީމެވެ. ﷲ އަހަންނަށް އެހީތެރިވެވޮޑިނުގަންނަވަނީ ފަހެ ކީއްވެހެއްޔެވެ؟ އަހަރެންގެ ހާލަތަށް ލުޔެއް ނުދެއްވަނީ ކީއްވެގެން ހެއްޔެވެ؟ ޚާއްސަކޮށް، ބުރުގާ ނަގަން ނިންމުމުގެ ކުޑަ ދުވަސްކޮޅެއް ކުރިން އަހަރެންގެ ހިތާމަޔާއި، ރުޅިވެރިކަން އިންތިހާއަށް ދިޔައެވެ. އަދި ރޮވުނެވެ. ހަމައެކަނި ސުވާލަކަށްވީ “ކީއްވެ؟”\nއަހަރެން ނަމާދުކުރުން ހުއްޓާލީމެވެ. ދުޢާގެ އެއްވެސް ބޭނުމެއް ނެތްކަމަށް ޤަބޫލުކުރީމެވެ. ދީނާއި ދުރުވީމެވެ. ބުރުގާގެ ސަބަބުން އުޅެންޖެހުނު ދަތި އުނދަގޫ ދިރިއުޅުމުގެ ސަބަބުން ކިޔެވުމާއި، ދިރިއުޅުން ބަރުބާދުކޮށްލަން ބޭނުމެއް ނުވިއެވެ. ﷲ އަހަންނަށް އެހީތެރިވެވޮޑިގަންނަވަން ނުރުއްސަވަނީބާއޭ އަހަރެން ހިތައް އަރައެވެ. ﷲ އަހަރެން ދޫކޮށްލެއްވީބާވައެވެ؟ މިފަދައިން ހިތައް އެރުމުން އެވާ އިހުސާސަކީ ހިތްދަތި އިހުސާސެކެވެ. އެކަނިވެރިކަމުގެ އިޙުސާސެކެވެ.\nދިގު ވާހަކައެއް ކުރުކޮށްލާނަމެވެ. ދެތިން ހަފްތާ ކުރިން އަހަރެންގެ މައިންބަފައިން، އަހަރެން ބުރުގާ ނެގުމަށް އިރުޝާދުދިނެވެ. މުޅި ޢާއިލާއަށް ވެސް އަހަރެންގެ ހާލަތު ތަސައްވަރުވާތީއެވެ. އަދި ވަރަށް ގަދަޔަށް އެކަމާމެދު ފިކުރުކުރުމަށް ފަހު، އަހަންނަށް ބުރުގާ ނެގުން ނޫން ގޮތެއް ނެތްކަމަށް ވިސްނި ޤަބޫލުކުރެވުނެވެ. އަހަންނަށް އިތުރު އިޚްތިޔާރެއް ނެތެވެ. އަހަރެންގެ ހިތަށް އެރިއެވެ. ބުރުގާ ނެގުމުން މުޅި ދިރިއުޅުން ފަސޭހަވެދާނެއެވެ. ކިޔެވުމާއި، މަސައްކަތުގެ މައިދާނުގެ އިތުރުން އެހެނިހެން ކަންތަކުގައި ވެސް ނުލާހިކު ފަސޭހަވާނެއެވެ. މީހުންގެ ދުއްތުރާތަކާއި، ބަދުބަހާއި، މަލާމާތުން ސަލާމަތްވެވޭނެއެވެ. އަދި ކިއެއްތަ، ބުރުގާއާ ނުލައި އަހަރެން ހާސްގުނަ ރީތިކަންވެސް އަހަރެންނަށް އެނގެއެވެ. ބުރުގާ ނެގުމުން އިސްތަށިގަނޑު ރީތިކޮށް ބެހެއްޓޭނެއެވެ. އަދި ރީތި ހެދުންތައް ފަސޭހަކަމާއެކު ލެވޭނެއެވެ. އަހަންނަކީ “ހަރުކަށި” ޙިޖާބީއެއް ކަމުން މިހާރު ކުރު ހެދުމާއި، ހަރުވާޅު ނުވަތަ ޖިންސު ފަދަ އެއްޗެހި ނުލަމެވެ. ލައި އުޅެނީ ދިގު ސްކާޓުތަކާއި، ވަރަށް ދޫ ހެދުމާއި، އަބާޔާއެވެ.\nއެހެންކަމުން، ބުރުގާ ނެގުމަށް އެންމެފަހުން އަހަރެން ޢަޒުމް ކަނޑައެޅީމެވެ. އަދި އަމިއްލަ ނަފްސު އެކަމަށް ތައްޔާރުކުރުމަށް ވަގުތުދިނީމެވެ. ހިތަށް އަބަދު އަރައަރާ ހުރެއެވެ. އަހަންނަކީ މިހާރު ހިޖާބީއެއް ނޫނެވެ. ބުރުގާއާއި ނުލައި އަހަރެން ނުލާހިކު ރީއްޗެވެ. ނަމަވެސް… ބުރުގާ ނެގުމުން ރީތިވީވަރަށް ވުރެ، ހިތައް ވެރިވި އިޙުސާސްތަކުން ވީ ތުރާ މާ ބޮޑެވެ. އެހެންކަމުން ޚިޔާލަށް އައެވެ. ޤައުމުން ބޭރަށް ދިރިއުޅުން ބަދަލުކޮށްލާނީއެވެ. އަދި މުޅިން އެހެން މީހަކަށް ބަދަލުވެލާނީއެވެ. އޭރުން ހުރިހާ ކަމެއް ރަނގަޅުވާނެއެވެ.\nބުރުގާ ނަގާ ދުވަސް އަތުވެއްޖެއެވެ. އަހަރެން ބޭރަށް ދާން ޖެހުނެވެ. ބުރުގާ ނާޅަން ނިންމާފައިވާތީ، ރީތި ހެދުމެއް ލީމެވެ. ނުވަތަ ލާން މަސައްކަތް ކުރީމެވެ. ބުރުގާގެ ބަދަލުގައި އިސްތަށިގަނޑު ފޮރުވަން މިހާރު އަޅާ ކަހަލަ ފެޝަން “ފޮށާއެއް” އެޅީމެވެ. އޭރުން ކައިރިފަށުން ބައެއް އިސްތަށިކޮޅު ދެއްކިދާނެއެވެ. އެކިގޮތްގޮތަށް ހެދުން އަޅައިގެން ދާން މަސައްކަތް ކޮށްފީމެވެ. އެކަމަށް ހީކުރިވަރަށް ވުރެ ގިނަ ވަގުތު ގޮއްސިއެވެ… ކީއްވެ ހެއްޔެވެ؟\nﷲ ގަންދީ ބުނަމެވެ. އަހަންނަށް އެކަން ނުވިއެވެ. ކީއްވެކަން އިޙްސާސް ވިއެވެ. ބުރުގާއަކީ އެއްވެސް އަގެއްނެތް މާނައެއް ނެތް ފޮތިކޮޅެކޭ މީހުން ބުނާކަން އަހަންނަށް އެނގެއެވެ. އަދި ބުރުގާއާ ނުލައިވެސް ރަނގަޅު މުސްލިމެއްގެ ގޮތުގައި އުޅެވިދާނޭ ކަމަށް މީހުން ބުނާކަންވެސް ދެނަހުރީމެވެ. އެކަމަކު… އަހަރެން ބުނީތީ އަޑުއަހާށެވެ. ބުރުގާއަކީ އަގުހުރި އެއްޗެކެވެ. މާނަ ހުރިއެއްޗެކެވެ. ބުރުގާ އަކީ 7/24 ﷲ ސުބުޙާނަހޫ ވަތަޢާލާއާއި ދެމެދު އޮންނަ ގުޅުމެކެވެ. ފާލަމެކެވެ. ހަނދުމަކޮށްދިނުމެކެވެ. ޢިއްފަތްތެރިކަމެކެވެ. ބުރުގާ އެޅުމުން ބޭނުން ތާކު ބޭނުން ވަގުތަކު ނަމާދުކުރެވޭނެއެވެ. އަދި އެއީ “ޙަރާމް ތަންތަނަށް” ދިއުމަށް އޮތް ހުރަހެކެވެ. ޙަރާމް ކަންކަން ކުރުމަށް އޮތް ދައްޗެކެވެ. ބުރުގާ އަކީ ތިބާގެ ސަލާމަތެވެ. އަދި ރައްކަލެވެ. ﷲ އަހަރެމެން ދެކެ ލޯބިވެވޮޑިގަންނަވައެވެ. ބުރުގާ އެޅުން ވާޖިބު ކުރެއްވީ އެހެންވެއެވެ. އެކަލާނގެ އަހަރެމެން ސީދާގޮތުންނާއި، ނުސީދާގޮތުން ޙިމާޔަތް ކުރައްވަނީއެވެ. އެކަލާނގެ އަހަރެމެން ދެކެ ލޯބިވެވޮޑިގަންނަވައެވެ. އަހަރެމެން ފާފަ ކުރާ ޙާލުގައިވެސް މެއެވެ. އަހަރެމެން އެކަލާނގެއާ ވީ ވަޢުދާއި ޚިލާފުވާ ޙާލުގައިވެސް މެއެވެ. ﷲ އަހަރެމެންދެކެ، އަހަރެމެންގެ މަންމައިންނަށް ވުރެ ވެސް ބޮޑަށް ލޯބިވެވޮޑިގަންނަވައެވެ. ހަމަ ކުރަންވީ އެންމެ ކަމެކެވެ. އެކަލާނގެ އަށް ފުރިހަމައަށް އިތުބާރުކުރާށެވެ. އެކަލާނގެ ރަޙްމަތުން އުއްމީދު ކަނޑައިނުލާށެވެ. ފާފަފުއްސެވުމަށް އެދި ދުޢާ ކުރާށެވެ.\nއަހަރެން އަހަރެންގެ ބުރުގާ ނުނަގާނަމެވެ. އެ ބުރުގާ އަކީ އަހަރެންގެ ގާތުގައި ފޮތިކޮޅަކަށް ވުރެ މާނަފުން، އެއްޗެކެވެ. އަގުބޮޑު ޖަވާހިރެކެވެ. އެއީ އަހަރެންނާ އަހަރެންގެ ވެރި ރައްބާ ދެމެދު އޮތް ގުޅުންތަކުގެ ތެރެއިން ގާތް ގުޅުމެކެވެ. އަހަރެންގެ އީމާންތެރިކަމެވެ.


Maadhamaain feshigen male' gai haveeru4kun fathihu4kah beyrah nukuthun manaa – Iru\nހަލުވިކަމައިއެކުގައި މާލޭގައި ދަނީ ކޮވީޑް ފެތުރެމުންނެވެ. އިއްޔެވެސް ވަނީ މާލޭ ސަރަހައްދުން ވަނީ 500 އަށްވުރެ ގިނަ މީހުން ކޮވިޑް ޕޮޒިޓިވް ވެގެން ރިޕޯޓް ކޮށްފައިއެވެ. އަދި ހަމައެއާއި އެކުގައި މި ބަލީގައި މަރުވާ މިހުންގެ އަދަދުވެސް މިހާރު ވަނީ އިތުރުވެފައިއެވެ.\nމިއާއިއެކު އެޗްޕީއޭއިން ދަނީ އަޅަމުންގެންދާ ފިޔަވަޅުތަށް ހަރުކަށި ކުރަމުންނެވެ. މިހާރު ކަނޑައަޅާފައި ވަނީ މާދަމާއިން ފެށިގެން މާލެއާއި ހުޅުމާލެއާއި ވިލިލިމާލޭގައި ހަފްތާއެއްގެ މުއްދަތަށް މާލެ ސަރަޙައްދުގައި ކާފިއު ހިންގާ ވަގުތު ހަވީރު 4:00 އިން ފަތިހު 4:00އަށް ހަމަޖެއްސުމަށެވެ.\nކޮވިޑް-19 ގެ ހާލަތުން ރައްކާތެރިވުމަށް އަޅަމުންދާ ފިޔަވަޅުތަކުގެ ތެރެއިން، 12 މެއި އިން ފެށިގެން 1 (އެކެއް) ހަފުތާގެ މުއްދަތަށް މާލެ ސަރަޙައްދުގައި (މާލެ، ހުޅުމާލެ، ވިލިމާލެ) ހަވީރު 04:00 އިން ފަތިހު 4:00 އާއި ދެމެދު ބޭރަށް ނިކުމެ އުޅުން މަނާކުރުމަށް ވަނީ ނިންމާފައި.\nއެޗްޕީއޭ އިން ވަނީ އިތުރު ފިޔަވަޅުތައް ވެސް އިއުލާން ކޮށްފަ އެވެ. އެއީ ހަފުތާއެއްގެ މުއްދަތަށް މިސްކިތްތަކުގައި ޖަމާއަތުގައި ނަމާދުކުރުން ހުއްޓާލުމާއި، ހޮޓާ، ކެފޭ އަދި ރެސްޓޯރަންޓްތަކުގައި އެތެރޭގައި ތިބެގެން ކެއިން ބުއިމުގެ ހިދުމަތް ހުއްޓާލުމާއި މި މަހުގެ 13 ވަނަ ދުވަހުން ފެށިގެން ދެކުނު އޭޝިޔާގެ ގައުމުތަކުން ޓޫރިސްޓުން އައުން ހަފުތާއަކަށް މަނާކުރުމެވެ. އެކަމަކު ކެއިން ބުއިމުގެ ހިދުމަތް ދޭ ތަންތަނުން، ޓޭކް އަވޭ އާއި ޑެލިވަރީގެ ހިދުމަތް ދެވެ އެވެ. ޑެލިވަރީގެ ހިދުމަތް ދެވެނީ، ފުލުހުންގެ ހުއްދައިގެ ދަށުން މެނދަރު 12 އާ ހަމައަށެވެ.\nމާލެ ސަރަހައްދުގައި މި މަހުގެ5ވަނަ ދުވަހުން ފެށިގެން އޮތީ ކާފިއު އިއުލާންކޮށްފަ އެވެ. އެއީ ރޭގަނޑު9އިން ފަތިހު4އާ ހަމައަށެވެ.


Vaudhu Nufudhigen Lasvegen Ulheyvareh Adhi Nuvey - Riffath - Vaguthu\nވައުދުު ނުފުއްދިގެން ލަސްވެގެެން އުޅޭވަރެއް އަދި ނުވޭ - ރިިފްއަތު\nބަންޑާރަނައިބު އިބްރާހިމް ރިފްއަތު --\nސަރުކާރުން ވެފައިވާ އެެއްވެސް ވައުދެއް ނުފުުއްދިގެެން ލަސްވެގެން އުޅޭ ވަރުު އަދި ނުވާކަމަށް ބަންޑާރަ ނައިބު އިބްރާހިމް ރިފްއަތު ވިދާޅުވެއްޖެއެެވެެ.\nރައްޔިތުންގެެ މަޖިލީހުގައި ސަރުކާރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީއަށް ހާޒިރުވެވަޑައިގެން ވާހަކަ ދައްކަވަމުން ރިފްއަތު މިއަދު ވިދާޅުވީ، ސަރުކާރުން ވެފައިވާ ވައުދުތައް ނުފުއްދިގެނެް ވާހަކަ ދައްކާވަރު އަދި ނުވާކަމަށެވެ. އޭނާ މިހެން ވިދާޅުުވީ މަހިބަދޫ ދާއިރާގެެ މެންބަރުު އަހުމަދު ތޯރިގު ޖޭއެސްސީ އެކުލެވޭ ގޮތް ބަދަލުކުރުމަށް މި ސަރުކާރުން ވެފައިވާ ވައުދު ނުފުއްދާ ކަަމަށާއި އެކަން ކުރައްވަނީ ކޮން އިރަކުންތޯ ބެއްލެވުމަށް ކުރެެއްވި ސުވާލަށް ޖަވާބު ދެއްވަމުންނެވެ.\nޖަވާބުގައި ރިފްއަތު ވިދާޅުވީ ޖޭއެސްސީ އެކުލެވޭ ގޮތް އަދި ބަދަލުކުރާނެ ކަމަށާއި، އެކަންވެސް ނުވަތަ އަދި ވެފައިވާ އެހެން ވައުދުތައްވެސް ނުުފުއްދިގެން އެވާހަކަ ދައްކަން ނުޖެހޭ ކަމަށެވެ.\nޖޭއެސްސީ އެެކުލެވިގެންވާ ގޮތުގެ މައްޗަށްް އެންމެ ބޮޑަށް މީގެ ކުރިން ފާޑު ވިދާޅުވެފައި ވަނީ މި ސަރުކާރުންނެވެ. އެހެން ނަމަވެސް ވެރިކަމަށް ވަޑައިގަތުމަށް ފަހު ޖޭއެސްސީއަށް ހެޔޮ ބަދަލެެއް ގެނައުމަށް ކުރާ މަސައްކަތް ވަނީ ވަރަށް ބޮޑަށް މަޑުޖައްސާލާފައެވެެ.\nމެންބަރު ތޯރިގު ދާދި ފަހުން ޖޭއެސްސީ އެކުލެވޭ ގޮތް ބަދަލުކުރުމަށް މަޖިލީހަށް ހުށަހެޅިއެވެ. ނަމަވެސް އެމައްސަލަ ވަނީ ބޭރުކޮށްލާފައެވެ. ރައްޔިތުންގެ މަޖިލީީހުގައިވެސް މިހާރުު އޮތީ ވެރިކަން ކުރާ އެމްޑީޕީގެ ސުޕަރ މެޖޯރިޓީއެވެ.\nފްލެޓު ލިބޭނެ ކަމަށް ލިޔުން ދޫކުރީ ޝަރުތު ފުރިހަމަ ނުވާ ނަމަ ބާތިލްވާ ގޮތަށް: އޭޖީ\nފެބުރުއަރީ 24, 2021 18:53\nހަޒާނާ ހުސްކޮށްލާ ގައުމުދަވާލިލެއް އަވަސްވެގެންއަހަރެމެން މިއުޅެނީ އިބޫގެ ވެރިކަމަށް 100 ދުވަސް ހަމައެއްނުވާނެތާ ...\nފެބުރުއަރީ 24, 2021 18:57\nމިބުރަންޗަށް އަދި އިތުރު5އަހަރު ބޮޑު މުސަރަ ކެއުމުގައި ބައިންދީމަތަ ވައުދު ފުއްދޭނީ. ބަލަ ގަމާރާ މީގެ ކުރީގެ ދައުރުގައި ރާއްޖޭގެ އިންފުލޭޝަނާއި މި ވަގު ސަރުކާރު އައިފަހުން މިހަރު އޮތް އިންފުލޭޝަން ރޭޓު މަތި. ރައްޔިތުން ބިކަވެ ސަރުކާރުބޮޑުން ވައްކަން ކޮށް މިލިޔަނުން ފައިސާ ނަގަނީ.\nފެބުރުއަރީ 24, 2021 18:59\nބޭބޭ މަ މިއުޅެނީ ފުއްދާދޭ ވަޢުދުތައް ގިނަވެގެން ގުނާ އަދަދުނުކުރެވެގެން! އެންމެ ވަޢުދެއް ނުފުއްދުނަސް ބައިތުލްމާލު ހުސްވެއްޖެ! ރައްޔިތުން ބޮލަށް އިތުރު 60 ބިލިއަން ރުފިޔާގެ ދަރަނި އަޅުވާފި! މިއީކަންނޭގޭ އެބުނާ ވަޢުދަކީ!\nފެބުރުއަރީ 24, 2021 19:03\nޖާދޫގަރު ން ދައްކާވާހަކަ އަހާ ނެ ބަޔަކު ނެއް.\nފެބުރުއަރީ 24, 2021 19:08\nއެއްގޮތަކައްވެސް ލަހެއް ނުވޭ 5އަހަރު ނިމޭއިރުވެސް.\nފެބުރުއަރީ 24, 2021 19:14\nއެހެން ވެގެން ތޯ ޕީޖީ ޟަމީމް ގޮވައިގެން އަބަދު ތިއު ލެނީ!\nފެބުރުއަރީ 24, 2021 19:15\nފެބުރުއަރީ 24, 2021 19:26\nވަގުތަކީ ވަރަށް ކުޑަ ހިނދުކޮޅެކެވެ. ވައުދެއް ވެއްޖެއިޔާ ފުއްދަން ވާނެ ، ތިބާގެ އަޖަލު ހަމަވާނީ ކޮންއިރަކުކަމެއް ފަހެ ތިބާއަކަށްވެސް ނޭގޭނެ. އަވަސް ކުރޭ . މިހާރުވެސް މާބޮޑަށްވެސް ލަސްވެއްޖެ..\nފެބުރުއަރީ 24, 2021 19:33\nކަލޭ ތިހިން ބުނާ ވަރެއްވެސް ނުވޭ\nފެބުރުއަރީ 24, 2021 19:34\nވައުދުު ނުފުއްދިގެން ލަސްވެގެެން ބަޔަކު ނުއުޅޭ..... އަދުލު އިންސާފު ނުލިބިގެން މިއުޅެނީ؟ ވަރަށް ސަލާމް\nފެބުރުއަރީ 24, 2021 20:05\nމަށަކައް ލަހެއް ނުވާނެ މަށައް ޖީއެމް އާރު ދިން ލާރިގަނޑު އެބަހުރި.\nފެބުރުއަރީ 24, 2021 20:07\nތިޔަބުނަނީ ޤިޔާމަތްޤާއިމްވަންދެންވެރިކަމުގަ ބަހައްޓާށޭތޯ؟ އެދުވަސްވަނީﷲސިއްރިކުރަށްވާފަކަންވެސް ނޭގޭވަރުގެ ބުރާންޗަކީބާ؟ އަހަރުމެންމިއުޅެނީ ވެރިކަމުގައިތިޔަބައިގަނޑު ތިބޭތާގިނަދުވަސްވެގެން! ރައީސްޔާމީނުގެ ވެރިކަމުގައި ދަރިންގެދަރިންނަށްދަންދެން ދަރުވައިފިޔޭކިޔާފަ އައިސް ކިތައްގުނައިތުރަށް ލޯނުއެކިނަންނަމުގަނަގައިފިންތޯ؟ ދަރުމަވަންތަހޮސްޕިޓަލާ ކޮތަރުކޮށި މިހާރުވެއްޖެރަނަށް އެއަރޕޯޓުންޑޮލަރުއޮހެނީ! މޭފުއްޕާފަ ވޭތުވެދިޔައަށެއްކައަހަރު ނާންނަވަރަށްގެސްޓުންއަތުވެއްޖެއޭބުނާއިރު މިވަގުސަރުކާރުގެ ހިއްސާއަކީ ކިތައްޕަސެންޓުތޯ؟ ލިބޭގިނަޑޮލަރުތައް ގާތްމީހުންގެމުސާރައިގެގޮތުގައިދަނީ ރާއްޖޭންބޭރަށް ކަޅުބާޒާރުގައި ބޭތުގެދާދާއިންވަނީ ފައިގަދަކޮށްފަ ބަލާނެބެލޭނެ އެއްވެސްއިދާރާއެއްނެތް މުޅިމިވަގުސަރުކާރުހޭބޯނާރާއުޅެނީ އިންޑިއާސަރުކާރުގެ ކަރުގަވިދުނުކަށި ނެއްޓިދާނެތީ ގަންނާކުރަށްވާބިރުން އެއްގޮތަކުންނުވިއްޔާއަނެއްގޮތަކުންވެސް....\nފެބުރުއަރީ 24, 2021 20:10\nއެހެންބުނާނެތާ ރިިފްއަތު ގެ ވައުދުތައް ފުދިފަހުރިއްޔާ\nފެބުރުއަރީ 24, 2021 20:12\nއާ ކަލޭމެންވިއްޔާ 24 ގަޑިއިރުން ކަންކަން ނިންމާނަމޭ ބުނެ ވޯޓު ހޯދީ ދޮގުތައް ހަދައިގެން\nފެބުރުއަރީ 24, 2021 20:13\nކައެމެން ދުނިޔޭގަ ތިބިހާހިނދަކު ލަސްވެގެން ތެޅޭކަށް ނުވާހެން ހީވަނީ\nފެބުރުއަރީ 24, 2021 20:27\nވައުދުތައް އަދި ފުއްދައިދޭން މާއަވަސް. މިވެރިންނައް އަދި ބޭނުން 5އަހަރުގެ އިތުރު ދައުރެއް. އޭރައްތާ ރައްތިތުންގެ އަތުގައިވާ އެންމެ ފަހު ލާރިވެސް ދަވާލެވޭނީ. މިއަށް ކިޔާންވީ 100 އިންސައްތަ ޓޮލަރަންސް\nފެބުރުއަރީ 24, 2021 21:14\nއާން ބަރާބަރ ވާހަކަ އެއް ވައުދްވީ އެންމެ އަކަ އިންޗިއެއްވެސް ބޭރުގެ ބަޔަކައް ނުދޭނަމޭ މިހާރު މިއނގެނީ އެބުނީ އެންމެ އަކައިންޗިއެއްވެސް ނުބާްއްވަނަމޭ މިފަސް އަހަރުދުވަހުގެ ތެރޭގައި ދެން ނޯންނަނެނޫންތޯ ވައުދެއް ފުއްދާކައް ވެދުން\nފެބުރުއަރީ 24, 2021 22:17\nކޮއްކޯ،އިތުރަށް ރައްޔިތުން ތުޅިނާރުވާ،ވަގުތު އޮތްވާ ސަލާމަތުން ބޭރަށް ފުރޭތޯ ބަލާ.\nފެބުރުއަރީ 24, 2021 22:18\nކާފަ ތިކިޔަނީ ކީކޭކަން ކާފަ އައް އެނގޭބާ\nފެބުރުއަރީ 25, 2021 00:29\nނުވާނެ އެއްކަމެއްވެސް . 32 ބިލިއަން ރުފިޔާ ރައްޔިތުންގެ ޓެކްސްފައިސާއިން ކޮންމެ އަހަރަކު އެބަ ޚަރަދުވޭ . ރައްޔިތުން އެދޭ އެއްވެސް ކަމެއް އަދި ޙާޞިލެއް ނުވޭ\nފެބުރުއަރީ 25, 2021 00:55\nވައުދޭ ފަޅޮލޭ ކިޔާނެ ކަމެއްނެތް. ރައްޔިތުން ތައްޔާރުވަނީ ވަގުން ހިފާ މަގައްނެރެން. ދުވަސް ކައިރިވަނީ.\nފެބުރުއަރީ 25, 2021 04:52\nމަރާލާފައިވާ މީހުންގެ އިންސާފް ކޮބާ؟\nފެބުރުއަރީ 25, 2021 08:19\nމީނާއަކީ ޚާއިނެއް. މީނާ މިމަސައްކަތް ކުރަނީ އެލެކްސް ބުނާހާގޮތަކަށް. އަދި ގާނޫނުތައް މިބައްޓަން ކުރަން މަސައްކަތް ކުރަނީވެސް އިސްލާމީ ސަރީއަތާއި މުޅިން ހިލާފަށް\nފެބުރުއަރީ 25, 2021 11:59\nވައުދަކީ ހަވާލުވާ ދުވަހުން ފެށިގެން އެންމެ އެކަށީގެންވާ މިންވަރެއްގައި، ކޮލިޓީގައި ފުއްދަމުން ދާންޖެހޭނެ އެއްޗެކެވެ.5ވަނަ އަހަރުގެ ފަހު ދުވަހު ބިންގާ އެޅުމެއް ނޫނެވެ. އެއީ ނާގާބިލުކަން ފެންނާނެ ކަމެކެވެ.


Muzaaharaa dheke biru gannanee kon baeh?\nމުޒާހަރާ ދެކެ ބިރު ގަންނަނީ ކޮންބައެއް؟\nސްޕެއިންގައި ހޮލޮގްރާމް ބޭނުންކޮށްގެން މުޒާހަރާކުރަނީ\nޑިމޮކްރަސީއެއްގައި ރައްޔިތުންގެ އަޑު އިއްވަނީ ހަމައެކަނި ވޯޓަކުން ނޫނެވެ. މަގުމައްޗަށް ނިކުމެ އަޑު ގަދަކޮށްގެން ވެސް ސަރުކާރަށް އަޑު އިއްވާނެ އެވެ. އެކަމަކު ޝުއޫރު ފާޅުކޮށް އަޑު އިއްވަން ނިކުންނަ މީހުންގެ ފަރާތުން ހަރުކަށިކަމާއި އަނިޔާވެރިކަން ފެނުން ދުނިޔޭގެ ހުރިހާ ހިސާބެއްގައި ވެސް ވަނީ އާންމު ކަމަކަށް ވެފަ އެވެ. މުޒާހަރާއެއްގައި ކޮންމެ ކަމެއް ކުރިޔަސް ޑިމޮކްރަސީ އަށް ވަކާލާތުކުރާ މީހުން ބުނާނީ ސުލްހަވެރި މުޒާހަރާއެކޭ އެވެ. މިއީ ރާއްޖޭގައި އެކަނި އޮންނަ ގޮތެއް ނޫނެވެ. މުޒާހަރާއެއްގައި ހަމަނުޖެހުން ހިނގައިފި ނަމަ ނުވަތަ ކުރިމަތިލުން ހިނގައިފި ނަމަ އެ ވާނީ ސަލާމަތީ ބާރުތަކުގެ ނުވަތަ މުޒާހަރާއާ ދެކޮޅު ބަޔަކު އެ ބައެއްގެ އެޖެންޓުން ބޭނުންކޮށްގެން ކުރުވި ކަމަކަށެވެ.\nމުޒާހަރާ ކޮށްފާނެތީ ބިރުން އުޅޭތީ ޑިމޮކްރަސީ ދެކެ ބިރުގަންނަ ސަރުކާރުތައް ކަމަށާއި މުޒާހަރާ އަކީ ޑިމޮކްރަސީގެ އެންމެ ވަރުގަދަ އެއް ހަތިޔާރު ކަމަށް ވެސް އެއްބަޔަކު ދެކެ އެވެ. މުޒާހަރާއެއް ކޮށްގެން މީހަކު ހައްޔަރުކޮށްގެން ނުވާނެ ކަމަށް ދެކޭ މީހުން އަހަރެމެންގެ ތެރޭގައި ވެސް ގިނަ އެވެ. މިއީ މުޅި ދުނިޔެ އަށް ބެލި ނަމަވެސް އާންމު ރައްޔިތުން ބަލައިގަންނާނެ ގޮތް ކަމަށް ގަބޫލުކުރެެވެ އެވެ. އެކަމަކު އެންމެ ފަހުން އެމެރިކާގެ ބަލްޓިމޯގައި ފުލުހުންގެ އަނިޔާވެރިކަމާ ދެކޮޅަށް ކުރި މުޒާހަރާތަކާ ގުޅިގެން ވެސް ތުހުމަތެއް ނެތި، އެތައް ބަޔަކު ހައްޔަރުކޮށް 48 ގަޑިއިރު ވަންދެން ބަންދުގައި ބޭތިއްބި މައްސަލަ ފެންމަތިވެފައިވެ އެވެ. އެންމެ ފުރިހަމަ ޑިމޮކްރަސީގެ ގޮތުގައި ބަލަމުން އަންނަ އެމެރިކާގައި މިއީ މުޒާހަރާތަކާ މެދު ސަރުކާރާއި ސަލާމަތީ ބާރުތަކުން ދެކެމުން އަންނަ ގޮތް ބަދަލުވާން ފެށުމުގެ އަލާމާތަކަށް ވެދާނެ އެވެ. އެއީ މުޒާހަރާއާ ހެދި އުނދަގޫ ބޮޑުވާ ކޮންމެ ގައުމަކުން ވެސް މުޒާހަރާއާ ދެކޮޅަށް ފިޔަވަޅުތައް އަޅަމުން ދާތީ އެވެ.\nމިދިޔަ މަހު ސްޕޭނުން ވަނީ މުޒާހަރާތައް މަނާކުރުމޭ ނުބުނެ މުޒާހަރާއަށް ހުރަސްއަޅާ ގާނޫނެއް ފާސްކޮށް މި މަހުން ފެށިގެން ގާނޫނަށް އަމަލުކުރަން ފަށައިފަ އެވެ. އެ ގާނޫނުގައި ބުނަނީ އާންމު ދަތުރުފަތުރުގެ މައި ސަރަހައްދުތަކާއި ނިއުކްލިއާ އިންޖީނުގެތައް ހިމެނޭ ސަރަހައްދުތަކުގައި މުޒާހަރާކުރާ ނަމަ 650000 ޑޮލަރުން ޖޫރިމަނާކުރުމުގެ ބާރު ފުލުހުންނަށް ލިބޭ ކަމަށެވެ. މުޒާހަރާ ތެރޭގައި ފުލުހެއްގެ ފޮޓޯ ނަގައިފި ނަމަ ނުވަތަ ސަރުކާރުގެ އިމާރާތްތަކަށް ދާން އޮންނަ މަގެއްގެ މަތީގައި މުޒާހަރާކުރާ ނަމަ 30000 ޑޮލަރުން ޖޫރިމަނާކުރުމުގެ ބާރު ވެސް ގާނޫނުން ލިބެ އެވެ. މިއީ ހިޔާލު ފާޅުކުރުމުގެ މިނިވަންކަން ހަނިކުރުން ކަމަށް ބުނެ ސްޕޭންގައި ހޮލޮގްރާމް ބޭނުންކޮށްގެން މުޒާހަރާއެއް ކޮށް ދުނިޔޭގެ ސަމާލުކަން ހޯދި ނަމަވެސް ޑިމޮކްރަސީ އަށް ވަކާލާތު ކުރާ ގައުމުތަކާއި މީހުން މި ވާހަކަ ދައްކާތީ އަޑެއް ނީވެ އެވެ.\nކެނެޑާ ސަރުކާރުން އެޅި ހަރަދު ކުޑަކުރުމުގެ ފިޔަވަޅުތަކާ ދެކޮޅަށް އެ ގައުމުގައި ދަރިވަރުން މުޒާހަރާއެއް އިންތިޒާމުކޮށް މަގުމައްޗަށް ނިކުތުމުގެ ކުރިން ވަނީ މުޒާހަރާ އަކީ ޣައިރު ގާނޫނީ އަމަލެއް ކަމަށް ބުނެ އެކަމަށް ހުރަސް އަޅައިފަ އެވެ. މުޒާހަރާތައް އާންމު ވުމުގެ ކެނެޑާގައި 2012 ވަނަ އަހަރު ވަނީ 50 މީހުންނަށް ވުރެ ގިނައިން ތަނަކަށް އެއްވާ ނަމަ އެ އެއްވުމުގެ ކުރިން ހުއްދަ ހޯދަން ލާޒިމުކުރާ ގާނޫނެއް ފާސްކޮށްފަ އެވެ. އެ ގާނޫނާ ހިލާފަށް މުޒާހަރާކޮށްފި މީހަކު 5000 ޑޮލަރުން އަދި ޖަމާއަތެއް ނަމަ 125000 ޑޮލަރުން ޖޫރިމަނާކުރެވޭނެ އެވެ.\nތުރުކީގައި ވެސް މުޒާހަރާކުރާ މީހުންނާ ދެކޮޅަށް ހަރުކަށިވީ، މުޒާހަރާތަކާ ހެދި ގައުމު ހުއްޓުމަކަށް އަންނަން ފެށުމުންނެވެ. މިދިޔަ އަހަރުގެ އޮކްޓޫބަރު މަހު ފާސްކުރި ގާނޫނުގައި ބުނާ ގޮތުން މުޒާހަރާކުރާ މީހުންނާއި އެ މީހުން ދިރިއުޅޭ ތަންތަން ކޯޓު އަމުރަކާ ނުލައި ފާސްކުރުމުގެ ބާރު ފުލުހުންނަށް އޮންނާނެ އެވެ. މުޒާހަރާއެއްގައި އުޅޭއިރު މޫނު ނިވާކުރުން ނުވަތަ ސަލާމަތީ ބާރުތަކުގެ އަމުރަށް ނުކިޔަމަންތެރިކަން ދައްކައިފި ނަމަ އަހަރު ދުވަހުގެ ޖަލު ހުކުމެއް އަންނާނެ އެވެ.\nމުޒާހަރާއާ ދެކޮޅަށް ފިޔަވަޅު އެޅި އެހެން ގައުމުތަކަށް ބަލާއިރު، ފަލަސްތީނަށް ތާއީދުކޮށް މުޒާހަރާކުރުން ފްރާންސްގައި މަނާކުރި އެެވެ. އޮސްޓްރިއާގައި ފުލުހުންނަށް ވަނީ މުޒާހަރާކުރާ މީހުން އާންމު ތަންތަނަށް ގޮސް އުޅުން އަހަރު ދުވަހަށް މަނާކުރުމުގެ ބާރު ދީފަ އެވެ. މެކްސިކޯގައި ވެސް ދަނީ ހުއްދަ ނުހޯދާ މުޒާހަރާކުރުން މަނާކުރަން ގާނޫނުތަކާއި ގާނޫނު އަސާސީ އަށް ބަދަލު ގެންނަމުންނެވެ.\nމުޒާހަރާކުރުން އެކީގައި މަނާކޮށްފައިވާ ގައުމުތަކުގެ ތެރޭގައި މިސްރާއި ޔުކްރެއިން އަދި ރަޝިޔާ ހިމެނެ އެވެ.\nމުޒާހަރާއާ ދެކޮޅަށް ފިޔަވަޅު އަޅާ ކޮންމެ ގައުމަކުން ވެސް ފެންނަނީ ކޮންމެވެސް ސަބަބަކާ ހެދި މުޒާހަރާތައް އާންމުވެ ސަރުކާރަށް ތުރާލަކަށް ވެފައިވާ ތަނެވެ. އިގްތިސާދީ ނުވަތަ ސިޔާސީ ކޮންމެވެސް މައްސަލައަކާ ހެދި އެވެ. ދިރާސާކުރާ ފަރާތްތަކުން ބުނަނީ ދުނިޔޭގެ ކަންކޮޅުތަކުން މިހާރު ފެންނަނީ މުޒާހަރާ ކުރުމުން އުފެދޭ ނުތަނަވަސްކަމަށް ވުރެ، ހަމަޖެހުން ގާއިމުވެފައި އޮތުން މުހިންމު ކަމަށް ސިޔާސީ ބޭފުޅުން ގަބޫލުކުރަން ފެށުން ކަމަށެވެ. އެކަމަކު މިގޮތަށް ގަބޫލުކުރެވެނީ ކޮންމެ ބަޔަކަށް ވެސް ވެރިކަމަށް އާދެވޭ ހިސާބުންނެވެ. ވެރިކަން ހޯދުން އުޅޭއިރު މުޒާހަރާ ކުރުމަށް ވުރެ ބޮޑު ހައްގެއް ނޯވެ އެވެ. މިއާ އެކު އެހެން ސުވާލެއް ވެސް އެބަ އޮތެވެ. ހިޔާލު ފާޅުކުރުމުގެ މިނިވަންކަމަކީ މުޒާހަރާކުރުން ހެއްޔެވެ؟


މަހުގެ އުފެއްދުންތައް މާކެޓް ކުރުމަށް ހާއްސަ ޕްރޮގްރާމެއް ހިންގައިފި | | Sangu News\nމަހުގެ އުފެއްދުންތައް މާކެޓް ކުރުމަށް ހާއްސަ ޕްރޮގްރާމެއް ހިންގައިފި\n24 ސެޕްޓެމްބަރ 2019 - 09:37\nމަސްވެރިކަމުގެ އެ ޕްރޮގްރާމުގެ ބައިވެރިން.. ފޮޓޯ: ފިޝަރީޒް މިނިސްޓްރީ\nމަސްވެރިކަމުގެ އުފެއްދުންތައް މާކެޓްކޮށް މަސްވެރިކަމުގެ އާ ވިޔަފާރީގެ ފުރުޞަތުތައް ރައްޔިތުންނަށް ފޯރުކޮށްދީ، މަސްވެރިކަމުގެ އުފެއްދުންތަކުން ނަފާ ހޯދުމުގެ ގޮތުން މ.އަތޮޅުގައި ހާއްސަ ޕްރޮގްރާމެއް ހިންގައިފިއެވެ.\nމީޑިއާތަކަށް މައުލޫމާތު ދެމުން ފިޝަރީޒް މިނިސްޓްރީ އިން ބުނީ، އެ ޕްރޮގްރާމު ހިންގާފައިވަނީ މިމަހުގެ 19 އިން 21 ގެ ނިޔަލަށް މ.ދިއްގަރުގައި ކަމަށެވެ.\nއެ ޕްރޮގްރާމްގައި މ.ދިއްގަރު އަދި މ.ކޮޅުފުށީގައި މަހުގެ އުފެއްދުން އުފައްދާ ފަރާތްތައް ބައިވެރިވި ކަމަށް ވެސް އެ މިނިސްޓްރީ އިން ބުންޏެވެ.\nއެ ތަމްރީނު ޕްރޮގްރާމްގައި މ.ދިއްގަރުން9ބައިވެރިން އަދި މ. ކޮޅުފުށިން2ބައިވެރިން ހިމެނޭ ގޮތަށް ޖުމްލަ 11 ބޭފުޅުން ބައިވެރިވެއެވެ. އޭގެތެރޭގައި، މަސްވެރިކަމުގެ ދައިރާގައި މ.އަތޮޅުގައި މިހާރުވެސް މަސައްކަތްކުރަމުންދާ ގިނަ ފަރާތްތަކެއް ހިމެނެއެވެ.\nމި ތަމްރީނު ޕްރޮގްރާމުގައި މަޢުލޫމާތު ދެވުނު ބައިތަކުގެ ތެރޭގައި ކުދި އަދި މެދުފަންތީގެ ވިޔަފާރިއެއް އުފެއްދުމަށް ކުރަންޖެހޭ މަސައްކަތާއި، ވެލިއު އެޑިޝަން، ލޭބަލް އަދި ޕެކޭޖިންގ، މަހުގެ ކޮލިޓީ ދެމެހެއްޓުމާއި، މާކެޓިންގ، އަދި ކުދި ވިޔަފާރީގެ ހިސާބު ބެލެހެއްޓުން ހިމެނޭ ކަމަށް ފިޝަރީޒް މިނިސްޓްރީ އިން މައުލޫމާތު ދިނެވެ.\nއެ ޕްރޮގްރާމްގައި ބައިވެރިންނަށް މަޢުލޫމާތު ދެއްވީ، މިނިސްޓްރީ އޮފް ފިޝަރީޒްގެ ސީނިއަރ ރިސަރޗް އޮފިސަރ އަޙްމަދު ރާޝިދު ކަމަށްވެސް އެ މިނިސްޓްރީ އިން ބުންޏެވެ.


Mi Sarukaarun raajjeyge minivan kamaai siyaadhathu furihama ah...\nޚާރިޖީ ގުޅުންތައް ހަރުދަނާކުރަމުންދަނީ ވަރަށް މުހިންމު ދެ ކަމެއް ކަށަވަރުކުރުމުގެ ނިޔަތުގައި\nފުރަތަމަ ކަމަކީ, ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރިކުރުން\nދެވަނަ ކަމަކީ, އެ ގުޅުންތަކުގެ ސަބަބުން ރައްޔިތުންނަށް ފައިދާއާއި ލާބަ ލިބޭނެކަން ކަށަވަރުކުރުން\nކ. މާލެ | 18 އޮކްޓޯބަރ 2020 | އާދީއްތަ 10:41 | 3,719\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް - ރައީސް އޮފީސް\nމި ސަރުކާރުގެ ފުރަތަމަ ދުވަހުން ފެށިގެން ތަންފީޒުކުރަމުންދާ މުހިންމު އެއް ސިޔާސަތަކީ, ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރިކޮށް, ދެމެހެއްޓުންކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ 1442 ވަނަ އަހަރުގެ ޤައުމީ ދުވަހުގެ ތަހުނިޔާއާއި ހެޔޮއެދުންތައް ރާއްޖޭގެ ރައްޔިތުންނަށް ފޮނުއްވައި، ޤައުމާ މުޚާތަބު ކުރައްވައި ދެއްކެވި ވާހަކަފުޅުގައެވެ.\nމި މޭރުމުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ, ހުރިހާ ޤައުމަކާއެކު ވެސް ރާއްޖެއިން ޚާރިޖީ ގުޅުންތައް ހަރުދަނާ ކުރަމުންދަނީ ވަރަށް މުހިންމު ދެ ކަމެއް ކަށަވަރު ކުރުމުގެ ނިޔަތުގައި ކަމަށެވެ.\nއެ ގޮތުން ފުރަތަމަ ކަމަކީ, ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރި ކުރުން ކަމަށާއި, އަދި ދެވަނަ ކަމަކީ, އެ ގުޅުންތަކުގެ ސަބަބުން ރައްޔިތުންނަށް ފައިދާއާއި ލާބަ ލިބޭނެކަން ކަށަވަރު ކުރުން ކަމުގައި އެ މަނިކުފާނު ވިދާޅުވިއެވެ.\nއަދުގެ ދުނިޔޭގެ ފިކުރިއްޔާތަކީ, އަދި ސިޔާސީ, އިޤްތިޞާދީ ވިސްނުމަކީ ގުޅިލާމެހިފައިވާ ބައިނަލްއަޤްވާމީ މުޖުތަމަޢެއްގެ ވިސްނުންކަން ފާހަގަކުރައްވާ ރައީސުލްޖުމްހޫރިއްޔާ ވަނީ, މި ސަރުކާރުން ވެރިކަމާ ހަވާލުވިއިރު ޤައުމު އޮތް ހާލަތު ވަޒަން ކޮށްދެއްވާފައެވެ.\nމި ގޮތުން, އެ ވަގުތު ރާއްޖެ އޮތީ ބައިނަލްއަޤްވާމީ މުޖްތަމަޢާ ވަރަށް ބޮޑަށް އެކަހެރި ވެފައި ކަމަށާއި, އޭގެ ނަތީޖާއެއްގެ ގޮތުން ރައްޔިތުންނަށް ލިބެން ހުރި އެތަކެއް މަންފާއަކާއި އެހީއަކުން މަޙްރޫމުވެފައިކަމުގައި އެ މަނިކުފާނު ވިދާޅުވިއެވެ.\nސަރުކާރުގެ ސިޔާސަތުތަކުގެ ދަށުން ރާއްޖެއާއި އެހެން ޤައުމުތަކާ ދެމެދު އޮތް ގުޅުންތައް މިހާރު އިތުރަށް އަންނަނީ ބަދަހިވަމުން. އަދި އޭގެ ފައިދާ ވެސް ރައްޔިތުންނަށް އަންނަނީ ލިބެމުން. އޭގެ މިސާލެއްގެ ގޮތުން ކޯވިޑް-19 ގެ ބަލިމަޑުކަމުން އަރައިގަތުމުގައި ފަންނީ ގޮތުންނާއި މާލީ ގޮތުން ވެސް، ބައިނަލްއަޤްވާމީ މުޖްތަމަޢުން ލިބެމުން އަންނަ އެހީތެރިކަން ފާހަގަކުރަން.\n~ ~ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް\nޤައުމީ ދުވަހުގެ މައްޗަށް އަލިއަޅުއްވާލައްވައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ މިފަދަ ޤައުމީ މުނާސަބަތެއްގައި އަޅުގަނޑުމެން އަދާކުރަންޖެހޭ އެންމެ މުހިންމު ޤައުމީ ވާޖިބަކީ ޕޯޗުގީޒުންގެ އަޅުވެތިކަމުން ދިވެހިރާއްޖެ މިނިވަން ކުރުމަށް އުތީމު ބޮޑުތަކުރުފާނު ކުރެއްވި މަތިވެރި ޖިހާދުގެ ހަނދާންތައް އައުކުރުމާއި, ބޮޑުތަކުރުފާނާއި އަދި އެކި ދުވަސްވަރު، ރާއްޖޭގެ މިނިވަންކަމަށްޓަކައި، ޤުރްބާން ވެވަޑައިގެންނެވި ބަޠަލުންގެ ހަނދާންތައް އައުކޮށް، އެ ބަޠަލުންނަށް ހެޔޮ ދުޢާ ކުރުން ކަމުގައެވެ.\nހަމަ އެހެންމެ މިއަދުވެސް ދިވެހިންނަށް ލިބޭ ފަޚުރާ ހިތްހަމަ ޖެހުމަކީ ޤައުމަށްޓަކައި، އަދި ރައްޔިތުންގެ ދިފާޢުގައި ފުރާނަޔާއި ލެއިން ޤުރުބާންވާން ތައްޔާރަށް އޮތް ސަލާމަތީ ފައުޖެއް ޤައުމުގައި ސާބިތުވެ އޮތުންކަމުގައި އެ މަނިކުފާނު ވިދާޅުވިއެވެ.


Sofia Ingireysin Vaahaka Dhakkaa Gothun Bullyge Shikaara Akaha Vi - Vaguthu\nސޯފިޔާ އިނގިރޭސިން ވާހަކަ ދައްކާ ގޮތުން ބުލީގެ ޝިކާރައަކަށްވި\nފޯބްސްއިން އެންމެ ފަހުން ނެރުނު ލިސްޓުގައި، މިއަހަރު މުޅި ދުނިޔެއިން ވެސް އެންމެ ބޮޑު އާމްދަނީއެއް ލިބުނު ބަތަލާ ސޯފިޔާ ވަގަރާ އަކީ އޭނާގެ ރީތި ކަމަށް މަޝްހޫރު އަންހެނެކެވެ. ސޯފިއާއަކީ އޭނާގެ ތަފާތު ހަށިގަނޑާއި ޒުވާންކަމުގެ ސަބަބުން އެތައް ބައެއްގެ ސަމާލުކަން ހޯދާފައިވާ މީހެކެވެ. ނަމަވެސް ސޯފިއާ ވެސް ހޮލީވުޑްގައި ހޭދަ ކުރާ ދުވަސްތަކަކީ މުޅިއަކުން ފަސޭހަ ދުވަސްތަކެއް ނޫނެވެ.\nސޯފިޔާ ވަނީ އިނގިރޭސިން ވާހަކަ ދައްކާ ގޮތުން ވަރަށް ބޮޑަށް މަލަމާތް ރައްދުވާ ކަމާއި އެކަމާ ހުރެ ބުލީގެ ޝިކާރައަކަށްވީ ކަން ހާމަކޮށްފައެވެ. އަދި އެލެންޑިޖެނެރެސް ފަދަ ބޮޑެތި ބައެއް ތަރިންގެ ފަރާތުން ވެސް ބުލީ ކުރުމުގެ މައްސަލަ ދިމާވާކަން އޭނާ ފާހަގަކުރިއެވެ. އޭގެ ސަބަބުން އޭނާ އަމިއްލަ ނަފްސަށް ކުރާ އިތުބާރަށް ވެސް ބަދަލު އައިކަން އެއީ ސޯފިޔާ ފާގަކުރިކަމެކެވެ.\nސޯފިޔާ ވަނީ މީގެ ކުރިން އެލެންގެ ބުލީކުރުމުގެ ޝިކާރައަކަށް އޭނާ ވީކަން މީޑިއާގައި ހާމަކޮށްފައެވެ. އެ ދުވަސްވަރަކީ އެލެންގެ އަހުލާގީ މައްސަލަތަކެއް މީޑިއާގައި ފެންމަތިވެގެން އައި ދުވަސްވަރެކެވެ. ސޯފިޔާ ވަނީ އެފަދަ ކަންކަން މިހާރުވެސް ހިނގާ ކަމަށާއި ގިނަ މީހުން އެއީ ހިނގާ ކަމެއްކަން ގަބޫލުކުރަން ބޭނުން ނުވާ ކަމަށް ވެސް ބުނެފައެވެ.\nކާމިޔާބު ބަތަލާ ސޯފިޔާއަށް އެންމެ ބޮޑު އާމްދަނީއެއް ލިބިފައިވަނީ ''މޮޑަން ފެމެލީ'' އަދި ''އެމެރިކާސް ގޮޓް ޓެލެންޓް'' ޝޯއިންނެވެ. މި ޝޯގެ ކޮންމެ އެެޕިސޯޑަކަށް ސޯފިޔާއަށް 500،000 ޑޮލަރު ލިބެއެވެ. އަދި މި ޝޯގެ ކޮންމެ ސީޒަންއަކަށް 10 މިލިއަން ޑޮލަރު ލިބިފައިވެއެވެ.


Hithadhoo Regional hospitalaharudhanaa managementebeynun! – adduLIVE\nހިތަދޫ ހޮސްޕިޓަލަށް ހަރުދަނާ މެނޭޖްމަންޓެއް ބޭނުން!\n1 Apr 16, 2019, 11:25 އަލީ ހުޒާމް\nއައްޑޫ ރައްޔިތުން ސިއްހީ ފަރުވާއަށް ބަރޯސާވެފައިވާ ހިތަދޫ ރީޖަނަލް ހޮސްޕިޓަލަކީ މައްސަލަތައް ފުނިޖެހި ހައްލެއް ނުލިބިވާތަނެކެވެ. ކޮންމެ ސަރުކާރަކުންވެސް އައްޑޫ ސިއްހީ ނިޒާމު ހަރުދަނާ ކުރާނެކަމަށް ވާހަކަ ދައްކައެވެ. އެތައް ފޮނި ހުވަފެންތައް ރައްޔިތުންނަށް ދައްކައެވެ. ނަމަވެސް ވެރިކަމުގެ ދައުރު ނިމެނީ ކުރިން ހުރި މައްސަލަތަކަށް ފަރުވާ ނުލިބިއެވެ.\nއައްޑޫގެ ސިއްހީ ނިޒާމުގެ ވާހަކަ މިފަހުން ދެކެވޭ ކޮންމެ އިރެއްގައި ފަށަނީ 100 އެނދުގެ ހޮސްޕިޓަލުގެ ވާހަކައިންނެވެ. ޑޮކްޓަރުން ނެތުމުން ރައްޔިތުން ކުރާ ޝަކުވާއަށް ދޭ ޖަވާބަކީ އާ ހޮސްޕިޓަލާއި އެކު އެކަން ހައްލު ކުރެވޭނެކަމަށެވެ. ހޮސްޕިޓަލަށް ބޭނުންވާ ސާމާން ކޮބާތޯ ސުވާލު ކުރުމުންވެސް އިވެނީ މި ޖަވާބެވެ. އެއްވެސް ކަމެއް މިހާރުން މިހާރަށް ހައްލުކޮށްދިނުމުގެ ވާހަކައެއް ނުދެކެވެއެވެ.\nއައްޑޫގެ މުޅި ސިއްހީ ނިޒާމް ފެއިލްވެފައިވަނީ ޖުމްލަކޮށް ދެ ސަބަބަކާއި ހެދިއެވެ. އެއީ ސަރުކާރުގެ އިހްމާލާއި ތަނުގެ ހިންގުމުގެ މައްސަލައެވެ. ސަރުކާރުގެ އިހްމާލުގެ ވާހަކައަކީ އާ ވާހަކައެއް ނޫނެވެ. ހެލްތު މިނިސްޓްރީގެ ފިނި ކޮޓަރީގައި ތިބެގެން ހޮސްޕިޓަލް ހިންގަން ރާވާފައި އޮތުމުގެ ސަބަބުން މުލި ރާއްޖޭގެ ސިއްހީ ނިޒާމް މިވަނީ ބޮއްސުންލާފައެވެ. ހެލްތު މިނިސްޓްރީ ވަނީ މަދު ބަޔަކު "ހިސޯރު" ކޮށްފައެވެ. ހެލްތު މިނިސްޓަރ ބަދަލުވިއަސް މިނިސްޓްރީގެ ހިންގުމަށް އެއްވެސް ބަދަލެއް ނާދެއެވެ. ހުރިހާކަމެެއްވެސް ތަރުތީބު ކުރެވިފައިވަނީ އެތަނުގެ ކޮންޓްރޯލް ނަގާފައިވާ މީހުން ބޭނުންވާ ގޮތަށެވެ.\nދެން އޮތީ ހޮސްޕިޓަލްގެ މެނޭޖްމަންޓުގެ މައްސަލައެވެ. ހިތަދޫ ރީޖަނަލް ހޮސްޕިޓަލަށް ބަލާއިރު އެތަނުގައި މެނޭޖްމަންޓެއް އޮންނަތޯ އެތަނުގެ ބައެއް މުވައްޒަފުން ސުވާލު އުފައްދައެވެ. އެތަނުގެ މުވައްޒަފުން ބުނާ ގޮތުން ތަން ހިންގަން ހުންނަނީ ނަމެއްގައި ބަހައްޓާފައި ހުންނަ ވެރިއެކެވެ. އެއްވެސް ބާރެއް އޮންނަ މީހެއް ނޫނެވެ. މީގެ އިތުރުން މެނޭޖްމަންޓު މުވައްޒަފުންގެ ގާބިލް ކަމާއި މެދުވެސް ބައެއް ފަރާތްތަކުން ދަނީ ސުވާލު އުފައްދަމުންނެވެ.\n214 މުވައްޒަފުން މަސައްކަތް ކުރަމުން އަންނަ ހިތަދޫ ރީޖަނަލް ހޮސްޕިޓަލްގެ ހިންގުމުގެ އޮނިގަނޑު ބަދަލު ކުރަން ޖެހެއެވެ. މެނޭޖްމެންޓަށް ބޮޑެތި ބަދަލު ގެންނާން ޖެހެެއެވެ. އެބަދަލު ނުގެނެވި ހޮސްޕިޓަލް ރަނގަޅެއް ނުކުރެވޭނެކަމަށް އެންމެންވެސް ދަނީ ބުނަމުންނެވެ.\nހޮސްޕިޓަލްގެ މައުލޫމާތު އެނގޭ މީހަކު ބުނީ މިހާރު ހިތަދޫ ރީޖަނަލް ހޮސްޕިޓަލްގައި އޮތް މެނޭޖްމަންޓު އޮވެގެން އެތަން ރަނގަޅު ނުކުރެވޭނެކަމަށެވެ. ސަބަބަކީ އޭގެ ތެރެއިން ގިނަ މީހުންނަކީ މަސައްކަތުގެ މިޒަމާނުގެ މާހައުލަށް ފަރިތަ ބަޔަކަށް ނުވާތީއެވެ. އެމީހުންނަކީ ޓެކްނޮލޮޖީ އާއި ބީރައްޓެހި، ބަޔަކަށްވެފައި ހޮސްޕިޓަލްގެ ހިންގުމުގެ ކަންކަމަށް ޓެކްނޮލޮޖީ ގެންނަން ބޭނުން ނުވާ މީހުންކަމަށެވެ. އެހެންވެ އެފަދަ ބަޔަކާއި އެކު ހޮސްޕިޓަލް ޒަމާނީކޮށް ނުހިންގޭނޭ ކަމަށް އޭނާ ބުންޏެވެ.\nހިތަދޫ ރީޖަނަލް ހޮސްޕިޓަލަށް ބަލާއިރު މުޅި ހޮސްޕިޓަލަށް ތައުލީމީ މީހުން ބޭނުންވެއެވެ. ގާބިލް މުވައްޒަފުން ހޮސްޕިޓަލް ހިންގުމުގެ ތެރެއަށް ގެނެސް މުޅި ތަން އޯވާހޯލް ކުރަންޖެއެވެ. އެކަމަކީ ލަސް ނުކޮށް ހެލްތު މިނިސްޓްރީން ކުރަން ޖެހޭ ކަމެކެވެ.\nމިއަދު ހިތަދޫ ރީޖަނަލް ހޮސްޕިޓަލް ސިފަވަނީ ކޮންމެ ކަމެއް ދިމާވިއަސް މާލެ މީހުން ފޮނުވާލުމަށް ހަދާފައިވާ ތަނެއް ގޮތަށެވެ. އެކްސިޑެންޓެއްގައި މީހެއްގެ ބޯ ފެޅިއްޖެނަމަ ދެން ޖެހެނީ އެންމެ އަވަހަކަށް ފުރާ ފްލައިޓަކުން އާސަންދަ ހަމަޖައްސައިގެން ފުރުވާލާށެވެ. ކިރިޔާ ބައްޔެއް ވިޔަސް ޑޮކްޓަރ ރެޕާ ކުރަނީ މާލެ ދިއުމަށެވެ. އެހެންވެ ބޮޑަށް ހޮސްޕިޓަލްގެ ވެރިންގެ ޒިއްމާއެއްގެ ގޮތުގައި އޮންނަނީ މީހުން މާލެ ފުރުވާލުމުގެ މަސައްކަތަށް އަތް ގާތްކޮށްދިނުމެވެ. ނަމަވެސް މިއީ މިއަދު އައްޑޫ ރައްޔިތުން ހިތަދޫ ރީޖަނަލް ހޮސްޕިޓަލުން ބޭނުންވާ ހަމައެކަނި ހިދްމަތެއް ނޫނެނެވެ.\nއަ ސަރުކާރަށް5މަސް ފުރިގެންދާއިރު ދެ ފަހަރެއްގެ މަތިން ރައީސް ސޯލިހު އައްޑޫއަށް ވަޑައިގެންފިއެވެ. ދެ ފަހަރެއްގެ މަތިން ހެލްތު މިިނިސްޓަރ އަބްދުﷲ އަމީން އައްޑޫއަށް ވަޑައިގެންފިއެވެ. އޭގެ ތެރެއިން އެެއް ދަތުރުފުޅު ހާއްސަ ކުރެއްވީ އައްޑޫގެ ސިއްހީ ނިޒާމްގެ މައްސަލަ ދެނެގަތުމަށެވެ.\nމިދިޔަ އަހަރުގެ ޑިސެމްބަރ މަހުގެ7ވަނަ ދުވަހު މިނިސްޓަރ އައްޑޫއަށް ކުރެއްވި ދަތުރުފުޅުން ފާހަގަ ކުރެވުނު ކަންކަމުގެ އަލީގައި އަދިވެސް އެއްވެސް ކަމެއް ރަނގަޅު ކުރުމަށް އެޅުއްވި ފިޔަވަޅެއް ފެންނާކަށް ނެތެވެ. ހިތަދޫ ރީޖަނަލް ހޮސްޕިޓަލުންވެސް އެއްވެސް ކަމެއް ހައްލެއް ލިބިގެންދިޔަ ތަނެއް ނުފެނެއެވެ. ކަންކަން އިތުރަށްދަނީ ގޯސް ވަމުންނެވެ.\nއައްޑޫ ރައްޔިތުން އަބަދުމެ މި އެދެނީ ކޮންމެ ސަރުކާރަކުން ވެސް އައްޑޫގެ ސިއްހީ ނިޒާމް ހަރުދަނާކޮށްދިނުމަށެވެ. ގާބިލް ވެރިން ގެނެސް ތަނުގެ ހިންގުން ރަނގަޅު ކުރުމަށެވެ. މިއީ މިއަދު ލަސް ކުރެވެން ޖެހޭ ކަމެއް ނޫނެވެ. މި ސަރުކާރަށް އައްޑޫ ރައްޔިތުން ބޮޑުތަނުން ތާއިދު ކުރީ މިކަންކަން އިސްލާހު ކުރުމަށެވެ.


13 aharuge kujjaage mainbafain hayyaru koffi | Mihaaru\n10 ޑިސެމްބަރ 2019 - 21:37 31 comments\nއުމުރުން 13 އަހަރުގައި ކައިވެނި ކުރުމުގެ ނަމުގައި ފިރިހެނަކާ ދަރިފުޅު ހަވާލުކުރި މަންމަ އާއި ބައްޕަ މިއަދު ހައްޔަރުކޮށްފި އެވެ.\nފުލުސް އޮފީހުން މިއަދު ބުނީ ދީނުގެ ނަމުގައި ހަރުކަށި ވިސްނުން ގެންގުޅޭ ކަމަށް ބެލެވޭ އެ އާއިލާގައި ހިމެނޭ ކުދިންނަށް ވެކްސިން ނުދިނުމާއި ސްކޫލަށް ނުފޮނުވައި އިހުމާލުވަމުންދާ ކަމަށް ބުނެ މައްސަލަ ހުށަހަޅާފައިވާ ކަމަށެވެ. އަދި އެ މައްސަލައިގައި އެ ކުދިންގެ މައިންބަފައިން، ކޯޓު އަމުރެއްގެ ދަށުން މިއަދު ހައްޔަރުކޮށްފައިވާ ކަމަށް ފުލުހުން ބުންޏެވެ.\nފުލުހުން ކުރިން ބޭއްވި ނޫސްވެރިންގެ ބައްދަލުވުމެއްގައި ސުޕްރިންޓެންޑެންޓް އޮފް ޕޮލިސް ހަަސަން ހަނީފް ވިދާޅުވީ ހަރުކަށި ފިކުރަށް ނިސްބަތްވާ އާއިލާއެއްގެ ކުދިންތަކެއް ތައުލީމާއި އިންސާނީ ހައްގުތަކުން މަހްރޫމްކޮށްފައިވާ މައްސަލައެއް ބަލަމުން ދަނިކޮށް 13 އަހަރުގެ ކުއްޖާ ބަނޑުބޮޑުވި މައްސަލަ ހުށަހެޅީ މި އަހަރުގެ ފެބުރުއަރީ މަހުގެ ތެރޭގައި ކަަމަށެވެ. އޭރު އެ ކުއްޖާ އުޅެމުން ދިޔައީ ވެސް، ހަ ކުދިން ހިމެނޭ އާއިލާއާ އެކުގައި ކަމަށް އޭނާ ވިދާޅުވި އެވެ.\nހަނީފް ވިދާޅުވި ގޮތުގައި 13 އަހަރުގެ ކުއްޖާ ބަނޑުބޮޑުވި މައްސަލަ ފުލުހުން ތަހުގީގުކުރަމުން އަންނަނީ ކުޑަ ކުއްޖަކާ މެދު ގަދަކަމުން ޖިންސީ އަމަލު ހިންގާފައިވާ މައްސަލައެއްގެ ގޮތުގަ އެވެ. އަދި އެ މައްސަލަ ރިޕޯޓްކުރުމާ ހަމައަށް، 13 އަހަރުގެ ކުއްޖާއާ ގުޅޭ ކަންކަން ތަހުގީގު ކުރަމުން އައީ، އިހުމާލުގެ މައްސަލައެއްގެ ގޮތުގައި ކަމަށް ވިދާޅުވި އެވެ.\nއިތުރު ލިޔުންތައް ފުލުހުން ހައްދުފަހަނައެޅުން


Operation Ge Therein Nidhi Doctor Vee Hero Akah - Vaguthu\nއޮޕަރޭޝަނުގެ ތެރެއިން ނިދި ޑޮކްޓަރު ވީ "ހީރޯ" އަކަށް\nސީރިޔަސް އޮޕަރޭޝަނެއްގެ ތެރެއިން، ޑޮކްޓަރަކު ނިދާފައި އޮންނަ މަންޒަރު ފެންނަ ފޮޓޯއެއް މި ފަހުން މީސް މީޑިޔާގައި އާއްމުވެފައިވެއެވެ. ފޮޓޯ އާއްމުވެފައިވަނީ ޗައިނާގެ މީސް މީޑިޔާތަކުގައިކަމުން، އަޅުގަނޑުމެންނާ ހަމައަށް ފޮޓޯ ފޯރާފައި ނުވުން އެކަށީގެންވެއެވެ.\nމި ފޮޓޯ އިން ފެންނަނީ އޯތޮޕެޑިކް (ކަށީގެ ޚާއްޞަ) ސާޖަން އެއް މީހެއްގެ އަތުގެ އޮޕަރޭޝަނެއް ކުރަމުންދާ މަންޒަރެވެ. ލުއޯ ޝަންޕެންގ ނަމަކަށް ކިޔާ މި ޑޮކްޓަރު މި އޮޕަރޭޝަން ކުރަމުން ދަނީ ޗައިނާގެ އިރުދެކުނު ގުއިޒޫ ޕްރޮވިންސްގައެވެ.\nޑޮކްޓަރު ނިދާފައި އޮންނަ މަންޒަރު ފެންނަ ފޮޓޯ މީސް މީޑިޔާގައި އާއްމުކޮށްފައިވަނީ ޑޮކްޓަރާއެކު އޮޕަރޭޝަނުގައި ހަރަކާތްތެރިވަމުން ދިޔަ ނަރުހެކެވެ. ފޮޓޯގެ ކެޕްޝަންގައި ނަރުސް ބުނެފައިވަނީ މި މަންޒަރު ފެނުމުން ހިތަށް ތަދުވާކަމުގައެވެ.\nހީކުރި ގޮތާ ޚިލާފަށް، ނިދަން އޮވެގެން އޮޕަރޭޝަން ކުރުމުން ޑޮކްޓަށް އަމާޒުވީ ފާޑު ކިއުމެއް ނޫނެވެ. އޭގެ ބަދަލުގައި އެކި ކޮޅުކޮޅުމަތިން އޭނާއަށް އޮހެމުން ދިޔައީ ތައުރީފެވެ. ކިޔަމުންދިޔަ ތައުރީފުތައް ގިނަވެ، އެންމެފަހުން "ހީރޯ" އެއް ނުވަތަ ބަޠަލެއްގެ ދަރަޖަވެސް އޭނާއަށް ލިބުނެވެ.\nމި ފޮޓޯގެ ސަބަބުން އޭނާއަށް ބަޠަލެއްގެ ދަރަޖަ ލިބުނީ އަމިއްލައަށް އަރާމު ކުރުމަށް ހޭދަކުރެވޭނެ ވަގުތުތައްވެސް އެހެން މީހުންގެ ޚިދުމަތުގައި މި ޑޮކްޓަރު ހޭދަކުރާތަން ފެންނާތީކަމަށް ގިނަ ބަޔަކު ބުނެފައިވެއެވެ.\nނޫސްތަކުން ބުނެފައިވާ ގޮތުގައި މި ފޮޓޯ ނެގުމުގެ އެއް ދުވަސް ކުރިން، ޑރ. ލުއޯ ވަނީ ޖައްސަ ޖައްސައިގެން ފަސް އޮޕަރޭޝަން ކޮށްފައެވެ. އަދި ޖެހިގެން އައި ދުވަހު، މި ސީރިޔަސް ބަލި މީހާ ގެނައުމުންވެސް މި މީހާގެ އޮޕަރޭޝަން ކުރަން ފަސް ޖެހިފައި ނުވާކަމަށް ބުނެފައިވެއެވެ.\nއިތުރަށް ނޫސްތަކުން ބުނެފައިވާ ގޮތުގައި ލުއޯ އޮޕަރޭޝަން ކުރަމުން ދިޔަ އަތަކީ ކިރިޔަ ކިރިޔާ ހަށިގަނޑުން ވަކި ނުވެ އޮތް އަތެކެވެ.\nއޭޑީކޭ އާއި އައިޖީއެމްއެޗް ގަ އުޅޭ ގިނަ ދިވެހި ގައިނީ ޑޮކްޓަރުން އަންހެންމީހާ ވިހާއިރުވެސް ވިއްސާކައް ނާންނާނެ... އެހެޔޮ ބަލިވެ އިންނަ ދުވަހުންފެށިގެން ވިހަންދެން ވެސް އެޑޮކްޓަރަށް ދެއްކި ކަމުގައިވިޔަސް... ޑޮލްޓަރަކައް ވެވުނީމަ ބޮޑޭ ވަނީ މާއަވަހައް\nޖެނުއަރީ 12, 2019 23:51\nމިޒަމާނުގަ ހީރޯވަނީ ފޭކު،މީހުން!\nޖެނުއަރީ 13, 2019 03:29\nދެން ކުލާސް ގަޑިގަ ނިދީމަ އަހަރުމެން ވަނީ ޒީރޯ އަށް.


BREAKING: Covid Jehigen 36 Aharuge Meehaku Niyaa Vejje - Vaguthu\nކޮވިޑް ޖެހިގެން 36 އަހަރުގެ މީހަކު ނިޔާވެއްޖެ\nކޮވިޑް-19 ޖެހިގެން ރާއްޖެ އިން 36 އަހަރުގެ ބިދޭސީއަކު މިއަދު ނިޔާވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރި ޓުވީޓެއްގައި ވިދާޅުވީ ލ. ގަމު ކޮވިޑް މެނޭޖްމަންޓް ފެސިލިޓީގައި ފަރުވާ ދެމުން ދަނިކޮށް ނިޔާވެފައި ވަނީ ނޭޕާލްގެ ރައްޔިތެއް ކަމަށެވެ. އެމީހާ ނިޔާވެފައި ވަނީ ރޭ ދަންވަރު ދޭއް ޖެހިއިރުއެވެ.\nމިއާއެކު ރާއްޖެ އިން ކޮވިޑް ބަލީގައި ނިޔާވިި މީހުންގެ އަދަދު ވަނީ 113 އަށް ވަނީ އަރައިފައެވެ.\nމި މަހުގެ މިހާތަނަށް ރާއްޖެ އިން ކޮވިޑް ބަލީގައި 40 މީހަކު ވަނީ ނިޔާވެފައެވެ. މި މަހަކީ ކޮވިޑް ބަލީގައި އެންމެ ގިނަ ބަޔަކު ނިޔާވި މަހެވެ.\nބަލި ޖެހިގެން ނިޔާވާ މީހުންގެ އަދަދު ވަރަށް ބޮޑަށް އިތުރުވެފައިވާ އިރު، ބަލީގައި ނިޔާވި މީހުންގެ ތެރެއިން 98 މީހުންނަކީ ދިވެހިންނެވެ. އަދި 15 މީހުންނަކީ ބިދޭސީންނެވެ. ކޮވިޑް ބަލީގައި އިއްޔެ އެކަނި ވެސް ހަތް މީހުން ވަނީ ނިޔާވެފައެވެ.\nއިއްޔެއަކީ އެއް ދުވަހެއްގެ ތެރޭގައި މިހާ ގިނަ ބަޔަކު ކޮވިޑް ބަލީގައި ނިޔާވި މީހާއެވެ.\nމި ފަހުން ކޮވިޑް ބަލީގައި ނިޔާވި މީހުންގެ ތެރޭގައި ހިމެނޭ ގިނަ މީހުންނަކީ ކޮވިޑް-19 އިން ދިފާއުވުމަށް އެއްވެސް ވެކްސިނެއް ޖަހާފައިނުވާ މީހުން ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ވަނީ ހާމަކޮށްފައެވެ.\nރާއްޖޭގައި ކޮވިޑްގެ ހާލަތު ވަރަށް ބޮޑަށް ގޯސްވެފައިވާ އިރު، ރާއްޖޭގެ 61 ރަށަކަށް އަރާ ފޭބުން މިވަގުތު އޮތީ މަނާކޮށްފައެވެ. ރާއްޖޭގެ ރަށްތަކުގެ ތެރެއިން ކޮވިޑްގެ ހާލަތު އެންމެ ނުރައްކާ ފައްތަރެއްގައި އަދިވެސް އޮތީ މާލޭގައެވެ.\nރާއްޖެ އިން ކޮވިޑް ޖެހުނު މީހުންގެ އަދަދު 48,608 އަށް އަރާފައިވާ އިރު، ބަލިން ރަނގަޅުވެފައި ވަނީ 29,644 އެވެ. ބަލީގައި ފަރުވާ ހޯދަމުން އަންނަ މީހުންގެ އަދަދު 18،852 އަށް އަރާފައިވާ އިރު، އެޑްމިޓްކޮށްފައިވާ މީހުންގެ އަދަދު 274 އަށް ވަނީ އަރައިފައެވެ.\nކޮވިޑް ފެތުރުން ކޮންޓްރޯލް ކުރުމަށް މާލެ އާއި ބައެއް ރަށްރަށުގައި ހަރުކަށި ފިޔަވަޅުތަކެއް ވަނީ އަޅައިފައެވެ. އެގޮތުން ކޮވިޑް ފެތުރިފައި އޮތް ރަށް ރަށުގައި ކާފު ދަނީ ހިންގަމުންނެވެ.\nމުއްދަތު ހަމަވެފައިވާ އައިޑީ ކާޑު އޮގަސްޓްގެ ނިޔަލަށް ބޭނުންކުރެވޭނެ\nކޮވިޑް-19: އިންޑިއާ އިން 24 ގަޑިއިރުތެރޭ 6,148 މަރު، ރިކޯޑެއް!\nކޮވިޑް-19: 12 އަހަރުން ދަށުގެ ކުދިންނަށް ފައިޒާ ވެކްސިން ޓެސްޓު ކުރަނީ\nމެއި 20, 2021 12:48\nހެޔޮނުވާނެ ރާއްޖޭގައި ކޮވިޑް ނޫޅޭ ކިޔާ އޮފީސްތަކަށް މީހުންގެންގޮސްގެން ކައްކާކެޔުން ކަމަކީ މަޖާނެގުން\nމެއި 20, 2021 13:29\nފިޔަވަޅު ތަޢް ލިޔެ އެކަން އިއުލާން ކުރީ! ފިޔަވަޅު އަޅާނެ ފަޔެއް ނެތް!ވެރިން މަރުނިދީގާ ގުގުރި ދަމަ ދަމާ އެތިބީ! ޢެޗް ޕީ އޭ ގައި އެހެރަ ދައިތަ އަމުރު ނެރުން ފިޔަވަ ކޮން ކަމެއް ކުރަނީ! ޢެ ޗް އޯ އީ ސީ ގެ ބޮލަށް ޖަހާފަ އތް އުރާލައިގެން ދެއިރު ދެދަޅަޔަށް ރައްޔިތުންގެ މެމްބަރުން އެތިބީ ޔާސީން ކިޔަވާލަ ކިޔަވާލަ! ނޫސް ވެރިން އެއްކޮށް ޓީވީ ޝޯވ އެއް ދިނީމާ ބަލި ކޮންޓްރޯލު ވަންޏާ ވާންވީ!


(4 އޮކްޓޯބަރ 2081 ވަނަ ދުވަހު ޝާއިޢުކޮށްފައިވާ ލިޔުމާ ގުޅޭ(\nއިސްލާމީ ނަޡަރަކުން ތައުމީން.\nއިސްލާމް ދީނުގެ ފިޤުހު ޢިލްމުވެރިން އެއްބަސްވެ ލައްވާ ގޮތުގައި تأمِيْن ނުވަތަ މިޒަމާނުގެ އިންޝްރެންސް ނުވަތަ ކޮންވެންޝަނަލް އަކީ، އިސްލާމީ ޝަރީޢާއާ ފުށުއަރާ އެއްޗެކެވެ. ފިޤުހު ޢިލްމުވެރިންގެ އެހީގައި ވޭތުވެދިޔަ 35 ވަރަކަށް އަހަރުގެ ތެރޭގައި މުސްލިމުންގެ މެދުގައި އިސްލާމިކް އިންޝުއަރެންސް ނުވަތަ “تكافل” (ތަކާފުލު) މަޤުބޫލުވެ އަދި އިންޝުއަރެންސާ ބެހޭ ތަފްޞީލީ ޤަވާޢިދުތައް ވެސް ތަރައްޤީ ކުރެވިފައިވެއެވެ. އަދި އަޅުގަނޑުމެން ދެކެމުން މިދަނީ އިސްލާމީ ނޫން ޤައުމުތަކުގައި ވެސް މި ނިޡާމު ހަލުވިކަމާއެކު ފެތުރެމުންދާ މަންޒަރެވެ. އަދި ހަމަ އެފަދަ ކުންފުނިތަކުން އެބައި މީހުންގެ ލަނޑުދަނޑިތައް ޙާޞިލްކޮށް، އެ ދާއިރާގައި ހަލުވި ކަމާއެކު ވާދަކުރަމުންދާ މަންޡަރެވެ.\nتأمين ގެ ޚިދުމަތް ލިބިގަންނަ ކޮންމެ މުސްލިމަކަށް ވެސް ޝަރީޢަތާއި އެއްގޮތްވާ ގޮތުގެ މަތިން ޚިދުމަތް ލިބިގަންނާނޭ ގޮތް އެނގުން ވަރަށް މުހިއްމެވެ. އަދި އިންޝުއަރެން ކުންފުނިތައް ހިންގާ އެންމެހައި ބައިވެރިންނާއި މުވައްޒަފުންނާއި، މީގެ އިތުރުން މި ދާއިރާއަށް އަލަށް ވަންނަ ކޮންމެ މީހަކާއި، ކުންފުނިތަކުން ވެސް ޝަރީޢާ ހުއްދަކުރާ އަދި ނުކުރާ ކަންތައްތައް ދެނަގަތުން ވަރަށް މުހިއްމެވެ. ވިޔަފާރީގެ ތެރެއަށް އަލަށް ވަންނަ ނަމަ މި މައިދާނުގައި ޚިދުމަތް ހޯދާ މީސް މީހުންނަށް އަމާޒުކޮށް އެބައި މީހުންގެ ބޭނުންތައް ފުއްދޭވަރަށް ޚިދުމަތް ތަޢާރަފް ކުރަން ޖެހެއެވެ. އެހެނީ ދުނިޔޭގެ ބޮޑެތި ބޭންކްތަކުގައި އިސްލާމިކް ބޭންކިންގެ ޚިދުމަތް އަދި އިސްލާމިކް އިންޝުއަރެންސްގެ ޚިދުމަތް އުފައްދައި ފުޅާކުރަމުން ދާކަމީ މީގެ ހެއްކެއްގެ ގޮތުގައި ފުދޭ ކަމެކެވެ.\nތައުމީނަކީ އިސްލާމް ދީނުގައި ހުއްދަކުރާ އެއްޗެއް؟\nތައުމީނުގެ ނިޡާމަކީ، މި ފަހުގެ ޒަމާނުގައި ތަޢާރުފު ވެފައިވާ ނިޡާމެއް ކަމުން ކުރީގެ ފިޤްހު ޢިލްމުވެރިންގެ ތެރެއިން ޙަނަފީ މަޛްހަބުގެ ޢިލްމުވެރިއެއް ކަމުގައިވާ، އިބްނު ޢާބިދީން ފިޔަވައި، އެހެން އެއްވެސް ޢިލްމުވެރިޔަކު، މި ނިޡާމާ ބެހޭގޮތުން ވާހަކަދައްކަވާފައި ނުވެއެވެ. އިބްނު ޢާބިދީން ވިދާޅުވެފައި ވަނީ، ތައުމީނުގެ ޢަޤްދަކީ، ހުއްދަ ނޫން ޢަޤްދެއް ކަމުގައެވެ. ދީނީ ޢިލްމުވެރިންގެ މެދުގައި ޒަމާނީ އިންޝުއަރެންސް ހުއްދަކުރުމާއި މެދު ގިނަ އޮޅުން ބޮޅުންތަކެއް އަދި ޚިލާފުތަކެއް ދުވަހުން ދުވަހަށް ދިމާވަމުން ދެއެވެ. މިހެން މިކަންތައް ދިމާވަނީ ޒަމާނީ އިންޝުއަރެންސް ހިންގޭ ގޮތާއި އިސްލާމީ އުޞޫލުތަކާއި ޚިލާފުވާތީއެވެ. އެހެން ނަމަވެސް ބައިނަލްއަޤަވާމީ އިސްލާމީ ފިޤްހު އެކަޑަމީ އިން އިސްލާމީ އުޞޫލާ އެއްގޮތަށް ތައުމީން ކުރުން ހުއްދަކަމުގައި ފަތުވާ ނެރުއްވާފައި ވެއެވެ. އަދި އިސްލާމީ ވެބްސައިޓެއް ކަމުގައިވާ އިސްލާމީކް ވެބް. ނެޓް ގައި ވާ ގޮތުން تأمين ގައި ދެ ވައްތަރެއް ވެއެވެ. އެއީ އިސްލާމީ އުޞޫލުތަކާ އެއްގޮތަށް ހިންގާ تأمين އާއި ދުނިޔޭގައި ވިޔަފާރީގެ އުޞޫލުން ޣައިރު މުސްލިމުން ހިންގާ ތައުމީނެވެ. މި ދެ ވައްތަރުގެ ތައުމީނުގެ ތެރެއިން އިސްލާމީ ހަމަތަކާ އެއްގޮތަށް ހިންގާ ތައުމީނަށް ކިޔަނީ “تكافل” (ތަކާފުލު) އެވެ. މި ވައްތަރުގެ އިންޝުއަރެންސް އިސްލާމް ދީނުގައި ހުއްދަ ވާނެ ކަމުގައެވެ.\nމިކަމުގެ ދަލީލަކަށް އެ ވެބްސައިޓުގައި ބަޔާން ކޮށްފައިވާ ދަލީލަކީ އަލްމާއިދާ ސޫރަތުގެ ދެވަނަ އާޔަތެވެ. އެ އާޔަތުގެ މާނާގައި ވަނީ “އަދި ހެޔޮކަންތައް ކުޅައުމާއި، تقوى ވެރިވުމުގެ މައްޗަށް ތިޔަބައި މީހުން އެކަކު އަނެކަކަށް އެހީވެ، ވާގިވެރިވާށެވެ! ” އަދި ވެސް ކީރިތި ޤުރްއާނުގެ ސޫރަތުލްބަޤަރާގެ 256 ވަނަ އާޔަތުގައި الله سبحانه وتعالى ބަޔާން ކުރައްވާފައިވަނީ “دين އަށް ވެއްދުމުގައި مجبور ކުރުމެއް ނެތެވެ. ހަމަކަށަވަރުން، ضلالة ގެ އަނދިރިކަމުގެ ތެރެއިން، هداية ގެ ސާފު އަލިމަގު އެނގި ފާޅުވެއްޖެއެވެ. ފަހެ، شيطان އާއަށް كافر ވެ اللَّه އަށް إيمان ވާމީހާ (ދަންނާށެވެ!) ފަހެ، އެމީހާ، އެންމެ ވަރުގަދަ عقيدة ގައި ހިފަހައްޓައިފިކަން ކަށަވަރެވެ. ނެތި ދިޔުމެއް އެޔަކަށް ނުވެއެވެ. اللَّه އީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.”\nތިނަދޫއިން އައިސޮލޭޝަނަށް ގެންދިޔަ މީހާގެ ފުރަތަމަ ޓެސްޓެ ނެގެޓިވް!\nޙާލަތު ބަދަލުކުރަން ކުރެވޭނެ އެއްވެސް ކަމެއް ނެތްކަމަށް ޤަބޫލުކުރެވި ލިބޭ މާޔޫސްކަމުންވެސް އަރައިގަނެވޭނެ ފަރުވާ\nޢިބްރަތްތެރި ވާހަކަ: ޝަހުދާއި ތީޖާނީގެ ޙަޔާތުން ޞަފްޙާއެއް\nއަނބިންނާ މައިންބަފައިންނާ ޖެހޭ މައްސަލަތަކުގަވެސް ﷲ އަންގަވާފައޮތީ ވަކިމީހަކަށްވީތީ ވަކިކޮޅަކަށް ބުރަނުވާން!: މުފްތީ މެންކް


Hiyaa Flat sarahadhun konme 15 minute akun Bus dhathuru kuran fashaifi - One Online\nއެއާޕޯޓް ބަހެއް: ހުޅުމާލޭ ދެވަނަ ފިޔަވަހީ ހިޔާ ފުލްޓުތަކަށް ދޭ ބަބުގެ ހިދުމަތް ވަނީ ފުޅާ ކޮށްފައި --- ވަން ފޮޓޯ: މުހައްމަދު އައުޒަމް\nހިޔާ ފްލެޓު ސަރަހައްދުން ކޮންމެ 15 މިނިޓަކުން ބަސް ދަތުުކުރަން ފަށައިފި\nހިޔާ ފްލެޓް ސަރަހައްދުން ކޮންމެ 15 މިނެޓަކުން ބަސް ދަތުރުތައް ކުރަން ފަށައިފިއެވެ.\nއެމްޓީސީސީއިން މިއަދު ބުނީ، ހެނދުނުން ފަށައިގެން ކޮންމެ 15 މިނެޓަކުން ހިޔާ ފްލެޓު ސަރަހައްދުން ބަސް ނައްޓާލާނެ ކަމަށެވެ. މީގެ ކުރިން އެސަރަހައްދުން ބަސްތައް ދަތުރު ކުރަނީ ކޮންމެ 30 މިނެޓަކުންނެވެ. އެމްޓީސީސީން ބުނީ، އަލަށް ގެނައި ބަދަލާއެކު ދަތުރުކުރާ މީހުންނަށް ބަހުން ޖާގަ ލިބުމުގައި ފަސޭހަތަކެއް ލިބިގެން ދާނެކަމަށެވެ.\nއެމްޓީސީސީން ބުނީ، ހުޅުމާލެ ދެ ދެވަނަ ފޭހުގެ ބަސްސްޓޮޕުން ފުރަތަމަ ބަސް ދަތުރު ފަށާނީ ފަތިހު 05:45 ގައި ކަމަށެވެ. އެއަށްފަހު ކޮންމެ 15 މިނެޓަކުން ބަސް ދަތުރެއް އޮންނާނެއެވެ. އަދި އެންމެ ފަހު ބަސް ދަތުރު ފަށާނީ ރޭގަނޑު 00:15 ގައި ކަމަށެވެ.\nހިޔާ ފްލެޓުތަކުގައި މިހާރު ގިނަ އަދަދެއްގެ ބަޔަކު ދިރިއުޅެން ފަށާފައިވާއިރު، އެ ސަރަހައްދުގައި ބަސް ދަތުރުތަކަށް ބާރު ބޮޑުވުމުގެ ޝަކުވާ އެ ފަރާތްތަކުން ވަނީ ކޮށްފައެވެ. ހާއްސަކޮށް ހެނދުނު ސްކޫލްތައް ހުޅުވާ ގަޑިއާއި އޮފީސްތައް ހުޅުވާ ގަޑިއާ ދިމާކޮށް ގިނަ ބަޔަކު ބަހުގައި ދަތުރު ކުރަން ޖެހެމުގެ ސަބަބުން ބަހަށް ބާރު ބޮޑުވެއެވެ.\nއެހެންކަމުން އަވަސް އަވަހަށް ބަސް ދަތުރު ހަމަޖައްސައިދިނުމަށް އެދި ހިޔާ ޔޫނިއަންގެ ފަރާތުން ވަނީ އެމްޓީސީސީއާ މަޝްވަރާކޮށްފައެވެ. އެ ޝަކުވާތަކަށް ހައްލު ހޯދައިދޭނެ ކަމަށް ވެސް އެމްޓީސީސީއިން ވަނީ ބުނެފައެވެ.\nހިޔާ ފްލެޓްތަކުގައި މީހުން ދިރިއުޅެން ފެށިތާ ފަސް ވަރަކަށް މަސް މިހާރު ވަނީ ވެފައެވެ. ހިޔާ ފްލެޓްތަކުގެ ހުރިހާ ފްލެޓަކަށް މީހުން ބަދަލުވެ ނިމޭއިރު އެސަރަހައްދުގައި 35000 މީހުން ދިރިއުޅޭނެ އެވެ.\nގުޅޭ ޓެގު ހުޅުމާލެ އެމްޓީސީސީ ހިޔާ އާންމު ދަތުރުފަތުރު (ޕަބްލިކް ޓްރާންސްޕޯޓް)


Addu City Council ge kulli nimmumun Maradhoo rayyithun hairaan vefai! - vNews.mv\nއައްޑޫސިޓީ ކައުންސިލްގެ ކުއްލި ނިންމުމުން މަރަދޫ ރައްޔިތުންނަށް ހައިރާންކަން!\nސައިފް އަޒްހަރު 28 August 2020, 01:51\nއައްޑޫސިޓީ މަރަދޫގެ ދެފަޅިއަށް އަތިރި އޮންނައިރު އެއްފަޅިން ގޮސްފައި އޮންނަނީ ދިގު ލިންކްރޯޑެވެ. އަނެއްފަޅިއަކީ ރަށުގެ ފުއްޓަރު ނުވަތަ މަރަދޫމީހުން ކިޔާގޮތުންނަމަ ކަޅިބިތް ފަރާތެވެ.\nލިކްރޯޑު ހަދާފައި އޮންނަ ފަޅިއަކީ މީހުން މޫދަށްވެސް ނުވަތަ އަތިރިމައްޗަށްވެސް އެރެވޭގޮތަށް އޮންނަ ފަޅިއެއްނޫނެވެ. ލިންކްރޯޑު ހަދާފައި އޮތުމުން އެފަޅީގައި އަތިރި ނުވަތަ ގޮނޑޮދޮށެއް ނޯވެއެވެ. އެފަޅިން މޫދަށް އެރެން ބަލިކަމުގައި ވިޔަސް ހައިވޭއެއް ހުރަސްކޮށް ފައިބާންޖެހޭއިރު އެއީ ރައްކާތެރި ގޮތެއްވެސް ނޫނެވެ.\nމަރަދޫއިން ދޮންވެލިކޮޅެއް ފެންނާން އޮންނަނީވެސް ފުއްޓަރު ފަރާތުގައެވެ. އެކަމަކު، އެއީ ޒަމާނުއްސުރެ މީހުން ކުނިއަޅައި، ކުނިތައް ގިނަވެފައި އޮތް ފަޅިއެކެވެ. ކަޅިބިތް ފަރާތުގެ އެކި ދިމަދިމާގައި އެތައް ދުވަހެއްވީ އެކި ކަހަލަ ކުނިފުނިތައް ޖަމާވެފައި ހުރެއެވެ. އަތިރިއާ ދިމާއަށްވާ ގޮތަށް ހުންނަ ގޭގޭގެ މީހުން އެގެއާ ދިމާ ކޮންމެވެސް ވަރަކަށް ސާފުކޮށް ބޭއްވި ނަމަވެސް، ގެއަކަށް ނުވާގޮތަށް ހުންނަ ދިމަދިމާގައި ގިނަ އަދަތަކަށް ކުނިތައް ހުންނަނީ ޖަމާވެފައެވެ.\nމިގޮތަށް، ގޯއްޗަކަށް ނުވަތަ ވަކި ގެއަކަށް ނިސްބަތްނުވާ ގޮތަށް ކަޅިބިތް ފަރާތުގައި އެކި ނަންނަންކިޔާ "ފަންނު" ތައް ހުރެއެވެ. އެއީ، މީހުން އަތިރިމައްޗަށް އާންމުކޮށް ފައިބާއުޅޭ ދިމަދިމާއެވެ. އެފަދަ ދިމަދިމާއަށް ތަފާތު ނަންތައްވެސް ކިޔާފައި ހުރެއެވެ.\nމަރަދޫ ކަޅިބޮތް ފަރާތުގައި ކުނިއަޅާފައި ހުރި ސަރަހައްދެއް:\nކުނިއަޅާފައި ހުރި ސަރަހައްދެއް ބަޔަކު ސާފުކުރަނީ:\nމަރަދޫގެ ޒުވާނުންގެ ބަޔަކު އިސްނަގައިގެން މީގެ ދުވަސްކޮޅެއްކުރިން އެފަދައިން މީހުން އާންމުކޮށް އަތިރިމައްޗަށް ފައިބައިއުޅޭ ދިމާއެއް، ކުނިތައް ނަގައި، ސާފުކޮށް ރީތިކުރިއެވެ. ބޭނުމަކަށްވީ، ކުޑަކުދިންނާއި، އާއިލާތައް މޫދަށްއެރި ހިތްއުފާކޮށްލާންދާ ތަނަކަށް އެތަން ހެދުމެވެ.\nއެގޮތުން، ކުޑަކުދިންނާއި، ބޮޑެތި މީހުންނަށްވެސް ބޭނުންކުރެވޭގޮތަށް އުނދޯލި އެލުވައި، ބިންގަނޑު އެއްވަރުކޮށް ރީތިކުރިއެވެ. އެތަން ހެދުމުން އެންމެނަށްވެސް އެތަން ރީތިވިއެވެ.\nޒުވާނުންގެ ބަޔަކު އިސްނަގައިގެން ފެށި މަސައްކަތަށް އެހިސާބުތަކުގެ އާންމުން ދޭންފެށި ތަރްހީބުން އެކަމަކީ އެމީހުންވެސް ބޭނުންވެފައި ތިބި ކަމެއްކަން އެނގިގެންދިޔައެވެ. އެކަމުގައި އަމަލީގޮތުންވެސް އާންމުން ބައިވެރިވާން ފެށިއެވެ.\nދެން ފެނިގެންދިޔައީ، މަރަދޫގައި މިގޮތަށް އެކި ނަންނަން ކިޔާފައި ހުންނަ "ފަންނު" ތައް އެ ސަރަހައްދެއްގެ ބަޔަކު އިސްނަގައިގެން ސާފުކޮށް ރީތިކުރާންފެށި ތަނެވެ. ހުރިހާ އުމުރެއްގެމީހުން ނުކުމެގެންނެވެ.\nމީހަކު އަތިރިމަތި ކުނިކަހަނީ:\nމިގޮތަށް، ރަށުގެ ފުއްޓަރުފަރާތް ނުވަތަ ކަޅިބިތްފަރާތުގެ ބައެއް ސަރަހައްދުތައް، ބަޔަކު އިސްނަގައިގެން ސާފުކުރަން ފެށުމުގެ ނަތީޖާއަކަށް ވެގެންދިޔައީ، ކުރިން ކުނިގޮނޑު ހެދިފައި އޮތް މުޅި ކަޅިބިތްފަރާތް އެއްކޮށް ސާފުވެގެންދިއުމެވެ. ކުނިތައް ނަގައި، ސާފުކޮށް އެ ސަރަހައްދުތަކަކީ މީހުން ހަވީރު ފިންޏަށާއި، ކުޑަކުދިންނާއި އާއިލާތަކާއެކު ގޮސް އުޅެވޭ ސަރަހައްދުތަކަށް ވެގެންދިއުމެވެ.\nއުނދޯލިތަކާއި، ޖޯލިފަތިތައް ހެދި، ރާއްޖޭގެ އެކި ހިސާބުތަކުން ފެންނަކަހަލަ ޚާއްސަ އުނދޯލިގެތައްވެސް ހެދި، އެދިމަދިމާގެ މޫދުތެރެވެސް ސާފުކުރެވިގެން ދިޔައެވެ. ކުޑަކުދިން ހިތްއުފާކޮށްލާނެ ސާމާނުތައްވެސް ބެހެއްޓުނެވެ.\nކުނިކަހައި ރީތިކޮށްފައިވާ އަތިރިމަތީގެ ސަރަހައްދެއް:\nމިހުރިހާ މަސައްކަތެއްވެސް ކުރީ ރަށުގެ ރައްޔިތުން ގުޅިގެންނެވެ. އެކަމުގައި ވަކި ފަންތިއެއް، ވަކި ޖިންސެއް، ވަކި އުމުރެއް ތަފާތެއްނެތި އެންމެން ބައިވެރިވެގެންނެވެ. އެކަމަށް ޚަރަދެއް ހިނގިއްޔާ އެންމެން އެކަމުގައި ހިއްސާވެގެންނެވެ.\nކުނިކަހައި ރީތިކޮށްފައިވާ ސަރަހައްދެއްގެ އަތިރިމަތީގައި މޫދުތެރޭގައި ހަދާފައިވާ އުނދޯލިތަކުގައި ކުޑަ ދެކުދިން އިށީނދެލައިގެން:\nމަރަދޫ ރައްޔިތުން، މަރަދޫގެ އަރިތިމަތި ރީތިކުރަން ކުރި މަސައްކަތް އައްޑޫސިޓީގެ އެހެން ރަށްރަށުގެ ސަމާލުކަމަށް އައެވެ. އެކި ރަށްރަށުގެ މީހުންނާއި، އާއިލާތައްވެސް މޫދަށްއެރިލައި އުފާކޮށްލަން އެ އަތިރިމަތިތަކަށް ޒިޔާރަތްކުރާން ފެށިއެވެ. މި އަތިރިމަތިތަކުގެ ވާހަކަތައް މީޑިއާއަށްވެސް އަރައި، ރާއްޖޭގެ އެންމެނަށްވެސް މަރަދޫ މީހުންގެ ވާހަކަތައް އެނގިގެންދިޔައެވެ.\nމަރަދޫ ރައްޔިތުން، މަރަދޫގެ ރީތިކުރުމަށް ކުރި މަސައްކަތުގައި ފެނުނީ، ރައްޔިތުންގެ އިޖުތިމާއީ ގުޅުމުގެ ވަރުގަދަކަމެވެ. އެކުވެރިކަމެވެ. އެއްބައިވަންތަކަމެވެ.\nމަރަދޫ ރައްޔިތުން އެމީހުންގެ އަމިއްލަ ހިތްވަރާއި މަސައްކަތުން ހެދި "ފަންނުތައް" ބައްލަވާލައްވަން އައްޑޫސިޓީގެ މޭޔަރު އަބްދުﷲ ސޯދިގުވެސް ވަޑައިގެންނެވިއެވެ. ސިޓީގެ ބައެއް ކައުންސިލަރުންވެސް ވަޑައިގެންނެވިއެވެ. އެހެން އިއްޒަތްތެރިންވެސް ވަޑައިގެން. އުނދޯލިތަކާއި ޖޯލިތަކުގައި ތިއްބަވައިގެން ފޮޓޯނަންގަވައި ހެއްދެވިއެވެ. މިއީ، މަރަދޫގެ ރައްޔިތުންނަށް އެކަމުގައި ލިބިގެންދިޔަ އިތުރު ހިތްވަރެއްވެސް މެއެވެ.\nކުނިނަގައި ސާފުކޮށްފައިވާ ސަރަހައްދެއް ބައްލަވާލައްވަން އައްޑޫސިޓީގެ މޭޔަރު އަބްދުﷲ ސޯދިގު ކުރެއްވި ޒިޔާރަތުގެ ތެރެއިން:\nއެހެންނަމަވެސް، 27 އޮގަސްޓް 2020 ވީ ބުރާސްފަތި ދުވަހު އައްޑޫ ސިޓީ ކައުންސިލުން ނެރުނު އިޢްލާނަކާ ގުޅިގެން މަރަދޫގެ ރައްޔިތުންނަށް ލިބިގެންދިޔައީ ކުއްލި ސިހުމެކެވެ. ހައިރާންކަމެވެ.\nއެ އިޢްލާނުގައި ބުނެފައިވަނީ، އައްޑޫގެ އެކި އަވަށްތަކާއި އެ އަވަށްތަކާއި ގުޅިފައިވާ ގޮޑުދޮށްތައް ކުނިކަހައި ސާފުކޮށް ބޭއްވުމަށްޓަކައި ޖަމިއްޔާ ޖަމާޢަތްތަކާއި އައްޑޫގެ ރައްޔިތުން ކުރަމުންގެންދާ މަސައްކަތްތަކަކީ ކައުންސިލުން އަބަދުވެސް ތަރުހީބުދޭ އަދި އެކަމަށް ބާރުއަޅާ ކަންތައްތަކެއް ކަމަށެވެ.\nއެހެންނަމަވެސް ފަހަކަށްއައިސް ކައުންސިލްގެ ހުއްދަނެތި އައްޑޫސިޓީގެ އަވަށްތަކުގެ ގޮނޑުދޮށްތަކުގައި އަމިއްލަ ފަރާތްތަކުން ބީޗް ހެދުންފަދަ މަސައްކަތް ކުރަމުންގެންދާކަން ފާހަގަކުރެވިފައިވާ ކަމަށާއި، ހުއްދަ ހޯދުމަކާނުލާ ދައުލަތުގެ ބަންޑާރަ ބިން ބޭނުންކުރުމާއި އެބިންތަކާއި ގުޅިފައިވާ ގޮނޑުދޮށްތަކުގައި ބީޗް ހެދުންފަދަ މަސައްކަތްތައް ކުރުމަކީ ތިމާވެއްޓަށް އެކަމުން އަސަރުކުރާނެ އަދި ގާނޫނުގައިވެސް އެކަން މަނާކޮށްފައިވާ ކަންކަމެއް ކަމަށް ބުނެފައި ވެއެވެ.\nއެހެންކަމުން މިފަދަ މަސައްކަތް ކުރަމުންގެންދާ އެންމެހާ ފަރާތްތަކަށް އެފަދަ މަސައްކަތް ނުކުރުމަށް ދަންނަވާ ކަމަށްވެސް އިޢްލާނުގައި ވެއެވެ. އެންގުމާ ޚިލާފްވާ ފަރާތްތަކާމެދު ފިޔަވަޅު އަޅާނެކަމަށްވެސް ބުނެފައި ވެއެވެ.\nކުނިނަގައި ސާފުކޮށްފައިވާ ސަރަހައްދެއްގައި މަރަދޫގެ އާއިލާތަކެއް މޫދަށް އެރެނީ:\nއައްޑޫސިޓީ ކައުންސިލްގެ މި އިޢްލާނާ ގުޅިގެން މަރަދޫގެ އެތައްބަޔަކު ސޯޝަލް މީޑިއާގައި ނުރުހުން ފާޅުކުރަމުން އެބަގެންދެއެވެ.\nގިނަމީހުން ބުނަނީ، ސިޓީ ކައުންސިލަށް ކަމެއްކޮށް ނުދެވޭހާލުގައި، މަރަދޫގެ އަތިރިމަތީގައި ހުރި ކުނިގޮނޑުތައް ރައްޔިތުން އަމިއްލައަށް ސާފުކޮށް ރީތިކުރުމުން އެފަދަ ކަންކަން ހުއްޓުވަން ދިމާކުރުމަކީ ވަރަށްބޮޑަށް ހިތާކުރާ ކަމެއް ކަމަށެވެ. ގޮނޑުދޮށުގައި ހުރި އެތައް ޒަމާނެއްވީ ކުނިފުނިތައް ނަގައި ސާފުކުރުމުން ތިމާވެށްޓަށް ގެއްލުންލިބެނީ ކޮންގޮތަކަށްތޯ، ގިނަބަޔަކު ސުވާލު ކުރަމުންވެސް އެބަގެންދެއެވެ.\nކުނިނަގައި ސާފުކޮށްފައިވާ ސަރަހައްދެއްގައި ހަދާފައިވާ އުނދޯލިގެއެއް:\nއަތިރިމަތި ސާފުކުރުމުގައި އުޅުނު މަރަދޫގެ ޒުވާނަކު ވީނިއުސްއާ ވާހަކަދައްކަމުން ވަނީ، ކައުންސިލްގެ ހުއްދަ ހޯދައިގެން ސާފުކުރީމާ ތިމާވެށްޓަށް ގެންލުން ނުވަނީތޯ ސުވާލުކޮށްފައެވެ.\n"އަހަރެމެން ބީޗް ސާފުކުރުމުގައި ގަހެއް ކޮށީކީނޫން، ގަހެއް ކެނޑީކީނޫން. ރަށް ގިރައިގެންދާ ސަރަހައްދުތަކުގައި ބަސްތާޖަހައި، ހިމާޔަތްކުރީ. ކުނިނަގައި ސާފުކުރި ސަރަހައްދުތައް ތިންއިރަށް ކުނިކަހަނީ"\nއެ ޒުވާނާ ބުނީ، މަރަދޫ ބިންހިއްކުން ޕްލޭންގަ އޮތްކަންވެސް އެނގޭ ކަމަށެވެ. ބިން ހިއްކަން ރާވާފައިވަނީވެސް ބީޗްތައް ސާފުކުރި ފަޅިންނެވެ.\n"އެކަން އެނގިތިބެ ސާފުކުރީ. ބިން ހިއްކަންވީމަ ބިން ހިއްކާލީމަ ނިމުނީތާ. މިވަގުތަށް ރައްޔިތުންނަށް ބީޗުގެ ނަލަކަމާއި، ހިތްގައިމުކަމުގެ އުފާލިބޭނެތާ"\nމަރަދޫއިން ވާހަކަދެއްކި ޒުވާނަކު ބުނީ، ސިޓީކައުންސިލުން ކުއްލިޔަކަށް މިފަދަ އިޢްލާނެއް ނެރުނީ ފޭދޫގައި ޖެހިގެންއުޅޭ ކަމަކާ ގުޅިގެންކަމަށް ބެލެވޭ ކަމަށެވެ. އެއީ، ސިޓީ ކައުންސިލުން ނެރުނު އިޢްލާނުގައި ޚާއްސަކޮށް ފޭދޫގެ ވާހަކަ ގެނެސްފައި އޮތުމުންނެވެ.\n"މީގެ އިތުރުން، ފޭދޫ ހިއްކިބިން ސަރަހައްދަކީ އައްޑޫގެ ކުރިމަގާއި ގުޅިފައިވާ އިގްތިސާދީ މަސައްކަތްތައް ކުރުމުގެ ގޮތުން ޓޫރިޒަމް ޒޯނެއްގެ ގޮތުގައި ތަރައްގީ ކުރަން ކަނޑައަޅައި އެކަމަށް ވަރަށް ގިނަ މަސައްކަތްތައްކެއްކޮށް ފަހުގެ މަރުހަލާގައިވާ ތަނެކެވެ. އެ ސަރަހައްދުގައި ބީޗް ހެދުން ފަދަ މަސައްކަތްތައް ކުރުމަކީ އެކަމުގެ ސަބަބުން ޕްރޮޖެކްޓަށް ނޭދެވޭ އަސަރުތަކެއް ކުރާނޭ ކަމަކަށްވާތީ މިސަރަހައްދު ބޭނުންކޮށްގެން އެފަދަ މަސައްކަތް ނުކުރުމަށް ދަންނަވަމެވެ"\nމަރަދޫއިން ވާހަކަ ދެއްކި މީހަކު ބުނީ، މިކަމުގެ ތެރެއަށް އައްޑޫގެ ހުރިހާ އަވަށެއްގެ ވާހަކަތައް ލައިގެން އިޢްލާން ނެރުމަކީ ދެރަކަމެއް ކަމަށެވެ. ސިޓީ ކައުންސިލުން ކަންތައްކުރަނީ މައްސަލަ ހައްލުކުރުމުގެ ބަދަލުގައި މައްސަލަ ހޫނުވާގޮތަށް ކަމަށްވެސް އޭނާ ބުންޏެވެ.\nމަރަދޫގެ ބައެއް މީހުން ސޯޝަލް މީޑިއާގައި ފާޅުކުރަމުންދާ ޝުއޫރުތަކަށް ބަލާއިރު، ބައެއް މީހުން ބުނަމުންދަނީ ސިޓީ ކައުންސިލްގެ އިޢްލާނުގައި ބުނެފައިވާފަދަ "ބީޗެއް" އެމީހުން ނުހަދާ ކަމަށެވެ.\n"އަފިރިން ކެރިކަމަކީ އަތިރެ ތިބި ކުނިނެގީ. ފިޅިއެއި ދަޅާއި ކޮތަޅަ ނެގީ. ގަރަގެން ގޭ ތަންތަނައް އަކިރާއި ވެލި އެޑައި ބަސްތާ ޖެހީ. ބަސްތާ ބަސްތާއި ފުރެއި ފިޅިތޮށިއެއި ތީނި ބައު ދަގަނޑަ ނެގީ. ދިޔަގަނޑަ ސައުފުކޮއް ހަނައި އުފާކެރާނެ މާހައުލައް ހޯދައި ދިނީ. މީ ތިމާވެށިއެއި ބީރައްޓެރި ކަންކަމީ؟"\nމަރަދޫގެ އަންހެން ކަނބަލެއް\nއައްޑޫ ސިޓީ ރާއްޖެ މަރަދޫ ރިޕޯޓް\nއަދިވެސް ޕާޓީކުލަ ޖެހިގެން ތިކަހަލަ ތަނެއް ދޮރެއް ނުދަންނަ ނުބައި ނުލަފާމީހުން މެންބަރު ކަމައްށާ ކައުންސިލްތަކައް ހޮވާ ތީގެން އެކަކުވެސް ރައްޔިތުންނަކައް ހެވެއް ނޭދޭނެ އަމިއްލަބޮނޑި ބޮޑުކުރަން އުޅޭނީ ހުރިހާ ކަމަކުންވެސް.


ތިބާގެ ލެޔާ ފޭރާން ޙަލާލް ނުވާނަމަ ދުޢާ ޢިޖާބަކުރައްވަވާނީ ކިހިނަކުން ހެއްޔެވެ؟\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 36 ސިކުންތު\nދީނީ ޢިލްމުވެރިން ބަޔާން ކުރައްވަވާފަދައިން ގިނަ ބައެއްގެ އެންމެ ބޮޑު ކަންބޮޑުވުމަކީ ދުޢާ ޢިޖާބަ ނުކުރެއްވެވުމެވެ. ނުވަތަ ދުޢާ ޢިޖާބަކުރެއްވެވުން ލަސްވުމެވެ. މިކަމުގެ ޝަކުވާތައް ކުރަމުން ގެންދާއިރު ހަމަ އެންމެފަހަރަކު ނަމަވެސް ދުޢާ ކުރަން ތިބާ އުފުލައިލާ އަތުގެ ތާހިރުކަމާއިމެދު ވިސްނާލަމުހެއްޔެވެ؟ އެއަތާއި މުޅި ހަށިގަނޑުގައި ހުރީ ޙަލާލު ލޭ ކަމާއިމެދު ވިސްނާލަމުހެއްޔެވެ؟\nތިމާ ތެދުވެރިވާންޖެހޭ ފަރާތަށާއި ތިމާ ތެދުވެރިވާންޖެހޭ މީހުންނަށް ތެދުވެރި މިންވަރާއިމެދު ވިސްނައިލަމުހެއްޔެވެ؟ މީސްތަކުންގެ ޙައްޤުތަކަށް އަރައިގަނެވިފައިވާ މިންވަރާއިމެދު ވިސްނާލަމު ހެއްޔެވެ؟ ކުދިބޮޑު ފާފަތަކަށް އަރައިގަންނަން ބިރުވެތިވެވޭ މިންވަރާއިމެދު ވިސްނާލަމު ހެއްޔެވެ؟\nދުނިޔަވީ ގޮތުން ބެލިނަމަވެސް މީހެއްގެ ކިބައިން ކަމަކަށް އެދޭނަމަ އެމީހަކާއި އޮންނަ ގުޅުން ބަދަހިވާންޖެހޭނެއެވެ! ވީއިއރު ﷲ ތަޢާލާގެ ޙަޟްރަތުގައި ދުޢާކުރާއިރު ﷲ ތައާލާއަށް ތިބާ ވާންޖެހޭ އިޚްލާޞްތެރިކަން ކޮބައިހެއްޔެވެ؟ އެންމެކުޑަމިނުން ފަރުޟު އަދާކުރަމުހެއްޔެވެ؟ "ކެތްތެރިކަމާއިއެކު ނަމާދުން ވާގިއެދެން އޮތްއިރު5ނަމާދު ހަމައަށް ކުރަމުހެއްޔެވެ؟\nދުޢާ ޢިޖާބަ ނުކުރައްވަވައިގެން ޝަކުވާކުރާއިރު ބަޔާން މިކުރި ކަންކަމަށް ވިސްނައިލަންވާނެއެވެ! އަމިއްލައަށް އަމިއްލަ ނަފްސް އިމްތިޙާނުކުރަންވާނެއެވެ! ޙައްޤުމާކްސްދޭށެވެ! އެއަށްފަހު ދުޢާ ޢިޖާބަކުރެއްވެވުން ލަސްވުމުގެ ވާހަކަ ދައްކާށެވެ!\nތިރީގައި މިވަނީ އައްޝައިޚް މުޖުތަބާ ޙަމީދު ލިޔުއްވާފައިވާ މިދަރުސްގައިވާ ވާހަކަކޮޅާއި ވަރަށްގުޅުންހުރި ލިޔުމެކެވެ. ވިދާޅުވެލައްވާށެވެ!\nމިއީ ޙަޤީޤީ ވާހަކައެކެވެ. ދަތުރުވެރިއެއްގެ ވާހަކައެކެވެ. ހަނަފަސް ސަހަރާއެއްގައި ދަތުރުކޮށްފައި ދިޔަ މީހެކެވެ. އޭނާ ޙާލުގައި ޖެހި އެހީތެރިކަމަށް ބޭނުން ޖެހުނު ހިނދު އެހީވާނެ އިންސާނެއް ނެތެވެ. މުޅިގައިގައިވަނީ ހިރަފުހެވެ. ބޮލުގެ އިސްތަށިގަނޑުވަނީ ހޭވިފައެވެ. އޭނާގެ ކިބައިން ފެންނަނީ ނިކަމެތިކަމެވެ. އާރެއްބާރެއް ނެތްކަމެވެ. އެވަގުތު އޭނާގެ ދެއަތް އުފުލާލިއެވެ. އޭނާގެ ދުލުން ”ޔާ ރައްބި ޔާ ރައްބި“ ކިޔަންފެށިއެވެ. އޭނާ ނެތުމުގެ ތެރެއިން ހެއްދެވި ޢާލަމްތަކުގެ ވެރިރައްބަށް އޭނާގެ ޙާލުބަޔާންކޮށް ދުޢާކުރަށް ފެށިއެވެ. ނަމަވެސް….\nއެފަދަ ނިކަމެތިކަމާއިއެކު ދުޢާކުރަމުން ދިޔަ އެ ދަތުރުވެރިޔާގެ ވާހަކަ ބަޔާންކޮށްދެއްވުމަށްފަހު މިއުއްމަތުގެ ނަބިއްޔާ މުޙައްމަދު –ޞައްލަﷲޢަލައިހިވަސައްލަމަ- އެކަލޭގެފާނުގެ ޞަޙާބީންނަށް ޙަދީޘްކުރެއްވިއެވެ. ”އޭނާގެ ކޮއްތަކީ ޙަރާމް އެއްޗެއްސެވެ. އޭނާ ކަރުހިއްކަން ބޮއެ ހަދަނީ ޙަރާމް އެއްޗެއްސެވެ. އޭނާ ލައިގެން ހުރީޙަރާމްގޮތުގައި ހޯދާފައިވާ އަންނައުނެވެ. އޭނާގެ ހަށިގަނޑުގައި ހުރީ ޙަރާމް ކާނާއެވެ . ދެން ފަހެ އޭނާގެ ދުޢާ އިޖާބަކުރައްވާނީ ކިހިނަކުންހެއްޔެވެ؟“\nޙަރާމްގޮތުގައި މުދާ ހޯދުމަކީ ﷲ ތަޢާލާގެ އެހީތެރިކަމާއި މަދަދުވެރިކަމުން އަޅާ މަހުރޫމުކުރުވާ ބޮޑުފާފައެއްކަން އެނގޭއިރުވެސް މިއަދުގެ އިސްލާމީ މުޖުތަމަޢުތަކުގައި މިކަންކަމާއިމެދު ސަމާލުކަން ދެނީ ކިހާވަރަކަށްތޯއެވެ؟ޢަރަބި ހަނަފަސް ސަހަރާއެއްގައި ދަތުރުކޮށްފައި ދިޔަ މީހާގެ ދުޢާ އިޖާބުނުކުރެއްވީ އޭނާގެ ކޮއްތާއި އަންނައުނު ޙަރާމް ވުމުންނެވެ. ހަމައެބީދައިން މި ކުދިކުދި ޖަޒީރާ ރަށްތަކުގައި ދިރިއުޅޭ ދިވެހިން ކުރާ ދުޢާވެސް އެބައިމީހުން ޙަރާމްގޮތުގައި ފައިސާ ހޯދަކަމަށްވާނަމަ އިޖާބުނުކުރައްވަފާނެކަން ދަންނަން ޖެހެއެވެ.\nމިއަދު އަޅުގަނޑުމެންގެ މުޖްތަމަޢުގައި ދިރިއުޅުމުގެ ކޮންމެކަމެއް ކުރުމަށްވެސް ނަގަނީ ”އިންޓަރެސްޓް ހިމެނޭ ބޭންކު ލޯނެވެ.“ މިފަދަ ލޯނުތައް ނަގާއިރު މިއީ ”ރިބާކަން“ އެނގިގެން އެކަންތަކުން ދުރުހެލިވަނީ ކިތައްމީހުން ތޯއެވެ. ”ރިބާ“ ގެ މުޢަމަލާތުން ޤައުމުގެ އިޤްތިޞާދު ސަލާމަތް ކުރުމަށް ”އިއްތިހާދުވަނީ“ ކިތައް މީހުންތޯއެވެ؟ މިއީ ޖަވާބު ހޯދަން ޖެހިފައިވާ ސުވާލުތަކެކެވެ. އެހެނީ މިއަދު ”ރިބާ“ މިވަނީ އިޤްތިޞާދުގެ ލޭނަރަށްވެފައެވެ. ނަމަވެސް އެއީ ބޮޑުވެގެންވާ ފާފަކެވެ. ކޮންމެ ނަމެއްކިޔަސް ”ރިބާ“ އަކީ އެ ޢަމަލު ހިންގާ ބަޔަކާއި ދެކޮޅަށް ﷲއާއި އެއިލާހުގެ ރަސޫލާ ހަނގުރާމަ އިޢުލާނު ކުރައްވާފައިވާ ބައެކެވެ. ކާއިނާތުގެ ވެރި ރައްބު އެބަޔަކާއި ދެކޮޅަށް ހަނގުރާމަ ޢިއުލާނުކުރައްވާފައިވާ ބަޔަކު ކާމިޔާބުވާނީ ފަހެ ކިހިނަކުންތޯއެވެ.\nހަމަހިލާ ރިބާގެ ލޯނު ދޭ ސަރުކާރުތަކާއި ބޭންކުތަކާއި އަދި ރިބާގެ ލޯނުނަގާ މީހުންނަށް ދެދުނިޔޭގައިވެސް ކާމިޔާބެއް ނުލިބޭނެތެވެ. މިކަން އަޅުގަނޑުމެންގެ މިކުޑަކުޑަ މުޖުތަމަޢުންވެސް އެބަފެނެއެވެ. އަމިއްލަ ފައިމައްޗަށް ތެދުވެ ހިނގައިގަތުމަށް ”ބޭންކު ރިބާ ލޯނެއް“ ނަގައިގެން ކޮޅަށްޖަހާ ވިޔަފާރީގެ ސަބަބުން ދިރިއުޅުން އެކީ އެކަށް ބަނގުރޫޓުވެފައިވާ ކިތައް ވިޔަފާރިވެރިން އެބަ އުޅޭތޯއެވެ. ބާރަށް ދޯނި ދުވާލުމަށްޓަކައި ”ރިބާ ލޯނަށް“ ގަން އިންޖީނު އަޅައިގެން ކުރި ފުރަތަމަ ދަތުރުން ދޯނިފެތި ދިރިއުޅުން އެހެލަން ޖެހިފައިވާ ކިތައް އޮޑިވެރިން އެބަ އުޅޭތޯއެވެ .ބޮޑު ގެއެއްގައި އުޅުމަށްޓަކައި ތެޅިގަލުން ރާނާ އުވަޖަހާފައި ހުރި ބައު ގެ ތަޅާލައި ”ރިބާ ލޯނުން“ ބިނާ ކުރި ”ގަނޑުވަރު“ ދޫކޮށް މަގުމަތިވެފައިވާ ކިތައް ޢާއިލާ އެބަ އުޅޭތޯއެވެ. އަލަތު ކައިވެނި ކުލަގަދަކޮށް ފާހަގަކުރަން ނެގި “ ރިބާގެ ލޯނު“ ދައްކާ ނުނިމެނީސް ”އަލަތު އަނބިމީހާ“ ވަރިވެގެންގޮސްފައިވަނީ ކިތައްފަހަރުތޯއެވެ.\nމިފަދަ އެތައްއެތައް ޙަދިޘާތަކެއް މިއަދު އަޅުގަނޑުމެންގެ މުޖްތަމަޢުންދަނީ ތަކުރާރުކޮށް ފެންނަމުންނެވެ. ނަމަވެސް މިކަންކަމާއިމެދު ވިސްނާފިކުރު ހިންގަނީ މަދު ބައެވެ. ޔަހޫދީން ދުނިޔެއަށް ތަޢާރަފުކޮށް މިއަދުވެސް އެމީހުން އެ މުޢާމަލާތެއް ދުނިޔެއަށް ފަތުރާ ”ރިބާ“ ގެ މި ބޮޑުފާފައިން ދިވެހި އިސްލާމީ ފަސްގަނޑު ސަލާމަތްކުރުމަށްކުރުމަށް އަތުގުޅާލަމާތޯއެވެ. އެކަންކުރުމަށް އެންމެފުރަތަމަ ކަމަކީ ”ރިބާ“ އަކީ ކޮބައިތޯ ދެނެގަތުމެވެ. އެކަމުގެ ސަބަބުން ދެދުނިޔޭގައި ޖެހޭ ބަލާވެރިކަމާއި މުޞީބާތްތައް ދެނެގަތުމެވެ. ”ރިބާ“ އާއި ނުލައި ދިރިއުޅެވޭނީ ކިހިނެއްތޯ ދަސްކުރުމެވެ.މިކަންކުރަން ތިބާ ތައްޔާރުތޯއެވެ؟


ޤައުމީ ދުވަސް - ވިކިޕީޑިއާ\nޤައުމީ ދުވަހަކީ ކޮންމެ އަހަރެއްގެ ރަބީއުލް އައްވަލް މަހުގެ 1 ވަނަ ދުވަހެވެ. މިދުވަސް ފާހަގަކުރަނީ އައްސުލްޠާން މުޙައްމަދު ތަކުރުފާނުލް އައުޒަމް ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްކުރެއްވި ޒިކުރާ އާކުރުމުގެ ގޮތުންނެވެ. ދިވެހީންގެ ޤައުމީ ދުވަހެއް ފުރަތަމަ ފާހަގަކުރީ 1365 ވަނަ އަހަރުގެ ރަބީޢުލްއައްވަލް މަހުގެ ފުރަތަމަ ދުވަހު އެވެ. އެއީ4ފެބްރުއަރީ 1946 ގައެވެ. އޭގެ ކުރިން ޤައުމީ ދުވަހުގެ ނަން ލިބިގެން ވަކި ދުވަހެއް ދިވެހީން ފާހަގަ ކުރަމުން ގެނެސްފައެއް ނުވެއެވެ. މިހެނީ 15 އަހަރާއި6މަސް ދުވަހުގެ ދިގު އަޅުވެތިކަމަކަށްފަހު ޕޯޗްގީޒުންގެ އަތްދަށުން ދިވެހިރާއްޖޭ މިނިވަންވީ 981 ވަނަ އަހަރުގެ ރަބީޢުލްއައްވަލް މަހުގެ 1 ވަނަ ވިލޭރެއެވެ. އެމަތިވެރި ފަޚުރު ދިވެހީންނަށް ޙާޞިލްކޮށްދެއްވުމަށް މާތް ﷲ މެދުވެރިކޮށްދެއްވީ ތިލަދުންމަތީ އުތުރުބުރީ އަލްޚަތީބު ޙުސައިން ތަކުރުފާނުގެ ދަރިކަލުން އައްސުލްޠާނުލް ޣާޒީ މުޙަންމަދު ތަކުރުފާނުލް އަޢުޒަމް ސިރީސަވާދީއްތަ މަހާރަދުންނެވެ.\nތާރީޚީ ގޮތުން ޤައުމީ ދުވަސް[އުނިއިތުރު ގެންނަވާ]\nޤައުމީ ދުވަސް އެކި ދައުރުގައި އެކި ގޮތްގޮތަށް ރާއްޖޭގައި ފާހަގަ ކުރަމުން އައިސްފައިވެއެވެ. މިހެން މިދެންނެވީ “ޤައުމީ ދުވަސް” މިނަމުގެ ބަދަލުގައި ރަބީޢުލްއައްވަލު 1 ވަނަ ދުވަހަކީ “ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްވީ ކަމުގެ ހަނދާން” މިނަމުގައި ފާހަގަކުރާ ދުވަހެއް ކަމުގައި ދައުލަތުން ހަމަޖެއްސެވި ދުވަސްވަރެއްވެސް އައެވެ. ފަހުން، ޤައުމީ ދުވަސް ހަމަޖެހުނީ ސިޔާސީ ގޮތުން ދިވެހިރާއްޖެއަށް ފުރިހަމަ މިނިވަންކަން ލިބުނު ދުވަހުގެ ގޮތުގައި ފާހަގަކުރާ ދުވަހެއް ކަމުގައެވެ. އެހެންކަމުން އެދުވަސް ބަދަލުވެގެން ދިޔައީ ޖުލައި 26 އަށެވެ. ހިޖުރީ ގޮތުން 1368 ވަނައަހަރުން ފެށިގެން 1398 ވަނަ އަހަރާއި ހަމައަށް ރަބީޢުލްއައްވަލް މަހުގެ 1 ވަނަ ދުވަސް ފާހަގަކުރަމުން އައީ “ޕޯޗްގީޒުންގެ އަތްދަށުން ރާއްޖެ ސަލާމަތްވި ދުވަސް” ގެ ގޮތުގައެވެ. މިކަން މިގޮތުގެމަތިން ހަމަޖައްސައި އޭރުގެ ވަޒީރުލްއަޢުޒަމްގެ އޮފީހުން 21 ޖޫން 1966 ގައި ނެރުއްވި އިޢުލާނެއްގައިވަނީ ކުރީގެ ޤައުމީ ދުވަސް (1 ރަބީޢުލްއައްވަލް) އަކީ، ރަސްމީ ބަންދު ދުވަހެއް ކަމަށާއި، އެދުވަހު އޮންނާނީ ދީނީ ކަންތައްތައް ކުރުން ކަމަށާއި، އެއީ، ފޯޗްގީޒުންގެ އަތްދަށުން ދިވެހިރާއްޖެ ސަލާމަތްވީކަމުގެ ހަނދާނުގައި ކަމަށެވެ. އަދި ޤައުމީ ދުވަހުގެ ޖަލްސާތަކާއި، ޕްރޮގްރާމްތައް އޮންނާނީ (26 ޖުލައި) މިނިވަންދުވަހު ކަމަށާއި، އެއީ، އިނގިރޭސިންގެ އަތްދަށުން ރާއްޖެ ފުރިހަމައަށް މިނިވަންވީ ދުވަސް ކަމަށެވެ. އަދި މިހެންކަމުން ޤައުމީ ދުވަހުގެ ގޮތުގައި މީލާދީން 1966 ވަނަ އަހަރުން ފެށިގެން ފާހަގަކުރެވޭނީ ޖުލައި 26 ވަނަ ދުވަހު ކަމުގައިވެސް މި އިޢުލާނުގައި ލިޔުއްވާފައިވެއެވެ.\nމިހާ ހިސާބުން 1 ރަބީޢުލްއައްވަލް ފާހަގަ ކުރަމުން އައިގޮތުގެ ޕްރޮގްރާމްތަކަށްވެސް ބަދަލުތަކެއް ގެނެވުނެވެ. ދުވަސް ފާހަގަ ކުރުމުގެ ގޮތުން ހުކުރުމިސްކިތު ހަރުގޭގައި ޞަލަވާތް ކިޔެވުމާއި، ކޮންމެވެސް ބޭފުޅެއްގެ ވާހަކަފުޅު ދެއްކެވުން ބޭއްވެމުން އައިސްފައިވެއެވެ.\nމިގޮތުގައި ދުވަސްތަކެއް ވޭތުވުމަށްފަހު 1978 ވަނަ އަހަރު ސަރުކާރުން އިޢުލާން ކުރެއްވީ މާޗް މަހުގެ 29 ވަނަ ދުވަހަކީ ދިވެހިރާއްޖޭގެ “މިނިވަން ޤައުމީ ދުވަސް” ކަމުގައެވެ. ސަބަބަކީ މާޗް 29 އަކީ އައްޑުއަތޮޅު ގަމުން އިނގިރޭސިން ފޭބި ދުވަސް ކަމުގައިވާތީއެވެ. ވީމާ، އެދުވަހަކީ ސިޔާސީގޮތުން ފުރިހަމަ މިނިވަން ލިބުނު ދުވަސްކަމުގައި އޭރުގެ ސަރުކާރަށް ފެނިވަޑައިގެންނެވިއެވެ. ނަމަވެސް މިދެންނެވި މިނިވަން ޤައުމީ ދުވަސް ފާހަގަ ކުރެވުނީ ހަމައެކަނި 1978 ވަނަ އަހަރުއެވެ. އެ އަހަރު އަލްފާޟިލް އިބްރާހީމް ނާޞިރުގެ ވެރިކަން ނިމި، 11 ނޮވެމްބަރ 1978 ގައި އަލްއުސްތާޛު މައުމޫން ޢަބްދުލްޤައްޔޫމް ރާއްޖޭގެ ރައީސުލްޖުމްހޫރިއްޔާ ކަމުގެ މަގާމާއި ޙަވާލުވެ ވަޑައިގެންނެވުމަށްފަހު ސަރުކާރުގެ ސިޔާސަތަށާއި ޤާނޫނުތަކަށް ގެންނެވި ބަދަލުތަކުގެ ނަތީޖާ އަކަށްވީ ރައީސުލްޖުމްހޫރިއްޔާގެ އޮފީހުން ރައްޔިތުންގެ މަޖިލީހަށް ފޮނުއްވި ބިލްތަކެއް ފާސްވީއިރު ދިވެހިރާއްޖޭގެ ޤާނޫނުގައި ކަނޑައެޅިގެން ބަޔާންވެގެންވާ ދެ ދުވަހުގެ ތެރެއިން އެއްދުވަސް ކަމުގައި ޤައުމީ ދުވަސް ހިމެނިގެން ދިޔުމެވެ. އެ ޤާނޫނުގައި ބުނަނީ ދިވެހިރާއްޖޭގެ ޤައުމީ ދުވަހަކީ ރަބީޢުލްއައްވަލް 1 ވަނަ ދުވަހެވެ. އަދި ދިވެހިރާއްޖޭގެ މިނިވަންދުވަހަކީ ޖުލައި މަހުގެ 26 ވަނަ ދުވަހެވެ.\nއެހެން ކަމުން ދިވެހީންގެ ޤައުމީ ދުވަސް ކަމުގައި 1 ރަބީޢުލްއައްވަލް އަނެއްކާވެސް ހަމަޖެހި ނިމުނީއެވެ.\nކޮންމެއަކަސް ހިޖުރައިން 1400 ވަނަ އަހަރުން ފެށިގެން ޤައުމީ ދުވަސް ފާހަގަކުރުމުގެ ކަންތައްތައް ބަލަހައްޓަވާ އޮފީހަކީ ދިވެހިބަހާ ޘަޤާފަތަށް ޚިދުމަތްކުރާ މަޖްލިސް ކަމުގައި ދައުލަތުން ހަމަޖެއްސެވިއެވެ. މި މަޖަލިސްގެ ނަން އެކި ދުވަސްވަރު އެކިގޮތްގޮތަށް ބަދަލުވަމުން އައިސްފައިވެއެވެ. މިގޮތަށް 18 ވަރަކަށް އަހަރު ވޭތުވުމަށްފަހު 1997 ވަނަ އަހަރު ނޮވެމްބަރ6ވަނަ ދުވަހު ނެރުއްވައި، 1998 ޖެނުއަރީ 1 ވަނަ ދުވަހު އަމަލުކުރަން ފެށި ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ9ވަނަ މާއްދާގައި “ދިވެހިރާއްޖޭގެ ޤައުމީ ދުވަސް” ކަނޑައެޅިގެން ބަޔާންކޮށްފައިވެއެވެ.\nއެދުވަހަކީ ރަބީޢުލްއައްވަލް 1 ވަނަ ދުވަހެވެ. މިނޫން މިފަދަ އެހެން އެއްވެސް ދުވަހެއްގެ ވާހަކަ ޤާނޫނު އަސާސީގައި ބަޔާންކުރެވިގެންނެއް ނުވެއެވެ. ކޮންމެއަކަސް ޤައުމީ ދުވަސް ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގައި ކަނޑައެޅިގެން ބަޔާންވުމާއެކު، މިދުވަސް ފާހަގަކުރުމުގެ ރަސްމިއްޔާތުވެސް ފުޅާވެ ފުރިހަމަ ވެގެން ދިޔައެވެ. އަދި 1998 ވަނަ އަހަރުން ފެށިގެން ޤައުމީ ދުވަސް ފާހަގަކުރުމުގެ އެންމެހައި ކަންތައްތައް ހަމަޖައްސަވާ އޮފީހަކީ މިނިސްޓްރީ އޮފް ހޯމްއެފެއާޒް ކަމުގައި ސަރުކާރުން ވަނީ ހަމަޖައްސަވާފައެވެ. އަދި އެއަހަރުން ފެށިގެން ކޮންމެ އަހަރަކުވެސް ޤައުމީ ދުވަހަށް ވަކި ޚާއްޞަ ޝިޢާރެއް ކަނޑައެޅެމުންދިޔައެވެ.\n1998 ވަނަ އަހަރުން ފެށިގެން ޤައުމީ ދުވަހުގެ ރަސްމިއްޔާތު މިނިސްޓްރީ އޮފް ހޯމްއެފެއާޒުން ފާހަގަކުރާގޮތަށް ހަމަޖެއްސުމާއި ގުޅިގެން މިރަސްމިއްޔާތު ކޮންމެ ދެއަހަރުން އެއްއަހަރު 2008 ވަނަ އަހަރު އޮގަސްޓް7ގައި އަމަލުކުރަން ފެށި އާގާނޫނު އަސާސީގައިވެސް ހަމައެކަނި ކަނޑައެޅި ބަޔާންވެގެންވާ ދުވަހަކީ ޤައުމީދުވަހެވެ. ރާއްޖޭގެ ކޮންމެވެސް ދެ ރަށެއްގައި އަދި އަނެއް އަހަރު މާލޭގައި ބާއްވާގޮތަށްވެސް ސަރުކާރުން ހަމަޖެއްސެވިއެވެ.\nމަޢުލޫމާތު ހޯދީ[އުނިއިތުރު ގެންނަވާ]\nމިނިސްޓްރީ އޮފެ ހޯމް އެފެއާޒްގެ ވެބްސައިޓުން\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 27 ޖުލައި 2021، 20:26 ގައެވެ.


ކުޑަކުދިންގެ ރައްކާތެރިކަމަށް ސަމާލުކަންދިނުމަށް ގޮވާލާ ހުށަހެޅި ޤަރާރު މަޖިލީހުން ބަލައިގެންފި – Haftha\nSat, 15 August, 2020, 4:03 pm\nކުޑަކުދިންނަށް ކުރަމުންދާ އަނިޔާ ހުއްޓުވުމުގެ ގޮތުން ދައުލަތުން ކުޑަކުދިންނާއި، ކުޑަކުދިންގެ ރައްކާތެރިކަމަށް މިހާރަށްވުރެ ބޮޑަށް ސަމާލުކަންދިނުމަށް ގޮވާލާ ހުށަހެޅި ޤަރާރު މަޖިލީހުން ބަލައިގެންފިއެވެ.\nމައްޗަންގޮޅި ދެކުނު ދާއިރާ މެމްބަރު އަޙްމަދު ޚައިތަމްހުށަހެޅުއްވި މި ޤަރާރު ބަލައި ގަތުމަށް ވޯޓް ދެއްވީ ވޯޓުގައި ބައިވެރިވަޑައިޑައިގެންނެވި 68 މެމްބަރުންގެ ވޯޓުންނެވެ. މަޖިލީހުން މިޤަރާރު ބަލައިގަތުމަށް ފާސްވުމާއިއެކު މިހާރު މިގަރާރުވަނީ ދިރާސާކުރެއްވުމަށް ރައްޔިތުންގެ މަޖިލީހުގެ ހިއުމަންރައިޓް އެންޑް ޖެންޑާ ކޮމިޓީއަށް ފޮނުވާފައެވެ.\nޤަރާރު ހުށަހަހެޅުއްވި މެމްބަރު ހައިތަމް ގަރާރު ހުށަހަޅުއްވަމުން ވިދާޅުވީ ގަރާރުހުށަހެޅުއްވި އެންމެބޮޑު މަޤްސަދަކީ ކުޑަކުދިންނަށް ކުރާ އަނިޔާ ހުއްޓުވުމަށްޓަކާ ކުޑަކުދިންނާއި، އެ ކުދިންގެ ޙައްޤުތައް ހިމާޔަތްކުރުމުގެ މަސްއޫލިއްޔަތު ޤާނޫނުން މަތިކޮށްފައިވާ ފަރާތްތަކުން އެމީހުންގެ މަސްއޫލިއްޔަތު ފުރިހަމަގޮތުގައި އަދާކުރުމަށް ބާރުއެޅުމުގެގޮތުންކަމަށެވެ. އަދި މިހާރަށްވުރެ ބޮޑަށް ދައުލަތުން އެފަރާތްތަކަށް ސަމާލުކަން ދިނުމަށާއި، ދައުލަތުގެ ފެންވަރުގައި ކުޑަކުދިންގެ ހައްޤުތައް ރައްކާތެރިކުރުމަށް މިހާރަށްވުރެ ހަރުދަނާ މަސައްކަތްތަކެއްކުރުމަށާއި، ކުޑަކުދިން ހައްޤުތައް ރައްކާތެރިކުރުމަށްޓަކައި ދައުލަތުން ކުރާ ހޭދަ މިހާރަށްވުރެ އިތުރުކުރުމަށް ކަމަށްވެސް ޚައިތަމް ވިދާޅުވިއެވެ.


Siyaasee party thakuge leadarunnaa medhu fiyavalhu elhey gothah gaanoonah islaahu gennanee | Mihaaru\nއެމްޑީޕީގެ ކެމްޕެއިން ރެލީއެއްގައި ކުރީގެ ރައީސް މުހައްމަދު ނަޝީދާއި އެމްޑީޕީގެ އިސް ބޭފުޅުން. -- ފޮޓޯ: އޭޕީ\nޕާޓީތަކުގެ ލީޑަރުންނާ މެދު ފިޔަވަޅު އެޅޭ ގޮތަށް ގާނޫނު އިސްލާހުކުރަން ވިސްނަނީ\n12 ޖޫން 2016 - 23:05 23 comments\nސިޔާސީ ޕާޓީގެ ގާނޫނުގައިވާ ގޮތުން ޕާޓީތަކާ މެދު ފިޔަވަޅު އަޅައި ޖޫރިމަނާ ކުރުމުގެ ބާރު އިލެކްޝަންސް ކޮމިޝަނަށް ލިބެ އެވެ. ނަމަވެސް ސިޔާސީ ޕާޓީތަކުގެ އިސް ސަފުގައި އުޅުއްވާ ބޭފުޅުންނާ މެދު ފިޔަވަޅު އެޅުމުގެ ބާރެއް ނޯވެ އެވެ.\nއިލެކްޝަންސް ކޮމިޝަންގެ މެމްބަރު އަހުމަދު އަކްރަމް ވިދާޅުވީ ސިޔާސީ ޕާޓީގެ ގާނޫނަށް އިސްލާހުތަކެއް ހުށަހަޅުމުގެ ވިސްނުން ގެންގުޅެނީ ޕާޓީތަކުގެ ހިންގުން ހަރުދަނާ ކުރުމުގެ ގޮތުން ކަމަށެވެ. އަދި އެކަމާ ގުޅޭ މަޝްވަރާތައް މިހާރު ކުރިއަށްދާ ކަމަށް އޭނާ ވިދާޅުވި އެވެ.\nއަކްރަމް ވިދާޅުވި ގޮތުގައި ސިޔާސީ ޕާޓީއަކުން ހަރަކާތެއް ހިންގައިފި ނަމަ އެ ހަރަކާތެއްގެ ޒިންމާ ނަންގަވަން ބޭފުޅަކު ހުންނަވަން ޖެހެ އެވެ. އެހެންވެ ގާނޫނުގެ ތެރެއިން އެކަން މަގުފަހި ކުރަން މަޝްވަރާ ކުރަމުން އަންނަ ކަމަށް ވެސް އޭނާ ވިދާޅުވި އެވެ. ނަމަވެސް އަޅާނެ ފިޔަވަޅުތަކެއް އަދި ކަނޑައަޅާފައި ނުވާ ކަމަށް އަކްރަމް ވިދާޅުވި އެވެ.\nމުޒާހަރާއެއް ކޮންޓްރޯލް ކުރުމުގައި ފުލުހުން ހަރަކާތްތެރިވަނީ: ސިޔާސީ ޕާޓީތަކުގެ ގާނޫނަށް އިސްލާހުތަކެއް ގެންނަން ދަނީ ވިސްނަމުން -- ފޮޓޯ: ފޭސްބުކް\n"ސިޔާސީ ޕާޓީއަކުން ހިންގާ ހަރަކާތްތަކަށް ޒިންމާވާނީ އެ ޕާޓީއެއްގެ ލީޑަރުން ކަމަށް ކަނޑައަޅައި އުސޫލުތަކެއް ގާނޫނުގެ ތެރެއިން (އެކުލަވާލުމުގެ) މަސައްކަތް ކުރަމުން މިދަނީ،" އަކްރަމް ވިދާޅުވި އެވެ.\nމީގެ އިތުރުން ސިޔާސީ ޕާޓީތަކުން މިހާރަށް ވުރެ ފުރިހަމަކޮށް ހަރަކާތްތައް ހިންގުމަށް ގާނޫނަށް ގެންނަން ޖެހޭ އިސްލާހުތައް ގެނައުމުގެ މަޝްވަރާތައް ކުރަމުން އަންނަ ކަމަށް އޭނާ ވިދާޅުވި އެވެ.\nއޭނާ ވިދާޅުވީ ސިޔާސީ ޕާޓީތަކަށް ފައިސާ ދިނުމުގައި ދަތިތަކެއް އުޅޭތީ ގާނޫނުގެ ތެރެއިން އެކަން ހައްލު ކުރުމުގެ ވިސްނުން ވެސް ގެންގުޅެމުން އަންނަ ކަމަށެވެ.\n"ތިން މަސް ތެރޭގައި ފައިސާ ދޭން އޮންނަނީ. އެ ފައިސާ ދޭން އޮންނަނީ އޮޑިޓް ރިޕޯޓާއި އަހަރީ ރިޕޯޓު ބަލާފައި. ދެ ރިޕޯޓު ހުށަހަޅަން ވެސް އޮންނަނީ 90 ދުވަސް ދީފައި. އެ ދުވަސްތަކުގެ ތެރޭގައި ބައެއް ޕާޓީތަކުން ލިޔުން ހުށަނާޅާ. އެހެންކަމަށްވާ ނަމަ އިލެކްޝަންސް ކޮމިޝަނަށް ޕާޓީތަކަށް ފައިސާ ދެވޭނެ ގޮތެއް ނޯންނާނެ. އެހެންވެ އެކަން އިސްލާހު ކުރަން މި މަސައްކަތް ކުރަނީ،" އަކްރަމް ވިދާޅުވި އެވެ.\nމީގެ އިތުރުން ދައުލަތުން ސިޔާސީ ޕާޓީތަކަށް ދޭ ފައިސާތައް މޮނިޓާ ކުރެވޭނެ މަގެއް ހޯދުމުގެ މަސައްކަތް ކުރަމުން އަންނަ ކަމަށް ވެސް އިލެކްޝަން ކޮމިޝަނުގެ މެމްބަރު ވިދާޅުވި އެވެ.\nއިލެކްޝަންސް ކޮމިޝަންގައި ހުރި ހިޔާލުތައް ބަންޑާރަ ނައިބު މުހައްމަދު އަނިލްއާ ހިއްސާ ކުރުމުގެ ކުރިން ސިޔާސީ ޕާޓީތަކުގެ ލަފަޔަކަށް އެދޭނެ ކަމަށާއި ސިޔާސީ ޕާޓީތަކުގެ ލަފަޔާ ނުލައި އިލެކްޝަންސް ކޮމިޝަނުން އެއްވެސް ކަމެއް ނުކުރާނެ ކަމަށް ވެސް އަކްރަމް ވިދާޅުވި އެވެ.\nސިޔާސީ ޕާޓީތަކުން ގާނޫނާ ގަވާއިދާ ހިލާފަށް އަމަލުކުރުމާ ގުޅިގެން އިލެކްޝަންސް ކޮމިޝަނުން އެކި ފަހަރު މަތިން ވަނީ ސިޔާސީ ބައެއް ޕާޓީތަކާ މެދު ފިޔަވަޅު އަޅައިފަ އެވެ. އެގޮތުން ބައެއް ޕާޓީތައް އެކި ފަހަރުމަތިން ޖޫރިމަނާކޮށްފައިވެ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ އަދާލަތު ޕާޓީ އިލެކްޝަންސް ކޮމިޝަން ސިޔާސީ ޕާޓީގެ ގާނޫނު


vnews - UN General Assembly in anekkaa ves America fail kollaifi\nހަމާސް ކުށްވެރިކުރަން ގަރާރު ހުށަހެޅުމުން އދގެ އާންމު މަޖިލީހުން އަނެއްކާވެސް އެމެރިކާ ފެއިލް ކޮށްލައިފި\nއދގެ އާންމު މަޖިލީހުގެ ޖަލްސާ ކުރިއަށްދަނީ:\nފަލަސްޠީނުގެ ހަމާސް ޖަމާޢަތަކީ ޓެރަރިސްޓު ޖަމާޢަތެއްގެ ގޮތުގައި ކަނޑައަޅައިދިނުމަށް އެމެރިކާއިން އދ.ގެ ޢާންމު މަޖިލީހުގައި އެދިގެން ނެގި ވޯޓުން އެމެރިކާ ނާކާމިޔާބު ވެއްޖެއެވެ.\nމި ގަރާރުގައި އެމެރިކާއިން ބުނެފައިވަނީ، އެމެރިކާއިން ތާއީދުކުރަނީ ހަމައެކަނި ދާއިމީ އަދި ތަފްސީލު ސުލްހައެއް އިސްރާއީލާއި ފަލަސްތީނާއި ދެމެދު ގާއިމް ކުރުމަށް ކަމަށެވެ.\nއަދި އދ.ގެ ޢާންމު މަޖިލީހުގައި އެމެރިކާއަށް ގިނަ ބައެއްގެ ތާއީދު ލިބުނު ކަމުގައިވިޔަސް މި ގަރާރުގައި އެމެރިކާ ފެއިލްވީ އެ މަޖިލީހުގައި އެމެރިކާއަށް ސުޕަރ މެޖޯރިޓީ ނެތުމުންނެވެ.\nމި ގަރާރު އދ. އަށް ހުށަހެޅީ އެމެރިކާއިން އދ. އަށް ކަނޑައަޅައިފައިވާ އެމްބެސެޑަރ ނިކީ ހެއިލީއެވެ. މި ގަރާރު މަޖިލީހަށް ވެއްދުމަށްފަހު ޔޫރަޕުގެ އިއްތިހަދާއި އެހެނިހެން ސަރަޙައްދީ ބައިވެރީންގެ ތާއީދު ހޯދުމަށްވެސް ނިކީ ހެއިލީ ވަރަށް މަސައްކަތް ކުރެއްވިއެވެ.\nފަލަސްތީނުގެ ހަމާސް ޖަމާޢަތާއި ދެކޮޅަށް އދ.ގައި ވޯޓެއް ނަގަން އެމެރިކާއިން ގަސްތުދުކުރީ އދ.ގައި ފަލަސްތީނާއި ދެކޮޅަށް ބަހުސްކުރާ ކޮންމެ ގަރާރެއް ނިމިގެންދާއިރު އިސްރާއީލު ކުށްވެރިވެފައި އޮންނާތީއެވެ. އެހެންވީމާ 2017 ވަނަ އަހަރު އދ.ގެ މަޖިލީހަށް ހެއިލީ ހާޒިރުވާން ފެށީއްސުރެ ޓްރަމްޕުގެ ސަރުކާރުން މަސައްކަތް ކޮށްފައިވަނީ އިސްރާއީލާއި ދެކޮޅު ކަމަށް ބުނާ ގަރާރުތައް ފަލަސްތީނާއި ދެކޮޅަށް އަނބުރައިލުމަށެވެ.\nއެހެން ނަމަވެސް މި ވޯޓުންވެސް ފެނިގެންދިޔައީ އިސްރާލުގެ އަދާވާތްތެރިކަމާއި ހީލަތުގެ މަޅީގައި ދުނިޔޭގެ ގައުމުތައް ނުޖެހި ފަލަސްތީނަށް ދިން ހަމްދަރުދީއެއްގެ ގޮތުގައެވެ.\nމިވޯޓުގެ ކުރީން އދ.ގައި ތިއްބަވާ ބޭރުގެ ޑިޕްލޮމެޓުންނަށް ހެއިލީ ވަނީ ސިޓީފުޅެއް ފޮނުއްވައިފައެވެ. އެސިޓީގައި މިވޯޓަކީ ވަރަށް ސީރިއަސްކޮށް އެމެރިކާއިން ނަގަން ބޭނުން ވޯޓެއް ކަމަށް ބުނެފައިވެއެވެ.\nއަދި އެ ވޯޓުގެކުރީން ހެއިލީ ވަނީ ސުލްހަ ގާއިމް ކުރެވެން ޖެހޭނީ ތެދު ހަގީގަތުގެ މައްޗަށް ކަމަށް އާންމު މަޖިލީހުގައި ވިދާޅުވެފައެވެ. އަދި ހަމާސްއަކީ ޓެރަރިޒަމްގެ އަމަލު ހިންގާތާ އެތައް ޒަމާނެއްވެފައިވާ ބައެއް ކަމަށް ކުރީން ކަނޑައެޅުމަށް އދ.ގެ އާންމު މަޖިލީހުންވެސް ދުރަށް ޖެހިފައިވުމަކީ ލަދުވެތި ކަމެއް ކަމަށެވެ.


Museebathuge vaguthugai keitheri veveynee aqeedha varugadha kohgen: Sheikh Hassan Moosa Fikree | Dhiislam\nމުޞީބާތުގެ ވަގުތުގައި ކެތްތެރިވެވޭނީ އަޤީދާ ވަރުގަދަ ކޮށްގެން: ޝެއިހް ޙަސަން މޫސާ ފިކުރީ\nޙަސްނާ އަޙްމަދު މާރޗް 20, 2020\nމުޞީބާތުގެ ވަގުތުގައި ކެތްތެރިވެވޭނީ އަޤީދާ ވަރުގަދަކޮށްގެން ކަމަށް ޝެއިހް ޙަސަން މޫސާ ފިކުރީ ވިދާޅުވެއްޖެއެވެ.\nޝެއިހް މިހެން ވިދާޅުވެފައިވަނީ މިދުވަސްވަރު ފެތުރެމުން މިދާ ކޮވިޑް19 އާއި ގުޅިގެން ޢާންމުން ހޭލުންތެރި ކުރުވުމަށް މިނިސްޓްރީ އޮފް އިސްލާމިކް އެފެއާޒްއިން ތައްޔާރު ކޮށްފައިވާ ވީޑިއޯ އެއްގައި ވާހަކަދައްކަވަމުންނެވެ. މިވީޑިއޯގައި ޝެއިހް ވިދާޅުވެފައި ވަނީ “ކޮރޯނާ ފަދަ ނުރައްކާތެރި ބަލިތަށް ފެތުރެމުންދާ މިފަދަ ދަނޑިވަޅެއްގައި އަޅުގަނޑުމެނަށް އޮތް އެންމެ ބޮޑު ހިތްހަމަ ޖެހުމަކީ އިސްލާމީ އަޤީދާގެ މަތީގައި ސާބިތުވެ ދެމިތިބުން” ކަމުގައެވެ.\nއަދި އިތުރަށް ޝެއިޚް ވިދާޅުވެފައި ވެއެވެ. “މިފަދަ މުޞީބާތް ތަކުގައި ކެތްތެރިވެވޭނީ އަޅުގަނޑުމެންގެ އީމާންކަން ވަރުގަދަ ކޮށްގެން، އަޅުގަނޑުމެންގެ ދީންމަތީގައި ސާބިތުވެތިބެގެން، އަޅުގަނޑުމެންގެ އަޤީދާ ހަރުދަނާ ކޮށްގެން” ކަމަށެވެ.\n“ހަނދާން ކުރަންވި ކަމަކީ ޤަޟާ ގަދަރަށް އީމާންވުމަކީ ސަބަބު ތަކުގައި ހިފުން މަނާކުރާ ކަމެއްނޫންކަން، ރަސުލާ ޞައްލަﷲ ޢަލައިހި ވަސައްލަމް ޙަދީޡް ކުރައްވާފައިވަނީ ބައްޔާއި އަދި އޭގެ ފަރުވާވެސް ލައްވާފައިވަނީ ﷲ ސުބްޙާނަހޫ ވަތަޢާލާއެ، ފަހެ ތިޔަބައިމީހުން ބޭސް ފަރުވާ ކުރާ ހުށިކަމެވެ.” އިތުރަށް ޝެއިޚް ފިކުރީ ވިދާޅުވިއެވެ.\nއަދި ނިންމާލަމުން ޝެއިހް ޙަސަން މޫސާ ފިކުރީ ވަނީ ކަމާބެހޭ ފަރާތްތަކާއި ސިއްޙީ މާހިރުން ދެއްވާ އިރުޝާދުތަކުގައި ހިފައިގެން އަޅުގަނޑުމެންގެ ނަފްސު ރައްކާތެރިކުރުމުގައި ދެމިތިބުމަށް ގޮވާލައްވާފައެވެ.\nލޮކްޑައުން ތެރޭގައި މާލޭގެ މިސްކިތްތަކުން ފަންކާ ވަގަށް ނަގަނީ\nފާތިމަތު ކިފާޙު ޤުބާދު 48 މިނިޓު ކުރިން\nއިސްރާއީލުގެ ފުލުހުން ފަލަސްޠީނުގެ އޯޓިސްޓިކު ޒުވާނެއް ޝަހީދު ކޮށްލައިފި\nފާތިމަތު ކިފާޙު ޤުބާދު 55 މިނިޓު ކުރިން\nއިސްލާމިކް ބޭންކުން ހަފްތާއަކު3ދުވަހު ޚިދުމަތް ދެއްވުމަށް ނިންމަވައިފި\n“ޒަކާތުގެ ފިޤުހު: ޒަމާނީ ފަލްސަފާ” މިނަމުގައި ޒަކާތާގުޅޭ ޚާއްޞަ ސިލްސިލާއެއް\nމަރީ ނާޒް3ގަޑިއިރު ކުރިން\nހުރިހާ ތަނަކަށް ލުއިދޭއިރު މިސްކިތްތައް ހުޅުވާލަން ޖެހޭ: ޑރ ޝަހީމް\nފާތިމަތު ކިފާޙު ޤުބާދު 16 ގަޑިއިރު ކުރިން\nކެފޭތައް ހުޅުވުނަސް ދުންފަތުގެ އިސްތިޢުމާލު ކުރުން މަނާ: އެޗްޕީއޭ\nމާލޭ މިސްކިތްތައް ޖުލައި މަހު ހުޅުވޭނެކަމަށް ލަފާ ކުރެވޭ: އެޗްޕީއޭ\nފިޠުރު ޒަކާތުގެ ގޮތުގައި މާލެއިން 6.6 މިލިއަން ރުފިޔާ ލިބިއްޖެ!\n7 ރަށެއްގައި މިސްކިތުގައި ނަމާދު ނުކުރެވޭ މުއްދަތު އިތުރުކޮށްފި


Phone bill ah kharadhu kuri faisaa anburaa dhakkan Aslam ge mahchah hukum koffi | Mihaaru\nކުރީގެ ހައުސިން މިނިސްޓަރު އަސްލަމް: އޭނާގެ ފޯނު ބިލު ދައްކަން ދައުލަތުން ޚަރަދުކުރި ފައިސާ ދައުލަތަށް ދައްކަން ސިވިލް ކޯޓުން ވަނީ ހުކުމް ކޮށްފައި --މިހާރު ފޮޓޯ/ހުސެއިން ވަހީދު\nފޯނު ބިލަށް ދައުލަތުން ޚަރަދުކުރި ތިން ލައްކަ ރުފިޔާ އަނބުރާ ދައްކަން އަސްލަމަށް ހުކުމްކޮށްފި\n11 ޖުލައި 2018 - 13:48 31 comments\nސިވިލް ކޯޓުން އެގޮތަށް ހުކުމްކުރީ ޖޫން 2009 އިން ފެށިގެން އޮގަސްޓް 2011 ވަނަ އަހަރުގެ ނިޔަލަށް އަސްލަމްގެ ފޯނު ބިލް ދެއްކުމަށް ދައުލަތުން ޚަރަދުކުރި 312،000 އަށް ވުރެ ގިނަ ރުފިޔާ އަނބުރާ ހޯދަން ދައުލަތުން ދައުވާ ކުރުމުންނެވެ.\nމިދިޔަ މަހުގެ 24 ވަނަ ދުވަހު ސިވިލް ކޯޓުން ކުރި ހުކުމުގައި ވަނީ އަސްލަމްގެ ފޯނު ބިލް ދެއްކުމަށް ހައުސިން މިނިސްޓްރީގެ ބަޖެޓުން ޚަރަދުކުރި 312،000ރ. އަކީ އަސްލަމްގެ ފަރާތުން ދައުލަތަށް އަނބުރާ ދައްކަންޖެހޭ ފައިސާއެއް ކަން ޝަރީއަތަށް ސާބިތުވާ ކަމަށެވެ. އެހެންވެ، ހުކުމްކުރި ދުވަހުން ފެށިގެން ފަސް މަސް ތެރޭގައި އެ ފައިސާ ދައުލަތަށް ދެއްކުމަށް އަސްލަމަށް އަންގާ ކަމަށް އެ ހުކުމުގައި ވެ އެވެ.\nއަސްލަމްގެ ފޯނު ބިލަށް ދައުލަތުން ފައިސާ ދެއްކި މައްސަލަ ފެންމަތި ކުރީ، އޮޑިޓާ ޖެނެރަލް ނެރުއްވި ހައުސިން މިނިސްޓްރީގެ 2010 ވަނަ އަހަރުގެ އޮޑިިޓް ރިޕޯޓުގަ އެވެ. އެ ފައިިސާ ދައުލަތުން ޚަރަދުކުރީ ގާނޫނާ ޚިލާފަށް ކަމަށާއި އެހެންވެ، އެ އަނބުރާ ހޯދަން އޮޑިޓާ ޖެނެރަލް އޭރު ލަފާ ދެއްވާފައިވެ އެވެ.\nއެމްޑީޕީގެ ވެރިކަމުގައި ބައެއް އިސް ބޭފުޅުން ގަވާއިދާ ޚިލާފަށް ޚަރަދުކުރި ފައިސާ އަނބުރާ ދައްކަން ފިނޭންސް މިނިސްޓްރީން ކުރިން އޮތީ އަންގައިފަ އެވެ. އެ ފައިސާ ނުދައްކައިފި ނަމަ، ފައިސާ ހޯދަން ދައުވާ ކުރާނެ ކަމަށް އެ މިނިސްޓްރީން ކުރިން އޮތީ އިއުލާން ކޮށްފަ އެވެ.\nއިތުރު ލިޔުންތައް ފިނޭންސް މިނިސްޓްރީ ސިވިލް ކޯޓް މުހައްމަދު އަސްލަމް، ނެޝަނަލް ޕްލޭނިން މިނިސްޓަރު އޮޑިޓް ރިޕޯޓް އެމްޑީޕީ\nފައިސާ ނުދީގެން ފިނޭންސްއާ ދެކޮޅަށް ދައުވާކޮށްފި


vnews - Fitch in Raajje ah dheefaivaa B+ credit rating dhamahattaifi\nފިޗް އިން ރާއްޖެއަށް ދީފައިވާ ބީ ޕްލަސް ކްރެޑިޓް ރޭޓިން ދަމަހައްޓައިފި\nދުނިޔޭގެ އެންމެ ބޮޑު އެއް ކްރެޑިޓް ރޭޓިން އެޖެންސީ ކަމަށްވާ ހޮންކޮންގްގެ ފިޗް އިން ރާއްޖެއަށް ދީފައިވާ ބީ ޕްލަސް ސޮވެރިން ކްރެޑިޓް ރޭޓިން ދަމަހައްޓައިފި އެވެ.\nސޮވެރިން ކްރެޑިޓް ރޭޓިންއަކީ ދައުލަތެއްގައިވާ ދަރަނި އަނބުރާ އަދާކުރުމުގެ ގާބިލްކަން ހުރި މިންވަރު އަންދާޒާކުރުމަށް، އެ މަސައްކަތަށް ހާއްސަ މިނިވަން އިދާރާއެއް މެދުވެރިކޮށް ތައްޔާރުކުރާ އެސެސްމަންޓްގެ ނަތީޖާއަށް ކިޔާ ނަމެކެވެ. ފިޗުން ރާއްޖެއަށް ފުރަތަމަ ފަހަރަށް ކްރެޑިޓް ރޭޓިން ދީފައިވަނީ 2016 ވަނަ އަހަރެވެ.\nކްރެޑިޓް ރޭޓިން ތައްޔާރުކުރުމުގެ ދުނިޔޭގެ ސިނާއަތުގެ 95 އިންސައްތަ ހިއްސާކުރާ ތިން ކުންފުނީގެ ތެރެއިން، ދިވެހިރާއްޖޭގެ ކްރެޑިޓް ރޭޓިން ތައްޔާރުކުރުމުގެ މަސައްކަތް ހަވާލުކުރެވުނީ މޫޑީސް އިންވެސްޓާސް ސާވިސް (ޖޫސް) އާއި ފިޗް ރޭޓިންގްސް (ފިޗް) އަށެވެ.\nފިޗް އިން ބުނީ ރާއްޖެއަށް ދީފައިވާ ބީ ޕްލަސް ރޭޓިން ދަމަހައްޓާފައިވަނީ ރާއްޖޭގެ އިތުރުވެފައިވާ ދަރަންޏާއި، ރާއްޖެއިން ކުރަމުންދާ ޚަރަދުގެ ނިސްބަތުން ބަލާއިރު ބޭރު ފައިސާގެ ރިޒާވް މަދުވުމުން ކުރިމަތިވެދާނެ ނޭދެވޭ އަސަރުތަކުން ސަލާމަތްވުމަށް، އެކަށޭނަ ވަސީލަތްތައް ރާއްޖޭގައި ހުރިކަމުގައި ފާހަގަކުރެވޭތީ ކަމަށެވެ. އެގޮތުން ރާއްޖޭގެ އުފެއްދުންތެރިކަން ނުވަތަ ޖީޑީޕީ އިތުރުވަމުންދާ މިންވަރާއި، ކުރިއަރަމުން އަންނަ ޓޫރިޒަމު ސިނާއަތުން ލިބެމުންދާ އާމްދަނީ އިތުރުވާނެކަމަށް ކުރެވޭ އަންދާޒާގެ އިތުރުން ސްޓްރަކްޗަރަލް އިންޑިކޭޓަރުގެ ދުޅަހެޔޮކަން އެ ބަޔާނުގައި ފާހަގަކޮށްފައިވެ އެވެ.\nފިނޭންސް މިނިސްޓްރީން ބުނީ ފިޗްގެ ނިންމުމުން ސަރުކާރުގެ ސިޔާސަތުތަކަށް އެފަރާތަށް އޮތް އިތުބާރު ދައްކުވައިދޭ ކަމަށެވެ. އެގޮތުން ފިޗް އިން ވަނީ ކުރިއަށްވުރެ ސްޓްރެޓެޖިކް އަދި ދެފުށް ފެންނަ އުސޫލަކުން ހަރަދު ކުރުމަށް ދައުލަތުން ކުރާ މަސައްކަތާއި، ބޭރު ގައުމުތަކާ އޮންނަ ގުޅުމާ، އިގްތިސޯދީ އަދި އިޖްތިމާއީ ކަންކަން ކުރި އެރުވުމަށް ކުރަމުންދާ މަސައްކަތް ފާހަގަކޮށްފައި ކަމަށް ފިނޭންސް މިނިސްޓްރީން ބުންޏެވެ.